Nafrathun Vevunu Loabi - 30 & 31 | Vaahaka ނަފްރަތުން ވެވުނު ލޯބި – 30 & 31 – Vaahaka\n3k00\tJanuary 13, 2022\nއޮޕަރޭޝަން ނިމުނުކަން އެންގީ އިރުއޮއްސި ހައެއް ޖަހަނިކޮންނެވެ. އޮޕަރޭޝަން ކާމިޔާބުކަމާއި ނަމަވެސް އުންމީދު ކުރިވަރަށްވުރެށް ވުރެ އުނދަގޫވިކަމުގައި ޑޮކްޓަރު މަޢުލޫމާތު ދެއްވިއެވެ. އިތުރަށް އެއްޗެއް ބުނަން އެނގޭނީ ހޭ އެރުމުންކަމުގައި މައުލޫމާތުދިނެވެ. އަދި އައިސީޔޫއަށް ބަދަލުކުރުމުން އާއިލަގެ އެކަކަށް ދެކިލުމުގެ ފުރުސަތު ދޭނެކަމުގައި ބުނުމުން މާޝާ އެ ފުރުސަތު މާޝާ އަމިއްލަ އަކަށް ނެގިއެވެ. ސަބަބަކީ މިޝަލްގެ އާއިލާއާއި ބެހޭ އެއްވެސް މައުލޫމާތެއް މާޝާއަށް ލިބިފައި ނެތުމުންނެވެ. މިޝަލް އޮތް ގޮތް ފެނުމުން މާޝާގެ ލޮލުން ކަރުނަ އިރާލިއެވެ.\nމިޝަލް އައިސީޔޫއަށް ބަދަލު ކުރިތާ 8 ގަޑިއިރު ވީއިރުވެސް ހެއެއް ނާރައެވެ. މާޝާވެ ހިތަށް ނުތަނަވަސްކަން ވެރިވާން ފެށިއެވެ. މިޝަލް ހެޔޮ ހާލުގައި ލެއްވުންއެދި ދުޢާ ކުރެވުނު ވަރުވެސް އޭނައަށް ނޭނގެއެވެ. މާޝާގެ މައިންބަފައިންގެ މޫނުމަތިންވެސް ފެންނަނީ އުދާސްކަމެވެ. ރޭގަނޑު ވުމުން ހަސީނާ އާއި ހާނިޔާ ގެއަށް ފޮނުވާލީ މާޝާއެވެ. ނަމަވެސް މުހައްމަދު ދިޔުމަށް އެއްބަހެއް ނުވިއެވެ.\nފައިހާ ޑޮކްޓަރ އަށް ދައްކާ އެތަށް ޓެސްޓެއް ހެދިއެވެ. ނަމަވެސް ރިޕޯޓްތައް ނަގަންދިޔައީ ފާރިޝް އެކަންޏެވެ. ފައިހާ ބޯ އަނބުރާތީ އަނެއްކާ އަނބުރާ އަންނަން ފައިހާ ބޭނުން ނުވީއެވެ. ކުޑަކޮށް ބަލިވެ އުޅޭތީ ކަމަށް ބުނެ 10 ދުވަހުގެ ޗުއްޓީއެއް ފައިހާ ނެގީ ފާރިޝްއާއި މަޝްވަރާ އިސް ކޮށްނުލައެވެ. ފާރިޝް ގެއަށް އައިސް ވަންއިރު މޫނުމަތި އެއްކޮށް ވަނީ މިލާފައެވެ. ފައިހާގެ ހިތް ނުތަނަވަސް ވާން ފެށިއެވެ. ކަމެއް ގޯސްވީތޯ އެނގުނު އަދަދެއްވެސް ފާއިހާއަަކަށް ނޭނގެއެވެ. ފާރިޝް ފައިހާގެ ގާތު މަޑު ކޮށްލާފައި ފައިހާގެ ގައިގައި ބައްދާލިއެވެ. އަދި އެދެލޮލުން ހޯސް ލާފައި ކަރުނަތައް އޭގެ މަގާމު ދޫކޮށް ފައިބަމުން ދިޔައެވެ. ފައިހާއަށް ގުޑިވެސް ނުލާ އިންގޮތަށް އިނދެވުނީއެވެ. ވީ ކީއްކަމެއް ނޭނގޭ ހާލުގައެވެ.\nއެރޭގެ 11 ޖަހަނިކޮށް ޑޮކްޓަރު އައިސް މާޝާމެންނާއި ބައްދަލު ކުރިއެވެ. ޑޮކްޓަރު ވިދާޅުވީ ލޭއައުން ނުހުއްޓޭކަމަށާއި މިއީ ވަރަށް މަދުން ނޫނީ ދިމާނުވާފަދަ ހާލަތެއްކަމަށެވެ.އޮޕަރޭޝަންގެ ފަހުންވެސް5ޕޮއިންޓް ލޭ އެޅިއްޖެކަމަށާއި އިތުރަށް4ގަޑިއިރު ބެލުމަށްފަހު އަލުން އޮޕަރޭޝަން އެއް ކުރަން ޖެހިދާނެކަމެވެ. އޮޕަރޭޝަން ކާމިޔާބުވުމުން މަދު ގަޑިއިރުތަކަކަށް ލިބުނު ހިތްހަމަ ޖެހުމުން ބިރުވެރިކަމަކަށް ބަދަލުވި ކަހަލައެވެ. މާޝާ ކުރަމުން އައި ހިތްވަރުވެސް ދޫވެ އެ ދެލޮލުން ކަރުނަ ހިލުނެވެ. ކުރަންވީ ކީއްކަމެއް ފިރިމީހާއަށް ކޮށްދެވޭނީ ކީއްކަމެއް ނޭނގި އެކި ވިސްނުނަތަކާއި ހެދީ ބޯ ހާސްވާން ފެށިއެވެ. މާތްﷲއަށް ދުޢާ ދެންނެވުން ނޫން ކަމެއް މާޝާ އަކަށް ކޮށްދެވޭކަށް ނެތެވެ.\nއަޒާން އަށް އަދިވެސް ވިސްނެނީ ހަސީނާ ދެއްކި ވާހަކައާއި ދޭތެރޭ އެވެ. "ހަސީނާއްތަ އަހަރެން މާޝާ އާއި މެރީ ކުރަން ބޭނުން ވަނީ ކީއްވެ" އަޒާން އަށް ބުނެވުނީ ތަންކޮޅެއް ބާރަށެވެ. ކޮޓަރި ދޮރު މަތީގައި ހުރި އިޒާން އަށާއި ނަތާޝާ އަށް ވަރަށް ސާފު ކޮށް އަޑު އިވުނެވެ. "ކަލޯ. ގަދައޭ ދޯ. މައިދައިތަ ރުއްސީ ކިހިނެއް" އަޒާން ސިހިފައި ފަހަތް ބަލާލިއިރު އިޒާން ލާނެއް ގޮތަކަށް ހީލައިގެން ހުރެ ކޮޓަރީގެ ސޯފާގައި ދިމާއަށް ނަތާޝާ ގޮވައިގެންގޮސް އިށީންނަނީއެވެ. "ބައްޔެންނު" އަޒާން ހުރީ ސަކަރާތް ޖަހާ މޫޑެއްގަ ނޫނެވެ. "އަޒާން! އައި ގޮޓް އަ ގުޑް ނިއުސް" ނަތާޝާ އެއްފަހަރު އިޒާންގެ މޫނަށް އަނެއް ފަހަރު އަޒާން ގެ މޫނަށް ބަލާލިއެވެ. އިޒާން ވެސް ސުވާލުގެ ނަޒަރަކުން ނަތާޝާ އަށް ބަލާލިއެވެ. "ވަޓް؟" އަޒާން ކޮށްލީ ސުވާލެކެވެ. " ހޫމް .. އައި ޓޯކްޑް މައި މަދާ އެބައުޓް މެރިއޭޖް. އެންޑް ދޭ ސެއިޑް އަވަހަށް ތިކަމާ އުޅެންވީއޯ" ނަތާޝާ 32 ދަތް އެއްކޮށް ދައްކާލީ ވެފައި ހުރި އުފަލެއްގެ ބޮޑު ކަމުންނެވެ. އިޒާންވެސް އުފަލުން ގޮސް ނަތާޝާ ގެ ގައިގައި ބައްދާލިއެވެ " އެހެމް" އަޒާން ކަރު ކެހިލިއެވެ. އިޒާން ނަތާޝާއާއި ތަންކޮޅެއް ދުރަށް ޖެހިލި އެވެ. "އަހަށް. ކޮންޓިނިއު. މަމިދަނީ ފައިހާ ކުޑަ ވާހަކައެއް ދައްކާލަން" އަޒާން އެއްމިޔަކަނުން ހީލާފައި އިޒާންގެ ކޮނޑުގައި އަތުން ޖަހާލާފައި ބޭރަށް ދިޔައެވެ.\n"ފާރިޝް! އަހަރެން ހަމަ އެހާ ބަލިތައް. ތި ރޮނީ؟" ފައިހާ އެންމެ ފަހުން ފާރިޝް ގާތު އެއްސެވެ.\nފާރިޝް ބޯ ޖަހާލިއެވެ. އަހަރެން އެއްޗެކޭ ނުބުނުމުން ދެންވާހަމަ ދެއްކީ ފާރިޝްއެވެ. "ބޭބީ. ކޮންގްރަޖުލޭޝަން. ގޫއާރ ގޮނަ ބީއަ މަދާ" ފައިހާ ގަޔާ ދުރު ކޮށްލާފައި ފައިހާގެ ބަނޑުގައި އަތް ޖައްސާލިއެވެ. " އަވާރ ބޭބީ. އަލްހަމްދުލި ﷲ." ފައިހާގެ ލޮލުން އުފާވެރި ކަމުގެ ކަރުނަ ނިރާލިއެވެ. ދެމީހުން ވެސް ސިހި ބަލާލީ ކޮޓަރީގެ ދޮރާއި ދިމާއަށެވެ. ދަތްކުނޑި ވިކައިގެން ހުރީ ކާކުކަމެއް ސާފެއް ނުވިއެވެ. މޫނަށް އަނދިރި އެޅިފައި ހުރުމުންނެވެެ. އެމީހާ ސިހިފާ އެނބުރިދާން އުޅުނީ ގޭތެރެ އިން ފައިހާއަށް ގޮވާ އަޑު އިވުމުންނެވެ. ނަމަވެސް އެ ފުރުސަތެއް އއމީހާއަކަށް ނުލިބުނެވެ. ފާރިޝް ހުޝިޔާރު ކަމާއި އެކު ގޮސް އެމީހާ ހިފެހެއްޓިއެވެ. މޫނު ނުފެނުނު ނަމަވެސް އެތަނަށް އައިސް ހުއްޓުނު އަޒާން އަށް އެއީ ދަންނަ މީހެއްކަން ސިކުންތެއްގެ ތެރޭގައި ބުނެދޭން އެނގުނެވެ.\nފައިހާ ގޮސް އޭނާގެ މޫނުމަތީގައި އަޅާފައި އިން މާސް ނެނގިއެވެ. ފިޔަވަޅު އަޅަންވީ ކުރިއަށް ކަމެއް ފަހަތަށް ކަމެއް ނޭނގިފައި ހުއްޓެވެ. އަޒާން ގެ އަތް މުއް ކެވިގެން ދިޔައެވެ. ފާރިޝްއަށް ވާނުވާ ނޭނގިފައި ބަލަހައްޓައިގެން ހުރެވުނީއެވެ. އެމީހާގެ ޓީޝްޓުގެ ގިރުއާނުގައި ހިފަހައްޓައިގެންނެވެ. "ޖަނަވާރު. ކަލޭ ކީއްކުރަންތަ ފައިހާގެ ފަހަތުން ނެއްޓެން ނޭނގިގެން ތިޔަ އުޅެނީ" ކޮޓަރީގައި ސަކަރާތް ޖަހަން ތިބި ނަތާޝާއަށާއި އިޒާން އަށް އަޒާން ހަޅޭ ލަވާ އަޑު އިވިގެން އެދިމާއަށް ދާން ދުއްވައި ގަނެވުނެވެ. "ކު.. ކުޑަ ދޮން. އޭނަ ފޮނުވާލާ. ޖައިލަމް އަހަރެންމީ މީހެއްގެ އަންބެކޭ. އަހަރެން ބޭނުން ނެތިގެން ދޯ އެހެން މީހަކާއި އެކު އެ ހުރިހާ ގަނޑެއް ގަތީ" ފާރިޝްއަށް ވާނުވާ އެނގުނީ ދެނެވެ. ފައިހާ ބުނި ޖައިލަމް އަކީ މިއީ ތާއެވެ. ލަދު ހަޔާތް ކުޑަ ކަމުން އެތަނަށް އައީތީ ފާރިޝްވެސް ރުޅިއައެވެ.\n"ކަލެއާ ހެދި ކިހާ ބޮޑު ނުރުހުއްޕާނެއް. އޭން." އިޒާން އައިސް ޖައިލަމް ގެ މޫނުމަތީގައި އެދިފަހަރެއް އަޅާލިއެވެ. "ތި ފުލުހެއްނުން. ސްޓޯކާސް އެރެސްޓް ކުރެވޭ ކަންނޭނގެ" ނަތާޝާ ފާރިޝްއަށް އިނގިލި ދިއްކޮށްލާފަ ބުނެލިއެވެ.\nމިޝަލް ގެ ދެވަނަ އޮޕަރޭޝަން ކުރަން ވެއްދީ ފަތިހު 4:30 ހިނގިއިރުއެވެ. ކެތްމަދުވެފައި ތިއޭޓަރު ބޭރުގައި ދުޢާކޮށްލަކޮށްލަ ތިބުން ފިޔަވާ ކުރެވޭނެ އިތުރުކަމެއް ނެތެވެ. މިޝަލް ތިއޭޓަރަށް ވެއްދިތާ ތިން ގަޑިއިރުފަހުން މިޝަލްގެ އެހީތެރިއަކު އެތެރެއަށްވަނުމަށް ގޮވާލިއެވެ. އޭރު ބޭރުގައި އިންނަ މޮނިޓަރުން އޮޕަރޭޝަންކޮށް ނިމުންކަން ދައްކައެވެ. މާޝާއާއި މާޝާގެ މުހައްމަދު އެތެރެއަށްވަނީ ތެޅިތެޅި އޮތް ހިތަކާއިއެކުއެވެ. އެތެރެއަށް ވަނުމަށްފަހު އެތާއިން ވަށް މޭޒު ކައިރީ މާޝާއާއި މުހައްމަދު އިށީނެވެ. ކުޑައިރުކޮޅެއް ފަހުން ޑޮކްޓަރު އައިސް އިށީނެވެ. އަވަސް އަވަހަށް މިޝަލް ކިހިނެއްތޯ މާޝާއަށް އަހާލެވުނެވެ. ޑޮކްޓަރ މިޝަލް ގެ ވާހަކަ އޮޅުން ފިލުވައިދިނީ އިނގިރޭސިންނެވެ. މާ ބޮޑަށް އިނގިރޭސި ނޭގުނު ނަމަވެސް ޑޮކްޓަރު ދެއްކި ވާހަކަތައް ކޮންމެވެސް ވަރަކަށް މުހައްމަދަށް ސާފުވިއެވެ. "ދިސް އިޒް އަ ވެރީ ރެއަރ ކޮންޑިޝަން. ވީ ވާރ އަންއޭބަލް ޓު ސްޓޮޕް ދަ ބްލީޑީން. ހީ ވެންޓް އިންޓު ޝޮކް އެންޑް ވީ ކުޑް ނޮޓް ސޭވް ހިމް. ވީއަރ ވެރީ ސޮރީ" މާޝާއަށް ގަބޫލުކުރަން ދަތިވެގެން ބަލާލެވުނީ ޑޮކްޓަރ ގެ މޫނަށެވެ.\nޖެހިބުދެއްހެން ހަރަކާތެއް ގެންނަންވެސް ނޭނގިފައި މާޝާއިނެވެ.ލޮލުން ކަރުނަވެސް ހުސްވެފައި ވާކަހަލައެވެ. ޑޮކްޓަރު ހުރިހާ އެއްޗެއް ކިޔާދީނިމުމުން އެއްވެސް އެއްޗެއް ނުބުނެ މަޑުމަޑުން އެތަނުންމާޝާއާއި މުހައްމަދު ނުކުތެވެ. އޭރު ހަސީނާއާއޖ ހާނިޔާ މާޝާމެންގެ އިންތިޒާރުގައި ތިއޭޓަރު ދޮރުމަތީގައި ތިއްބެވެ. މާޝާ އެއްވެސް އެއްޗެއް ނުބުނެ މަޑުމަޑުން ނުކުމެ ހަސީނާކައިރީ އިން ހާނިޔާ އުރާލީއެވެ. އަދި ފަސް ބެލުމެއް ނެތި ދެވޭނުދެވޭ ތަނެއްވެސް ނޭގޭ ހާލު ކުރިއަށް ހިނގަމުންދިޔައެވެ. މުހައްމަދު އެ ހިތާމަވެރި ޚަބަރު އެހެން މީހުންނަށް ދިން ގޮތެއް މާޝާއަކަށް ނޭނގެއެވެ. ހާނިޔާ ގޮވައިގެން ހޮސްޕިޓަލުން ނުކުތުމަށްފަހު ކުރިމަތީ އޮތް ބަގީޗާއަށް ގޮސް ވަނެވެ. އެތަނުގައި ހުރި އުނދޯންޔަކަށް ހާނިޔާ ލައިގެން އުނދޯލި ހެއްލާލަދޭން ފެށިއެވެ. މާޝާއަށް ހަމަ ހޭވެރިކަން ވީ ހަސީނާ އައިސް އުނދޯލި ހުއްޓުވާ ހާނިޔާ އުރާލުމުންނެވެ.\nމޮޝަލްގެ ކަށުކަމާކެމީގެ ކަންކަން ނިމި މޫނު ދައްކަން ވެއްދުމުން މާޝާގެ އާއިލާ އެންމެން އެތަނަށްވަނެވެ. ހުދު ފޮށައަކުން ނިވާކޮށްފައި އޮތް އިރު މިޝަލްގެ މޫނުވެސް ވަނީ ހުދުވެފައެވެ. އެތަށް އިރެއްވަންދެން އޭނާގެ މޫނަށް ބަލަހައްޓައިގެން މާޝާ އިނެވެ. އޭރު ހާނިޔާ މަތިންވެސް މާޝާ ހަނދާން ނެތް ފަދައެވެ. މާޝާ މީހަކާއި ވާހަކަ ނުދައްކާ މިޝަލްގެ މޫނަށް ބަލަންއިންއިރުގައި ދެމީހުން ހޭދަކުރި މަދު ދުވަސްތަށް މާޝާގެ މޫނުމަތިން ސިފަ ވަމުން ދިޔައެވެ.\n"މާޝާ! އޭ! ދަރިފުޅާ މާޝާ" ކުއްލިއަކަށް މާޝާއަށް ޚިޔާލުތަކުން ބޭރުވެވުނީ މުހައްމަދު އައިސް މާޝާގެ މޫނުގައި މަޑުމަޑުން ތަޅަންފެށީމައެވެ. "ކީކޭ ބައްޕާ" މަޑުމަޑުން މާޝާއަށް އަހާލެވުނެވެ. "މުހައްމަދު! މާޝާ ބޭރަށް ނެރެން ވީނު. އަހަރެންނަށް ހިއެއް ނުވޭ މާޝާ ރަނގަޅުހެނެއް. މިޝަލް ނިޔާވި ޚަބަރު އިވުނީއްސުރެ އަނގައިން ނުބުނޭ. ނުވެސް ރޮއޭ." ހަސީނާގެ އަޑު މާޝާއަށް އިވުނި ފަނޑުކޮންނެވެ. "އަހަރެން އޯކޭ" އިޚްތިޔާރަކާ ނުލާ މާޝާއަށް ބުނެވުނެވެ.\nމިޝަލް މޫނު އަޅާ ސަންދޯކަށް ލީތަންބަލަން ހުރި އިރުވެސް މާޝާގެ ލޮލަކުން އެންމެ ކަރުނަތިއްކެއްވެސް ނުވެއްޓެއެވެ.\nމިޝަލްގެ ކަށުކަމާކެމީގެ ކަންކަން ނިންމުމަށްފަހު ގެއަށް ގޮސް މުހައްމަދުމެން ބެލީ ޖެހިގެން އައި ދުވަހު މާލެދެވޭތޯއެވެ. އިތުރަށް މެލޭޝިޔާގައި މަޑުކުރާކަށް އެކަކުވެސް ބޭނުމެއް ނުވިއެވެ. އެކަމުގައި މާޝާ އެއްވެސް ބަހެއް ނުކިއަމެވެ. ގެއަށް ގޮސްވެސް އެނދުގައި އޮށޯވެގެން އޮތީއެވެ. ހާނިޔާގެމަތިންވެސް މާޝާ ހަނދާނެއް ނުވިއެވެ. މާލެ ދެވުމާއިއެކު ހާނިޔާ ގޮވައިގެން ގެއަށް ވަދެ ހާނިޔާއަށް ކާންދީ ފެންވަރުވާ ހެދުމަށްފަހު ނިންދެވިއެވެ. އަދި ހާނިޔާ ކައިރީ އަރާ މާޝާ އޮށޯތެވެ. އޭރު މާޝާއަށް އެއްވެސް ވަރަކަށް ނުނިދޭތާ ފަސްވަރަކަށް ރޭ ވެދާނެއެވެ.\n★ 31 ވަނަ ބައި ★\n"ފައި! ދޮންބެމެނަގާތު ބުނިންތަ؟" ގެއަށް ވަދެގެން އައި ފާރިޝް ފައިހާއާއި ސުވާލުކުރިއެވެ. "ކޮން ވާހަކައެއް؟" ފައިހާ ވެސް ކޮށްލީ ސުވާލެކެވެ. "ފައި ޕްރެގް ވާހަކައޭނުން" ފާރިޝް ބޮލުގައި އަތުން ޖަހާލިއެވެ. "ވަޓް" ގެއަށް ވަދެ ވަދެ ހުރި އަޒާން އަށާއި އިޒާންއަށް އެއަޑު އިވިގެން އެއްފަހަރާ ކަހަލަ ގޮތަކަށް ބުނެވުނެވެ. ފައިހާ ސިހިފާ ގޭ ދޮރާއި ދިމާއަށް ބަލާލިއެވެ. "ގޮންގްރާ މައި ލަވް" އަޒާން ފައިހާގެ ކުރިމައްޗަށް ހުއްޓި ނިތްކުރިއަށް ބޮސްދީފާ ބައްދާލިއެވެ. "ކިތައް މަންތްސް" އިޒާން އެއްސެވެ. "މިހާރު ޓޫ މަންތް. ޕްރެގް ކަން އެނގުނު އިރު މަންތް އެންޑް އަ ހާފް" ފާރިޝް ސޯފާގައި އިށީނދެ ފެންތައްޓެއް ގެނެސްދިނުމަށް އެދުނެވެ. ބްރޭކް ގަޑި ވުމުން ފައިހާ ދެކިލާ ހިތުން ގެއަށް އައިކަމުގައި ބުނުމުން އަޒާންމެން ދިމާކުރަން ފެށިއެވެ. ފައިހާގެ މޫނުމަތި ރަތްވެގެން ދިޔައެވެ.\nމިޝަލް ނިޔާވި ފަހުން މަހެއް ވީ އިރުވެސް މާޝާ މީހަކާ ވާހަކަ ދައްކާ ނުހަދައެވެ. ކުރިން ގޭ ކާ ގޮތަށް ހޭލާފައި ބަދިގެއަށް ސައިހަދަން ވަންނަ މާޝާ މިހާރު ރަނގަޅަށް ނުވެސް ކައެވެ. ހަސީނާ އާދޭސް ކޮށްގެން ވެސް ބޯލަނީ ހަމައެކަނި ޖޫސް ތައްޓެކެވެ. އަބަދު ހާނިޔާ ގޮވައިގެން އޮންނަނީ ކޮޓަރީގައެވެ. އަޒާން, މާޝާ ހޯދަން އެގެއަށް ގޮސް ކިތަމެ ވަރަކަށް ވާހަކަ ދެއްކިޔަސް އަނގައިން ޗުޕްވެސް ބުނެނުލައެވެ. ކުޑަ މިނުން ހިނިތުންވުމެއް ވެސް ރައްދު ކޮށްނުލައެވެ. ހާނިޔާ އަބަދު ކޮޓަރީގައި ގެންގުޅޭ ވާހަކަ ހަސީނާ ވަނީ އަޒާން ގާތު ވެސް ބުނެފައެވެ. އެހެންކަމުން އަޒާން މިއަދު ވިސްނައިގެން ހުރީ ހާނިޔާ ގޮވައިގެން ބޭރަށް ސައިކަލު ދުއްވާލަން ދާށެވެ. ހަސީނާ މާޝާ ގާތު ހާނިޔާ ރީތި ކކށްލާށޭ ބުނުމުން އެއްވެސް ސުވާލެއް ނުކޮށް ރީތި ކޮށްލިއެވެ. އަޒާން އައިސް ހާނިޔާ ގޮވައިގެން ބޭރަށް ގޮސްލާފަ އެބަ އަންނަމޭ ބުނެ ސައިކަލަށް އަރާ ބެލްޓްއިން ހާނިޔާ ނުވެއްޓޭނެހެން ހިމާޔަތް ކޮށްލިއެވެ. ބެލްޓް އަޅާފަ އިންކަނުގައި ވިޔަސް އަޒާން އިނީ ހާނިޔާގެ ގައިގާ އެއް އަތުން ހިފަހައއޓާލައިގެންނެވެ.\n"ނިޔާ ބޭބީ!" އަޒާން ސައިކަލު މަޑު ކޮށްލީ ކުޑަކުދިންގެ ޕާކު ކުރިމައްޗަށެވެ. ހާނިޔާ "އޮންބެ" އޭ ބުނެލިއެވެ. (އޮންބެ- ދޮންބެ) އޮންބެ އެއީ ހާނިޔާ އަޒާން އަށް ގޮވާ ނަމެވެ. ހާނިޔާ އަތުގަ ގޮވާލައިގެން އަޒާން ޕާކުގެ ތެރެއަށް ވަނެވެ. ހާނިޔާ ހިނގާފައި ދިޔަ ގޮތުން އަޒާންގެ މޫނުމައްޗަށް މާނަ ފުން ހިނިތުންވުމެއް ވެރިވިއެވެ. "މައިލޯ ޕެކެޓެއް ބޯން ހިނގާ ދޯ ދޮންބެގެ ނިޔާ ބޭބީ" ޕާކު ތެރޭ އެތަށް ސަކަރާތެއް ހާނިޔާ އެކީ ޖެހުމަށް ފަހު ހާނިޔާ ބަނޑުގައި ވެފައި ހުރެދާނެތިން އަޒާން ޕެކެޓެއް ގަނެގެން އެ ދޭން މަސައްކަތް ކުރިއެވެ. ބަސްއަހައިގެން ހާނިޔާ ޕެކެޓު ބޮއެ ހުސްކޮށްލިއެވެ. ގެއަށް ދިޔައީ ހާނިޔާ އަށް އެތަށް ބައިވަރު ކުޅޭއެއްޗެއް ގަނެގެންނެވެ. އޭރު ގަޑިން 5:45 ވީއެވެ. ހާނިޔާ އަޒާންގެ އަތުން ދޫކޮށްލާފައި ދުވަމުން ގޮސް ހަސީނާ ގައިގާ ބައްދާލިއެވެ. އަޒާން އާއި އެކު ހޭދަ ކުރެވޭ ކޮންމެ ވަގުތެއްވެސް ހާނިޔާ އަށް ވަނީ މަދު ސިކުންތު ކޮޅަކަށްށެވެ. އަޒާން ގެއަށް ދަނީއޭ ބުނުމުން ހާނިޔާ ރޯން ފަށައެވެ. އަޒާން ފޮޓޯ ޝޫޓް ތަކަށް މި ފަހަކަށް އައިސް ދަނީ ގަޑި ޖެހިގެންނެވެ.\nނަތާޝާ ހޮސްޕިޓަލުގައި މާ ބުރަކޮށް އުޅޭ ދުވަހެކެވެ. މާ ބަނޑު އަންހެނަކު ސިޒޭރިއަން ހަދަން ޖެހުމުން އެސިސްޓެންޓަކަށް ނަތާޝާއަށް ވަންނަން ޖެހުނެވެ. އެކަން ނިމި ފެންވަރާލައިގެން ނުކުމެ ރެސްޓް ރޫމް ގައި އިންދާ ހާލު ދެރަ ކުޑަ ކުއްޖެއް ގެނައުމުން ކުޑަ ކުދިންގެ ޑޮކްޓަރާއި އެކު ނަތާޝާ އަށް އަވަސް ފަރުވާދޭ ކޮޓަރިއަށް ވަންނަން ޖެހުނެވެ. ގިރައިގެން ގެނައި ކޮފީތަށި ހުރިގޮތަށް ބަހައްޓާފައި. ނަތާޝާ ގޮސް އަވަސް ފަރުވާދޭ ކޮޓަރިއަށް ވަނެވެ. ކުއްޖާގެ ބަލި ގޯސްކަމާއި2ޕޮއިންޓް އޭ ނެގަޓިވް ލޭ އަވަހަށް ހޯދުމަށް އާއިލާއަށް ނަތާޝާ އެންގި އެވެ. ހޮސްޕިޓަލުގައި މަސައްކަތް ކުރަން ފެށިތާ މަހެއްގެ ތެރޭގައި ނަތާޝާ ވަނީ އޭޑީކޭގައި މަސައްކަތް ކުރާ ނަރުހުންނަށް ވުރެ ގާތް ރަހުމަތް ތެރި ކަމުގެ ގޮތެއް ހުންނަ ކަމަށް ހޮސްޕިޓަލު ތެރޭގައި ދެކެވިފައެވެ.\nފައިހާ ޑިއުޓީ ގަޑި ޖެހުމުން ސައިން އިން ވެފައި ނަރުހުންގެ ބަޔަށް ގޮސް ވަންއިރު ނަތާޝާ ވެސް އެތާނގައި އިނެވެ. ނަތާޝާއާއި ފައިހާ ވަނީ މިހާރު ކުރިއަށްވުރެ ބޮޑަށް ގާތް ދެ ރަހުމަތް ތެރިންނަށް ވެފައެވެ. "ނަތާ!" ކޮނޑުގައި އަޅާފައި އިން ދަބަސް ކަބަނޑު މަތީގައި ބަހައްޓާފައި ގޮނޑީގައި ހަމަޖެހިލިއެވެ. "ހޫމް" ފޯނަށް ބަލަން އިނދެ ނަތާޝާ ޖަވާބުދިނެވެ. "މިއަދު ޑިއުޓީ ނުނިމޭ ދުވަހަކީތަ؟" ފައިހާއަށް ނަތާޝާ ޑިއުޓީއަށް އައީ ހެނދުނު ކަން އެނގެއެވެ. ހަވީރު ވީ އިރުވެސް ނަރުސް އޮފީހުގައި ހުރުމުން ފައިހާ ސުވާލު ކޮށްލިއެވެ. "އާން. މިއަދު ފުލް ޑިއުޓީ. މިތަނުގަ އުޅޭ އަޒްކާ މިހަފްތާ ލީވް ނަގައިގެން އުޅޭތީ. އެބަ އަންނަން އިނގޭ" ނަތާޝާ ފޯނުން މީހަކަށް ގުޅާ ބޭރަށް ނުކުމެލިއެވެ. ފައިހާ ވޯޑް ގައި ތިބި ޕޭޝަންޓުންގެ އައިވީ ރަނގަޅު ކޮށްލުމަށް ވޯޑަށް ވަނެވެ.\n*އެއް އަހަރު ފަސް*\nއަޒާން ފޮޓޯޝޫޓަށް ދިޔައިރު ގަޑި ޖެހެން އިނީ އެންމެ ދެ މިނެޓެވެ. މިއަދު ނަގަން ހަމަ ޖެހިފައި ވަނީ ކަޕަލް ޝޫޓެއްކަން އަޒާން އަށް ވަނީ ކުރިންވެސް އެނގިފައެވެ. ނަމަވެސް އަންހެން މޮޑެލްއަކަށް ހުންނާނީ ކާކުކަމެއް ނޭނގޭތީ އަޒާން ނުތަނަވަސް ވާ ގޮތް ވިއެވެ. އަށެއް ޖެހި އިރު ފޮޓޯ ޝޫޓަރުގެ އިތުރުން އަންހެން މޮޑެލް ވެސް އެތަނަށް ވަދެގެން އައެވެ. ރީނދޫކުލައިގެ ވައްތިރިއަކާއި އެކު ހެދުމުގެ މަތި ހުރީ ހުދު އަދި ކަލުކުލައިން ރޮނގު އަޅާފައެވެ. ކަޅު ކުލައިގެ ޖިންސެއް ލައިފައި އަޅި ކުލައިގެ ޝޯލްއެއް އަޅައިގެން ހުރިއިރު ވަރަށް ވެސް ރީއްޗެވެ. ވައް ނަންބަރު އައިނެއް އަޅާ މޫނުމަތީގައި ލައިޓް މޭކަޕެއް ކޮށްފައި ހުއްޓެވެ. އަތުން ފޯނުގައި ހިފައިގެން ހުރި އިރު ހެޑްސެޓްއިން ކޮންމެވެސް އެއްޗެއް އަޑު އަހަމުން ރީތި ހިނިތުންވުމެއް އެ މޫނުމަތީގައި ފާޅު ވޭވޭ ހުއްޓެވެ. އަޒާން އަށް ބަލަން ހުރެވުނީއެވެ. ތުންފަތުގައި މަޑު ފިޔާތޮށި ކުލައިގެ ލިޕް ގްލޯޒް ޖައްސާފައި ހުރުމުން އެ މޫނުމަތިން މަޢުސޫމް ކަން އިތުރު ކޮށްދެއެވެ.


Adhurey ge athun eh million Rf hoadhan Rajje Tv in dhauvaa kohfi\nއަދުރޭގެ އަތުން އެއް މިލިއަން ރުފިޔާ ހޯދަން ރާއްޖެޓީވީ ދައުވާކޮށްފި\nޕީޕީއެމްގެ ނައިބް ރައީސް އަބުދުﷲ އަބުދުއްރަހީމް، އަދުރޭ:-- ފޮޓޯ: އަހުމަދު ޝުރާއު | އަވަސް\nޕީޕީއެމްގެ ނައިބު ރައީސް އަބްދުލްރަހީމް އަބްދުﷲ، އަދުރޭގެ އަތުން ގެއްލުމުގެ ބަދަލު ހޯދަން ރާއްޖެޓީވީއިން ސިވިލް ކޯޓުގައި ދައުވާކޮށް މިއަދު މައްސަލަ ހުށަހަޅައިފި އެވެ.\nކުއްލި ނުރައްކަލުގެ ހާލަތުގައި މިދިޔަ މާޗް މަހުގެ ތެރޭގައި އަދުރޭ ސިލްސިލާ ގޮތުން ބާއްވަމުން ގެންދެވި ނޫސްވެރިންގެ ބައްދަލުވުމުގައި ރާއްޖެޓީވީއާ ގުޅޭ ގޮތުން ގިނަ ތުހުމަތުތަކެއް ކުރައްވާފައިވެ އެވެ. އެގޮތުން ރާއްޖޭގެ އަމަންއަމާންކަން ނަގާލައި ރާއްޖެ ހަމަނުޖެހުމެއްގެ ތެރެއަށް ވައްޓާލަން އެ ސްޓޭޝަނުން މަސައްކަތް ކުރާ ކަމަށް ބުނެ ރާއްޖެޓީވީ ބަންދުކުރުމަށް ގޮވާލާފައިވެ އެވެ.\nއޭގެފަހުން ބްރޯކާސްޓިން ކޮމިޝަންގެ ފަރާތުން ވެސް ރާއްޖެޓީވީއަށް އިންޒާރުތައް އައެވެ. އަދި ފުލުހުން ވެސް ރާއްޖެޓީވީއަށް ގޮސް އިންޒާރުދީފައިވެ އެވެ.\nއަދުރޭ ވަނީ ރާއްޖެޓީވީގެ ދެ ނޫސްވެރިއެއް ކަމަށްވާ މުހައްމަދު ވިޝާމާއި އާމިރު ސަލީމާ ގުޅޭ ގޮތުން ވެސް ނޫސްވެރިންގެ ބައްދަލުވުމުގައި ވާހަކަތަކެއް ދައްކަވާފަ އެވެ. އެ ދުވަސްވަރު ފުލުހުންގެ ޔުނީފޯމްގައި ތިބެ ބަޔަކު ސަރުކާރަށް އިންޒާރުދީ ނެރުނު ވީޑިއޯއަކާ ގުޅިގެން އެ ދެ ނޫސްވެރިން ހައްޔަރުކުރި އެވެ. ނަމަވެސް ހެކި ނެތުމުގެ ސަބަބުން އެ މައްސަލަ މިހާރު ވަނީ ފައިލްކޮށްފަ އެވެ.\nރާއްޖެޓީވީގެ ވަކީލް މުހައްމަދު ނިޝާން މިއަދު ވިދާޅުވީ އަދުރޭގެ އެފަދަ ހަގީގަތެއް ނެތް ވާހަކަތަކުގެ ސަބަބުން ރާއްޖެޓީވީއަށް ބޮޑެތި ގެއްލުންތަކެއް ލިބުނު ކަމަށެވެ. އެހެންވެ އޭގެ ބަދަލުގެ ގޮތުގައި އެއް މިލިއަން ރިފިޔާ އަދުރޭގެ އަތުން ނަގައިދިނުމަށް ސިވިލް ކޯޓުގައި އެދިފައިވާނެ ކަމަށެވެ. އެ މައްސަލަ ކައުންޓަރުން މިއަދު ވަނީ ބަަލައިގެންފަ އެވެ.\nނިޝާން ވިދާޅުވި ގޮތުގައި ވިސާމާއި އާމިރު ސަލީމާ ގުޅޭ ގޮތުން އަދުރޭ ދެއްކެވި ވާހަކަތަކުގެ ސަބަބުން އެ ދެ ނޫސްވެރިންގެ އަބުރަށް ވެސް އަރައިގެންފައިވާ ކަމަށެވެ. އެހެންވެ އޭގެ ބަދަލު ނަގައިދިނުމަށް ވެސް މައްސަލާގައި އެދިފައިވާނެ ކަމަށް ނިޝާން ވިދާޅުވި އެވެ.\nރާއްޖެ ޓީވީ ސިވިލް ކޯޓް އަބްދުއްރަހީމް އަބްދުﷲ\nނިއުޕޯޓަށް ތަފާތު ކުރަނީ ފިކުރު ދިމާނުވާތީ: އަދުރޭ


Dhivehi kulhuntherinna India coach ge thaureef | Mihaaru\nއިންޑިއާގެ އިސްކޮޅުން ދިގު ކުޅުންތެރިއެއް ކައިރިން ބޯޅަ ހޯދަން ރާއްޖޭގެ ޒިލާލް (ކ) އާއި އަފްޝަން މަސައްކަތްކުރަނީ. --ފޮޓޯ: ނިޝާން އަލީ/ މިހާރު\nދިވެހި ކުޅުންތެރިންނަށް އިންޑިއާ ކޯޗުގެ ތައުރީފް\n20 މެއި 2017 - 00:494comments\nސާބާ ޗެމްޕިއަންޝިޕް ބާސްކެޓްބޯޅަ މުބާރާތުގައި މިރޭ އިންޑިއާ އަތުން 84-42 ޕޮއިންޓުން ރާއްޖެ ބަލިވި މެޗުގައި ދިވެހި ކުޅުންތެރިން ދެއްކި ކުޅުމަށް އިންޑިއާގެ ކޯޗު ބަސްކަރު ސައްޕަނިއަމްބަލަމް ތައުރީފްކޮށްފި އެވެ.\nއޭޝިއާގެ ބާސްކެޓްބޯޅައިގެ ގަދަ ބާރެއް ކަމަށްވާ އިންޑިއާ ވަނީ މީގެ ކުރިން ރާއްޖެއާ ދެކޮޅަށް ކުޅުނު ހުރިހާ މެޗެއްގައި ވެސް 100 ޕޮއިންޓް ހޯދައިފަ އެވެ. މިރޭގެ މެޗުގައި އެ ތަފާތު ކުޑަވިއިރު، ދިވެހި ކުޅުންތެރިން ވަނީ ޑިފެންސްގައި ވެސް އަދި އެޓޭކުގައި ވެސް އުއްމީދީ ކުޅުމެއް ދައްކައިފަ އެވެ.\nމުބާރާތުގެ ޗެމްޕިއަންކަން ހޯދައި މި އަހަރުގެ ފީބާ އޭޝިއާ ކަޕަށް ކޮލިފައިވުމުގެ އަމާޒުގައި ރާއްޖެ އައި އިންޑިއާގެ ކޯޗު ބުނީ ދިވެހި ކުޅުންތެރިންގެ ފަރާތުން ފެނުނީ އުއްމީދީ ކުޅުމެއް ކަމަށެވެ.\n"ރާއްޖެ އެ އަންނަނީ ކުރިއަރަމުން. އަހަރެމެންގެ އިސްކޮޅުން ދިގު ކުޅުންތެރިން ކައިރީގައި ވެސް ރާއްޖޭގެ ކުޅުންތެރިން ރީތި މޫވްތަކެއް ކުރި. އަދި ފަސޭހަ ބާސްކެޓްތަކެއް ވެސް ވައްޓާލި. އެއީ ރާއްޖެ ކުރިއަރަމުން އަންނަ ކަމުގެ ނިޝާނެއް،" ބަސްކަރު ބުންޏެވެ.\n"މީގެ ކުރިން ތަފާތު ބޮޑު ނަތީޖާތަކުން އަހަރެމެން މޮޅުވަމުން އައީ."\nއިންޑިއާގެ ޓީމުގައި ގައުމުން ބޭރުގައި ކުޅޭ މޮޅު ކުޅުންތެރިންތަކެއް ތިބިއިރު އެ ގައުމުގެ އުއްމީދީ ކުޅުންތެރިންތަކެއް ވެސް ހިމެނެ އެވެ. ބަސްކަރު ބުނީ މިރޭގެ މެޗުގައި ގިނަ ކުޅުންތެރިންތަކަށް ފުރުސަތު ދިން ކަމަށާއި އިންޑިއާ އަށް މި އަހަރު ގިނަ އަމާޒުތަކެއް އެބަހުރި ކަމަށެވެ.\n"އޭޝިއާ ކަޕުން ފެށިގެން ވޯލްޑް ކަޕް ކޮލިފައިން ވެސް އެބަ އޮތް. އެހެންވެ އަހަރެން ބޭނުން ވީހާ ވެސް ގިނަ ކުޅުންތެރިންނަށް ފުރުސަތު ދޭން. މިރޭ ދެއްކި ކުޅުމާ މެދު ހިތްހަމަޖެހޭ،" އޭނާ ބުންޏެވެ.\nބަސްކަރު ބުނީ ތަށި ލިބޭނެ ކަމުގެ ބޮޑު އިތުބާރަކާއި އުއްމީދެއް އެބަ އޮތް ކަމަށާއި ބޭނުންވަނީ ތަށި ހޯދައި މި އަހަރުގެ އޭޝިއާ ކަޕުން ފުރުސަތު ހޯދަން ކަމަށެވެ.\nއިތުރު ލިޔުންތައް ގައުމީ ބާސްކެޓްބޯޅަ ޓީމް ސާބާ ޗެމްޕިއަންޝިޕް ބާސްކެޓް


4 Million feyren ulhunu meehunnaai eheetherin dhenegane baeh thanthan faaskuranee - One Online\n2 ނޮވެމްބަރު 2020 ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީގައި ފުލުހުން މައުލޫމާތު ދެއްވަނީ --- ވަން ފޮޓޯ: މުހައްމަދު ހައްޔާން\nހަތަރު މިލިއަން ފޭރެން އުޅުނު މީހުންނާއި އެހީތެރިން ދެނެގަނެ، ބައެއް ތަންތަން ފާސްކުރަނީ\nހުސްވި އޮކްޓޫމަރު މަހުގެ 25 ވަނަ ދުވަހު، ރޫޓު ފިހާރަ އިން ބޭންކު އޮފް ސިލޯން (ބީއޯސީ) އަށް ޖަމާކުރަން ގެންދިޔަ ހަތަރު މިލިއަނަށް ވުރެ ގިނަ ފައިސާ ފޭރެން އުޅުނު މީހުންނާއި އެކަމަށް އެހީތެރިވި މީހުން ދެނެގަނެވިފައިވާ ކަމަށާއި، މިހާރު ކުރިއަށްދަނީ އެކަމުގެ ތަހުގީގަށްޓަކައި ބައެއް ތަންތަން ފާސް ކުރުމުގެ މަސައްކަތް ކަމަށް މޯލްޑިވްސް ޕޮލިސް ސާވިސްއިން ބުނެފިއެެވެ.\nފަހަކަށް އައިސް ރާއްޖޭގައި އިތުރުވަމުންދާ މާރާމާރީތަކާއި، ފޭރުމުގެ މައްސަލަތަކާއި މަގުމަތިން ފައިސާ ފޭރުން ގިނަވަމުންދާ މައްސަލައިގައި ކަމާބެހޭ މުއައްސަސާތައް ހާޒިރުކޮށްގެން ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީން މިއަދު ބޭއްވި ބައްދަލުވުމުގައި، މައުލޫމާތު ދެއްވަމުން އެސިސްޑެންޓް ކޮމިޝަނާ އޮފް ޕޮލިސް މުހައްމަދު ރިޔާޒު ވިދާޅުވީ، އެ ފޭރުމުގެ އަމަލު އަމަލީގޮތުން ހިންގި ހަތަރު މީހުން ފުލުހުހުންގެ ބެލުމުގައި އެބަތިބި ކަމަށެވެ.\nއޭގެ އިތުރުން ފައިސާ ހިފައިގެންދިޔަ ވޭނަށް ފާރަލަމުންދިޔަ މީހުންވެސް އަތުލައިގަނެ އެމީހުން ދެނެގަނެވިފައިވާ ކަމަށްވެސް ވިދާޅުވިއެވެ. އަަދި އެމީހުން ދަތުރުކޮށްފައިވާ ރޫޓުތަކުގެ ސީސީޓީވީ ފްޓޭޖް ނަގައި ތަހުގީގު ކުރަމުންދާ ކަމަށާއި، ބައެއް ތަންތަން ފާސްކުރަމުންދާ ކަމަށްވެސް އޭނާ ވިދާޅުވިއެވެ.\nބޭންކް އޮފް ސިލޯން (ބީއޯސީ) ކުރިމަތިން ފޭރެން މަސައްކަތް ކޮށްފައިވަނީ ރޫޓުގެ ފައިސާ ހިފައިގެން އައި ވެހިކަލަކުންނެވެ. މީސް މީޑިއާގައި އާންމުވެފައިވާ ވީޑިއޯއިން ފެންނަ ގޮތުގައި އެ ވެހިކަލުން ފޭރެން މަސައްކަތްކޮށްފައިވަނީ ދެ ސައިކަލެއްގައި އައި ހަތަރު މީހެކެވެ.\nވީޑިއޯ އިން ފެންނަ ގޮތުގައި ފައިސާ އަޅާފައި ހުރި ފޮށިގަނޑު އެމީހުން ފޭރެން އުޅެނިކޮށް، ހުއްޓުވާފައިވަނީ ބީއޯސީގެ ސެކިއުރިޓީ ގާޑެކެވެ. އަދި ފައިސާ ފޭރެން އުޅުނު މީހުން އަތުލައިގަތުމަށް ސައިކަލެއްގައި އައި އެހެން މީހަކު މަސައްކަތްކުރާ ތަން ވެސް ވީޑިއޯ އިން ފެނެއެވެ.\nގުޅޭ ޓެގު ޕޮލިސް ރައްޔިތުންގެ މަޖިލިސް ވައްކަމާއި ފޭރުން ވައްކަމާއި ފޭރުން\nއިންޑިއާ އައުޓް ހަރަކާތް ރާވައި ހިންގިކަމުގެ ތުހުމަތަށް ހައްޔަރުކުރި މުހައްމަދު އިސްމާއިލް ދޫކޮށްލައިފި\nނަސަންދުރައިގެ ލިފްޓެއް ވެއްޓި ބިދޭސީއަކަށް އަނިޔާވެއްޖެ


DJI Mavic : Size in kudayas gaabilukan maa bodu\nޑީޖޭއައި މެވިކް: ސައިޒުން ކުޑަޔަސް ގާބިލުކަން މާ ބޮޑު\nއޭރިއަލް ފޮޓޯ އަދި ވީޑިއޯގްރަފީ ވެގެން ގޮސްފައި މި ޖީލުގެ މީހުންގެ ތެރޭގައި ވަރަށް ވެސް ތަރްހީބު ލިބިފައިވާ ކަމަކަށެވެ. ޅަކުދިން ތަކުން ފަށައިގެން ޒުވާނުއްނާއި އުމުރުން ދުވަސްވީ މީހުން ވެސް މިކަމަށް ވަރަށް ބޮޑު ޝައުގުވެރިކަމެއް ދެއެވެ. އެގޮތުން މިކަން ކުރަން ގެންގުޅޭ ޑްރޯންތަށް ވެގެންމިދަނީ ވަރުގަދަ އެކަމަކު މަދުކުންފުނިތަކަކުން އުފައްދާ އެއްޗެއްސަކަށް ވެފައެވެ. ޑްރޯން އެންމެ ފުޅާ ދާއިރާއެއްގައި ފަރުމާ ކުރަމުން އަންނަ ފަރާތަކީ ޑީޖޭއައިއެވެ. ތަފާތު ގިނަ އަދި މޮޅު ފީޗާތަކާއި އެކު ޑީޖޭއައި އިން މިވަނީ މުޅި ޑްރޯން ކޮމިއުނިޓީ ސިއްސުވާލައިފައެވެ. ޑީޖޭއައިގެ އެންމެ ފަހުގެ ޑްރޯން ކަމުގައިވާ މެވިކް ޕްރޯ މިވަނީ ދައްކާލައިފައެވެ.\nޑްރޯން ޑިވެލޮޕްކުރަމުން އަންނަ ކުންފުނިތަކަށް ގޮންޖަހާލުމަށް ނެރުނު މި ޕްރޮޑަކްޓް މިވަނީ ގިނަ ބަޔެއްގެ ޝައުގު ވެރިކަން ދަމައިގަނެފައެވެ. ތަފާތު މޮޅު ފީޗާތަކަކާއި އެއްކޮށް މި ޕްރޮޑަކްޓް ނެރެފައި ވުމަކީ މިކަމުގެ ސިއްރެވެ. އެގޮތުން މި ޑްރޯންގެ ފީޗާތަކާއި ބެހޭގޮތުން އަވަސް ކަޅިއަކުން ބަލާލަމާ ހިނގާށެވެ.\nމުޅިން ތަފާތު ޑިޒައިނެއް!\nޑީޖޭއައިން މީގެ ކުރިން ޑްރޯންގެ ފްލޭގްޝިޕް ޑްރޯން އަކަށް ވެފައިވަނީ ފެންޓަމްއެވެ. ފެންޓަމް ވެގެން ގޮސްފައިވަނީ ގެންގުޅެލަން އެހާ ފަސޭހަ އެއްޗަކަށް ނޫނެވެ. އޭގެ ބައްޓަމުގެ ސަބަބުން ބެކްޕެކެއްގެ ސިފައިގައި ގެންގުޅުނަސް އިންނަނީ ވަރަށް ވެސް ބޮޑުކޮށެވެ. އެހެން ނަމަވެސް މިފަހަރު ބާޒާރަށް ނެރޭ މަވިކް ޕްރޯ އަކީ ގެންގުޅެލަން ވަރަށް ވެސް ފަސޭހަ ޑްރޯން އަކަށެވެ. މިޑްރޯންގެ ގެ ސައިޒަކީ ގޮތަކަށް ބުނާނަމަ އިންސާނެއްގެ އަތްތިލައެއްގެ ސައިޒެވެ. ބެކްޕެކް ނުވަތަ އެންމެ ކުޑަމިނުން ޕާހަކަށް ލައިގެން ވެސް މި ޑްރޯން ގެންގުޅެވޭނެއެވެ. ހަމައެއާއި އެކު މި ޑްރޯން އަކީ ފެންޓަމް ސީރީސްގެ ޑްރޯންތަކުގެ ހާފް ސައިޒުގެ ޑްރޯންއެކެވެ.\nފެންޓަމް ސީރީސްގެ ޑްރޯން ތަކާއި ހިލާފަށް މި ޑްރޯން ގައި ފިޔަގަނޑު ވަކިން އިންސްޓޯލް ކުރާކަށް ނުޖެހޭނެއެވެ. ފަރުމާ ކުރެވިފައިވާ ގޮތުން ފިޔަތަށް ހުންނާނީ ބޭނުންނުކުރާ ގަޑިތަކުގައި ފޯލްޑް ކުރެވިފައެވެ. ފޯލްޑްކޮށްލުމުން ހަތަރެސް ކަން ފޮށްޓެއްގެ ބައްޓަމަށް މި ޑްރޯން ބަދަލުވެއެވެ.\nފެންޓަމް4ގެ ހުރިހާ ފީޗާތަށް!\nމި ޑްރޯންގެ ފީޗާތަކަށް ބަލާއިރު ގިނަ ފީޗާތަކަކީ ފެންޓަމް ސީރީސްގެ އެންމެ ފަހުގެ ސީރީސް ކަމުގައިވާ ފެންޓަމް4ގެގައި ހިމެނޭ މުހިންމު ފީޗާތަކެވެ. އެގޮތުން އޮބްސްޓެކަލް އެވޮއިޑެންސް، ސަބްޖެކްޓް ޓްރެކިންގް އަދި އޮޓޯނޯމަސް ލޭންޑިންގް ވެސް ހިމެނެއެވެ.\nއޮބްސްޓެކަލް އެވޮޑެންސް އަކީ އަލަށް ފެންޓަމް4އަކަށް ރިލީސްކުރި ފީޗާއަކަށް ވާއިރު މި ފީޗާގެ ސަބަބުން ވައިގެ ތެރޭގައި ދުއްވަމުން ދާއިރު ދިމާވާ ދޫނި އަދި ގަސް ފަދަ ތެކެތިން ޑްރޯން ނުޖެހި ސަލާމަތް ކޮށްދެއެވެ.\nއޮޓޯނޯމަސް ލޭންޑިގް އަކީ ވައިގެ ތެރޭގައި ޑްރޯން އުދެހެމުން ދާ ވަގުތު ރިމޯޓް ކޮންޓްރޯލާގެ ކަނެކްޝަންކެޑި ނުވަތަ ބެޓަރީ ލޯރ ވުމާއި އެކު އެމަޖެންސީގައި ލޭންޑް ކުރެވޭ ޓެކްނޮލޮޖީއެކެވެ. އެގޮތުން ވަކި ލެވެލް އަކަށް ބެޓަރި ޑައުން ވުމާއި އެކު ޑްރޯން އެ ލޯންޗް ކުރި ހިސާބަށް އަބުރާ އޮޓޯކޮށް އައިސް ސަލާމަތާއި އެކު ލޭންޑުކުރާނެއެވެ.\nއެޑްވާންސް ސްޓޭބަލައިޒްޑް ކެމެރާ ސިސްޓަމެއް!\nމި ޑްރޯންގައި އެންމެ ފާގަހަ ކޮށްލެވެނީ ޑީޖޭއައިގެ މޮޅު އެޑްވާންސް ސްޓޭބަލައިޒޭޝަން ޓެކްނޮލޮޖީ ކެމެރާގައި ފަރުމާ ކުރެވިފައިވުމެވެ. މި އެޑްވާންސް ސިސްޓަމްގެ ސަބަބުން މި ޑްރޯން ބޭނުން ކޮށްލައިގެން ޝޭކް ފްރީ ނުވަތަ ގުޑުންތަކާއި ނުލާ ފޮޓޯއާއި ވީޑިޔޯ އެންމެ ރަނގަޅު ކޮލެޓީގައި ނަގާލެވެއެވެ. މިކަން ކުރުމަށް ކެމެރާގައި ހަރުކުރެވިފައިވަނީ3އެކްސްސިސްގެ ގިންބަލްއެކެވެ.\nވާޓިކަލް ސެލްފީ ނަގާލުމަށްޓަކައި މި ކެމެރާ 90 ޑިގްރީއަށް އަބުރާލެވޭނެއެވެ. އެގޮތުން މިކަން ކުރުމަށް ވަކި މޯޑެއްވަނީ އަލަށް ތައާރަފް ކުރެވިފައެވެ. އެ މޯޑަށް ކިޔަނީ ޕޯޓްރެއިޓް މޯޑެވެ.\nފެންޓަމް4ވެސް ފަރުމާކުރެވިފައިވާ ފަދައިން މި ޑްރޯންގެ ކެމެރާއަކީ ވެސް 4K ވީޑިއޯ 30 fps ގެ ސްޕީޑެއްގައި ނަގާލެވޭ ކެމެރާއެކެވެ. އަދި މި ފުލް އެޗްޑި ކޮށް 96 fps ސްޕީޑެއްގައި ނަމާލުމުގެ ކުޅަދާނަކަން ވެސް ވަނީ މިކެމެރާއަށް ލިބިފައެވެ. 12 މެގަޕިކްސެލްގެ މިކެމެރާއިން ރޯ ކޮށް ވެސް ފޮޓޯ ނަގާލެވެއެވެ. މި ޑްރޯންގައި ދެން އެންމެ ފާހަގަ ކޮށްލެވޭ ކަމަކީ2ސިކުންތުގެ އެކްސްޕޯޝާ ހަދާލެވުމެވެ. މިއީ ޑްރޯން އަށް މުޅިން އަލަށް ނެރުނު ޓެކްނޮލޮޖީއެއްކަން ފާހަގަކޮށްލެވެއެވެ.\nމޮޅު ވަޔާލަސް ޓެކްނޮލޮޖީއެއް!\nމި ޑްރޯންތަށް އުދުހުމަށް އެންމެ އިސްރޯލެއް އަދާކުރަނީ މި ޑްރޯން ތަކުގެ ރިމޯޓް ކޮންޓްރޯލްތަކާއި ވަޔާލަސް ޓެކްނޮލުޖީއެވެ. މި ޑްރޯންގެ ރިމޯޓް ކޮންޓްރޯލާއަށް ބަލާލާއިރު މި ރިމޯޓަކީ ވަރަށް ވެސް ގެންގުޅެލަން ފަސޭހަ އަދި ހިތްގައިމު ގޮތަކަށް ފަރުމާކުރެވިފައިވާ އަދި ކުޑަޔަސް ބޮޑު ސަރަހަށްދަކަށް އޭގެ ރޭންޖް ފޯރުވާ ވަރުގެ މޮޅު ރިމޯޓެކެވެ. ފޯނުގެ ޑީޖޭއައި އެޕްލިކޭޝަނާ ސިންކް ކޮށްލައިގެން މި ރިމޯޓް އިން ޑްރޯން ކޮންޓްރޯލް ކޮށްލާއިރު މިފަހަރުގެ ރިމޯޓުގެ ވަޔާލަސް ފީޗާތަަކަށް ވަނީ ބޮޑެތި ބަދަލުތަކެއް އައިސްފައެވެ.\nމި ޑްރޯން އިން 4.3 މޭލު ދުރުގައި އުދުހެމުން ލައިވް ސްޓްރީމް ކޮށްލެވޭނެވެ. މީގެ ކުރިން ލައިވް ކުރުމަށް ފެންޓަމް4ބޭނުންކުރަމުން އައީ އެންމެ ދުރަކަށް ވެސް 3.1 މޭލު ދުރުންނެވެ.\nމުޅިން ތަފާތު ވަޔާލަސް ޓެކްނޮލޮޖީގެ ސަބަބުން މި ޑްރޯންއަކީ ރިމޯޓަކާއި ނުލާވެސް ދުއްވާލެވޭނެ ފުރަތަމަ ޑްރޯން އެވެ. އެގޮތުން މި ޑްރޯންގައި ހިމެނިފައިވާ ގެސްޗަރ ޓެކްނޮލޮޖީއަކީ މިކަމަށް މަގު ފަހިކޮށްދިން ޓެކްނޮލޮޖީއެވެ.\nމޮޅެތި ފީޗާތަކާއި އެކު މި ޑްރޯން ދައްކާލުމާއި އެކު ޑްރޯން ކޮމިއުނިޓީވަނީ މި ޑްރޯން ބާޒާރަށް ނެރޭނެ ދުވަހަކަށް ކެއްމަދުވެފައެެވެ. ޑީޖޭއައިއިން ބުނި ގޮތުގައި މި ޑްރޯން ދުނިޔޭގެ ބާޒާރުތަކަށް ނެރޭނީ އައްނަ މަހު 15 ވަނަ ދުވަހުއެވެ. މި ޑްރޯން ގެ އަގަކީ 999 ޑޮލަރެވެ. މި ޑްރޯން އެޕަލް ސްޓޯރ އިން ވެސް ވިއްކުމަށް ވަނީ ހަމަޖެހިފައެވެ.\nޑީޖޭއައިއަކީ ޑްރޯން ވިޔަފާރީގެ އެންމެ ކުރީ ސަފުގައި އޮތް ކުންފުންޏެވެ. ޑިޖޭއައި އަށް ގިންޖަހާލުމަށް މީގެ ދުވަސް ތަކެއް ކުރިން މަޝްހޫރު ގޯޕްރޯއިންވެސް ވަނީ ކަރްމާގެ ނަމުން ޑްރޯން އެއްނެރެފައެވެ. ނަމަވެސް ޑިޖޭއައި އިން މި ޑްރޯން ދައްކާލުމާއި އެކު އެއްމެންގެ ކަޅި ހުއްޓިފައި މިއަދު މި އޮތީ މެވިކް އަށެވެ.\nޑީޖޭއައި މެވިކް އާއި ބެހޭ ހުރިހާ މައުލޫމާތެއް ތިރީގައި މިވާ ލިންކްއިން ލިބިވަޑައިގަންނަވާނެއެވެ.


މޭޖަ ޖެނެރަލް އަބްދުﷲ ޝަމާލް\nރައްޔިތުންގެ އުންމީދުތަކާ ގުޅިފައިވާ 19 ވަނަ ރައްޔިތުންގެ މަޖިލީހުގެ ރައީސާއި ނައިބްރައީސް އިންތިޚާބްކޮށް މަޖިލީހުގެ ޖަލްސާތައް މި ވަނީ ފަށައިފަ އެވެ. ރާއްޖޭގެ ރައްޔިތުންގެ މަޖިލީހުގެ ތާރީޚަށް ބަލާއިރު މިފަހަކަށް އައިސް އަމަލުކުރާ އުސޫލުތަކާއި ކުރީގައި އަމަލުކުރި އުސޫލުތަކާ ހާސްބައި ތަފާތެވެ. މި ލިޔުމުގައި އަޅުގަނޑު ބަލައިލާނީ...\nމި އަހަރު އޮންނަ ރައްޔިތުންގެ މަޖިލީހުގެ އިންތިޚާބުގައި ވާދަވެރިންގެ ބަހުސްގައި، ބައެއް ބައިވެރިން އަޅުގަނޑުމެން އިތުރަށް ވިސްނާލަން ޖެހޭ ކަހަލަ މައްސަލަތަކެއް ނަންގަވާފައި ވެއެވެ. ބައެއް ކެންޑިޑޭޓުން ވިދާޅުވެފައި ވަނީ، އެ ބޭފުޅުން ދެކެވަޑައިގަންނަވާ ގޮތުގައި އާދައިގެ މަސައްކަތެއް ކުރާ މީހަކު ރައްޔިތުންގެ މަޖިލީހުގެ...\nއެންޓިޑިފެކްޝަން ގާނޫނުން އެކަނި ކޮރަޕްޝަން ނުހުއްޓުވޭނެ\nސަރުކާރު ހިންގާ ޕާޓީ ޕީޕީއެމް/އެމްޑީއޭ ކޯލިޝަނުން ފާސްކުރި އެންޓި ޑިފެކްޝަން ބިލް އިއްޔެ މިވަނީ ގާނޫނަކަށް ވެފަ އެވެ. ޕީޕީއެމްގެ މަޖިލިސް މެމްބަރުން ވިދާޅުވާ ގޮތުން އެ ބިލްގެ މައިގަނޑު މަގްސަދަކީ ގައުމަށް ދިމާވެފައިވާ ސިޔާސީ ހަލަބޮލި ކަމަށް ހައްލެއް ގެނައުމުގައި ރައްޔިތުންގެ މަޖިލީހަކީ ކޮރަޕްޝަނާއި ފަސާދަ އާއި ރިޝްވަތުން...\nFebruary 08, 2018 7\nއޮޅުންބޮޅުން: ވިދާޅުވަނީ ކީކޭތޯ؟\nގައުމުގެ އެންމެ އިސް ވެރިއަކަށް ރަސްކަލަކު ހުންނަވާ ގައުމުތަކުގައި ވެސް ރަސްގެފާނަށް ލިބިވަޑައިގަންނަވާފައި އޮންނަ ބާރުތައް ކަނޑައެޅިފައި އޮވެ އެވެ. ތަފާތު ގައުމުތަކުގައި ތަފާތު ކޮށެވެ. މި ޒަމާނުގައި ގިނަ ގައުމުތަކުގައި ރަސްގެފާނަކީ ރަމްޒީ ގޮތުން ގައުމުގެ އެންމެ އިސް ވެރިއަކަށް ހުންނަވާ ބޭފުޅެކެވެ. ބައެއް ގައުމުތަކުގައި...\nAugust 07, 2017 25\nމިއީ އަނިޔާގެ ރަނގަޅު މިސާލެއް!\nހާދަ ނުރައްކާތެރި ހަތަރު "ކުށްވެރިއަކު" ޖަލުގައި މި ވަގުތު އެބަތިއްބެވި އެވެ. އެއީ ރައްޔިތުންގެ ބޮޑު އަގުލަބިއްތަކުން ރައްޔިތުންގެ މަޖިލިހަށް ހޮވި ހަތަރު މެމްބަރެކެވެ. އޭގެ ތެރެއިން އެއް މެމްބަރަކީ ވިލިނގިލީ ދާއިރާގެ މެމްބަރު ސައުދު ހުސެއިން އެވެ. އޭނާ އަކީ ކިހާ ނުރައްކާތެރި "ކުށްވެރިއެއް" ކަން މި އެނގުނީ އިއްޔެ އެވެ. އޭނާ...\nއޮޅުންބޮޅުން: ރައްޔިތުންގެ މަޖިލީހުގެ ނިންމުން\nތިން ބާރު ވަކިވެފައި އޮންނަ ގައުމުތަކުގައި ވެސް، އަދި ހުރިހާ ބާރެއް އެއްވެފައި އޮންނަ، ޑެމޮކްރެޓިކް ހަމަތަކުގެ މަތިން ވެރިކަން ހިންގާ ގައުމުތަކުގައި ވެސް ޤާނޫނު ހެދުމުގެ އެންމެ ބޮޑު ބާރަކީ ރައްޔިތުންގެ މަޖިލީހެވެ. ޑެމޮކްރެޓިކް ހަމަތަކުން ހިނގާ ކަމަށް ދެއްކެން ބޭނުންވާ ގައުމުތަކުގައި ވެސް ޤާނޫނު ހެދުމުގެ އެންމެ ބޮޑު ބާރެއް...


UAE in visa dhinun huttaalee covid-19 aa hedhi: Pakistan\nޔޫއޭއީ ވިސާ ދިނުން ހުއްޓާލީ ކޮވިޑާ ހެދި: ޕާކިސްތާން\nޔޫއޭއީގެ ފޮރިން މިނިސްޓަރު، ޝޭޚް އަބްދުﷲ ބިން ޒައިދު އަލް ނަހްޔާން(ކ) އަދި ޕާކިސްތާން ފޮރިން މިނިސްޓަރު، ޝާހް މަހްމޫދު ގްރޭޝީ\nޕާކިސްތާނުން ބުނީ ޔުނައިޓެޑް އަރަބް އެމިރޭޓްސް (ޔޫއޭއީ) އިން މިދާކަށް ދުވަހު ވިސާ ދޫކުރުން ހުއްޓާލި 13 ގައުމުގެ ތެރޭގައި ޕާކިސްތާން ހިމެނީ ވަގުތީ ގޮތުން ކަމަށެވެ. އެއީ ކޮވިޑާހެދި ކޮންމެހެން ކުރަންޖެހުނު ކަމެއް ކަމަށް ޔޫއޭއީން ކަށަވަރުކޮށްދީފި ކަމަށެވެ.\nޔޫއޭއީން ބުނި ކަމަށް ޕާކިސްތާނުން ބުނީ ވިސާ ހުއްޓާލަން ޖެހުނީ ސެކިޔުރިޓީ މައްސަލައެއް އޮވެގެން ނޫން ކަމަށެވެ.\nޔުނައިޓެޑް އަރަބް އެމިރޭޓްސްގައި ދިރިއުޅޭ ޕާކިސްތާންގެ 1.5 މިލިއަން މީހުންނަކީ ޔޫއޭއީގެ އިގްތިސޯދަށާއި ތަރައްގީއަށް މުހިންމު އާބާދީއެއްކަން ފާހަގަކުރައްވައި، ޔޫއޭއީގެ ފޮރިން މިނިސްޓަރު، ޝޭޚް އަބްދުﷲ ބިން ޒައިދު އަލް ނަހްޔާން ޝުކުރުއަދާކުރައްވާ ކަމަށް ވެސް ޕާކިސްތާން ފޮރިން އޮފީހުން ނެރުނު ބަޔާނެއްގައިވެ އެވެ.\nޕާކިސްތާން ފޮރިން އޮފީހުން މި ބަޔާން ނެރެފައި ވަނީ ފޮރިން މިނިސްޓަރު، ޝާހް މަހްމޫދު ގްރޭޝީ ޔޫއޭއީއަށް ކުރެއްވި ދެދުވަހުގެ ދަތުރަށް ފަހު އެވެ. ދަތުރުގެ ބޭނުމަކީ ވެސް ވިސާއާ ބެހޭ ގޮތުން މަޝްވަރާކުރެއްވުމެވެ.\nޝޭޚް އަބްދުﷲ ބިން ޒައިދު އަލް ނަހްޔާން(ކ) އަދި ޝާހް މަހްމޫދު ގްރޭޝީ\nޔޫއޭއީން ވިސާ ދިނުން ހުއްޓާލި ގައުމުތަކުގެ ތެރޭގައި ހިމެނެނީ ތުރުކީ، ޔަމަން، ޓިއުނީޝިއާ، ލީބިއާ، ޕާކިސްތާން، ސީރިއާ، ސޮމާލިއާ، ލެބަނާން، އިރާގް، ކެންޏާ، އީރާން، އަފްޣާނިސްތާން، އަލްޖީރިއާ އެވެ. އެހެން ނަމަވެސް ޔޫއޭއީގައި ދިރިއުޅޭ މި ގަމުތަކުގެ މީހުންނަށް ވިސާގެ ދަތިކަމެއް ނުޖެހެ އެވެ.\nޔޫއޭއީ އަކީ ޕާކިސްތާންގެ އިގްތިސޯދަށް މުހިންމު ގައުމެެކެވެ. އަދި އެއީ ޕާކިސްތާނަށް ދެވަނައަށް އެންމެ ގިނައިން ބޭރުފައިސާ ވަައްދައިދޭ ގައުމެވެ. ޔޫއޭއީގައި ވަޒީފާއަދާކުރާ ޕާކިސްތަން މީހުން ފާއިތުވި މަހު 519.5 މިލިއަން ޑޮލަރު ގައުމަށް ފޮނުވާފައިވެ އެވެ.\nޕާކިސްތާނަށް އެންމެ ގިނައި ބޭރުފައިސާ ފޮނުވަނީ ސައޫދީ އަރަބިއްޔާގައި ވަޒީފާއަދާކުރާ ޕާކިސްތާން މީހުންނެވެ. ބޭންކް ހިސާބުތަކުން ދައްކާ ގޮތުގައި ނޮވެމްބަރުގައި 615.1 މިލިއަން ޑޮލަރު ފޮނުވާފައިވެ އެވެ.\nޕާކިސްތާން ޔުނައިޓެޑް އަރަބް އެމިރޭޓްސް ކޮވިޑް-19


Miadhu 1 ah Raees Yamin fuluhah – Iru\nމިއަދު 1 އަށް ރައީސް ޔާމީން ފުލުހަށް\nސަމާ· 8 މާރިޗު 2020\nކުރީގެ ރައީސް އަބްދުﷲ ޔާމީން މިއަދު 1 އަށް ފުލުހަށް ހާޒިރު ވާން އަންގައިފިއެވެ.\nރައީސް ޔާމީން މިއަދު ފުލުހަށް ހާޒިރު ވާން އަންގާފައި ވަނީ ކޮން މައްސަލައަކާ ގުޅިގެން ކަން ސާފެއް ނުވެއެވެ. ނަމަވެސް އެނގިފައިވާ ގޮތުގައި، ވަގުތު ކުޑަތަންވެފައި ވަނިކޮށް ފުލުހަށް ހާޒިރު ވާން ޔާމީނަށް އެންގުމުގެ ސަބަބުން އެމަނިކުފާނުގެ ގާނޫނީ ވަކީލުންގެ ޓީމުން ވަނީ ވަކީލު ބައްދަލުވުން ކެންސަލް ކުރަން އެދިފައެވެ.\nރާއްޖޭން ކޮރޯނާ ވައިރަސް ފެނިފައިވާއިރު، މިފަދަ ދަނޑިވަޅެއްގައި ވެސް ރައީސް ޔާމީން ފުލުހަށް ހާޒިރު ކުރަަން އެންގުމުން އެމަނިކުފާނު ސަރުކާރުގެ ފުރަތަމަ ނައިބު ރައީސް ޑރ. ޖަމީލު ވަނީ ކަންބޮޑުވުން ފާޅު ކުރައްވާފަ އެވެ.\n“މުޅި ރާއްޖެއަށް ރޭގައި ލިބުނު ބޮޑު ސިހުމެއް، ނުރައްކާތެރި ރޯގާއެއް ރާއްޖޭން ފެނުނު ހަބަރެއް، އެކަކު އަނެކަކަށް ހަމްދަރުދީ ވާން ވީ ވަގުތު، އެކަމަކު ފުލުހުންގެ މުއައްސަސާއިން އަވަސްވެގަތީ މި ވަގުތު ވެސް ރައީސް ޔާމީން ހާޒިރު ކުރަން، މިއަށްވުރެ މުހިއްމު ކަމެއް ހަމަ ނެތީތޯ،” ޖަމީލުގެ ޓްވީޓްގައި ލިޔުއްވާފައިވެ އެވެ.\nރައީސް ޔާމީންގެ މައްޗަށް ތުހުމަތު ކުރެވޭ އިތުރު މައްސަލަތަކެއް ފުލުހުން ބަލަމުންދާއިރު، ޔާމީން ގެންދަވަނީ މާފުށީ ޖަލުގައި ފަސް އަހަރުގެ ހުކުމެއް ތަންފީޒު ކުރައްވަމުންނެވެ. އެ ހުކުމް އެމަނިކުފާނަށް އިއްވީ އެމްއެމްޕީއާރްސީ މެދިވެރިކޮށް، ގއ. ވޮޑަމުލާ ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު އެމަނިކުފާނުގެ އެކައުންޓަށް ލޯންޑާ ކުރެއްވި މައްސަލާގަ އެވެ.\nމާފުށީ ޖަލުގައި ރައީސް ޔާމީން ހުކުމް ތަންފީޒު ކުރަން ފެށި ފަހުން ފުލުހުން ތަހުގީގު ކުރަން ފާށާފައިވާ މައްސަލަތަކާ ގުޅޭ ގޮތުން މީގެ ކުރިން ތިން ފަހަރެއްގެ މަތިން އެމަނިކުފާނު ވަނީ ފުލުހަށް ހާޒިރުކޮށްފަ އެވެ.


Quran Challenge Gai Adhurey Baiverivevadaigenfi - Vaguthu\nޤުރުއާން ޗެލެންޖުގައި އަދުރޭ ބައިވެރިވެވަޑައިގެންފި\nމިހާރު ހަލުވިކަމާއި އެކު ފެތުރެމުން އަންނަ ކޮވިޑް-19 ވައިރަހާއި ގުޅިގެން މި ސަރުކާރުގެ ބައެއް އިސްވެރިން ފާހާނަ ޓިޝޫ އިން ފުޓުބޯޅަ ކުޅުން ޗެލެންޖެއްގެ ގޮތުގައި މަގުބޫލުކަމާއި އެކު ކުރިއަށް ގެންދަން ފެށުމާއި އެކު ކުރީގެ އިސްލާމިކް މިނިސްޓަރ އަދި މަޝްހޫރު ދީނީ އިލްމުވެރިޔާ ޑރ.މުހައްމަދު ސައީދު އަލީ ސައީދު ފައްޓަވާފައިވާ ގުރުއާން ޗެލެންޖުގައި ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ބައިވެރިވެވަޑައިގެންފިއެވެ.\nއަދުރޭ އެ ޗެލެންޖުގައި ބައިވެރިވެފައި ވަނީ ޑރ. ޝަހީމް ޗެލެންޖުކުރުމާއި ގުޅިގެންނެވެ. ޑރ. ޝަހީމް މިއަދު ކުރެއްވި ޓްވީޓުގައި ވިދާޅުވެފައި ވަނީ ގުރުއާން ޕްރޮގްރާމްގައި ބައިވެރިވުމަށް އަދުރޭ އަށް ދައުވަތު އަރުވާ ކަމަށާއި، އެ ދައުވަތު ގަބޫލު ކުރައްވާނެ ކަމަށް އުންމީދު ކުރައްވާ ކަމަށެވެ.\nއަދުރޭ މިހާރު ވަނީ އެ ޗެލެންޖުގައި ބައިވެރިވެވަޑައިގެން ގުރުއަން ވިދާޅުވެ މީސް މީޑިއާގައި ހިއްސާކޮށްފައެވެ.\nމި ޗެލެންޖް ފެށުމުގެ ގޮތުން ޝަހީމް އިއްޔެ ފޭސްބުކްގައި ކުރެއްވި ޕޯސްޓެއްގައި ވިދާޅުވީ ކޮވިޑް-19 އާ ގުޅިގެން މިއީ އިސްލާމީ އުންމަތަށް ހިތާމަވެރި ވަގުތަކަށްވާތީ ﷲ އަށް ކުއްތަންވުމުގެ ގޮތުން އެންމެން ވެގެން ޚަތިމްކުރަން އެދިވަޑައިގަންނަވާ ކަމަށެވެ. ޝަހީމް ވިދާޅުވި ގޮތުގައި މި ވަގުތަކީ ބޭކާރު ކަންކަން ކުރުމަށް ވުރެ ބޮޑަށް އަޅުކަން ކުރުމާއި ދުއާ ކުރުން މަތީގައި ދެމި ތިބެންވީ ވަގުތެވެ. ޝަހީމްގެ މި ޗެލެންޖަށް ގިނަ ބައެއްގެ ތަރުހީބު ވަނީ ލިބިފައެވެ.\nމާޗް 31, 2020 17:23\nކީރިތި ގުރްއާން އެއީ ކަލޭމެން ހިތުހުރިގޮތަކައް ގެންގުޅެން އޮތް އެއްޗެއްނޫން. ޣުރްއާނަށް އިހްތިރާމް ކުރުމައް ނަސޭހަތްދެން. އެ މާތްފޮތް އެއީ ކުޅިވަރުކުޅެން ބޭނުންކުރެވޭ އެއްޗަކައް ހެދިގެން ނުވާނެ. މިރާއްޖޭގަ ޝޭހަކުވެސް ނެތީތަ ބުއްދި ހަމަޖެހޭ.\nމާޗް 31, 2020 21:51\nޤުރްއާން ކިޔެވުމަކީ ކުޅިވަރުކުޅުން ކަމަށް ދެކޭ ބަޔަކާ މެދު ހިތާމަކުރުންހުރި. ޤުރްއާނަށް އިޙްތިރާމްކުރުމަކީ ޤުރްއާން ކިޔަވައި އެ ޤުރްއާނާ އެއްގޮތަށް ޢަމަލުކުރުން.. ތިމާ ކިޔަވަން ބޭނުން ނޫނިއްޔާ ނުކިޔަވާ ހުރީމާ ނިމުނީ.. ކިޔަވަން ބޭނުން މީހުން ކިޔަވާތީ އެކަމާ ހިތަށް ތަދުވެގެން އުޅޭ އެއްޗެއްނޫން!\nމާޗް 31, 2020 17:31\nމިކަހަލަ ސޭކެއް ބައިވެރިވެދާނެ ތޯއްޗެއް\nމާޗް 31, 2020 17:33\nކޮންމެ މީހަކީ ޤާރީއެއް ނޫން! އެހެންވީމަ އޯކޭ އޭ ބުނެވޭނީ.\nމާޗް 31, 2020 18:13\nކަލޯ ކީރިތިޤާުރުއާނަށް ފުރައްސާރަނުކުރާތި މާސިޔާސީވެގެން ޓިނުކޮޅު ނެގިގޮތަށް\nމާޗް 31, 2020 18:25\nމިކަން ފެށީމަ މިއަށް މަލާމާތް ރައްދުކޮށް، ފާއިތުވި 30 އަހަރު ކޮންމެ ދުވަހަކު ގުރުއާން ކިޔަވާ ކަމަށް ބުނެ އިޝްތިހާރުވާން އުޅޭ މީހުން، ޓިޝޫ ތެޅުން ވައިވެ ގުރުއާން ޗެލެންޖް ކުރި ހޯދާތަން ފެނުނީމަ ވަރަށް އަސަރުކޮށް ހަސަދަވާނެ.\nމީ ދެއްކުންތެރިކަން އިތުރު ކުރަންވީ ވަގުތެއްނޫން\nމާޗް 31, 2020 19:32\nމާޗް 31, 2020 20:00\nސޯޓުބުރިއަކާ ޓީޝާތެއް ލައިގެން ޓިޝޫ ބޮނޑިއެއްގަ ފައިންތަޅާ ވީޑޮއޯކޮށް އިސްތިހާރުވުމަށް ސޯސަލް މީޑިޔާއަށް ދޫކޮށްލުމަށްވުރެ ﷲގެ ކަލާމްފުޅު ކިޔަވައި ސޯސަލް މީޑިޔާއަށް ދޫކުރުން މާ ހެއުކަން ބޮޑު އެއީ އެކަލާންގެ ކަލާމް ފުޅުން އެންމެ އަކުރެއްކީ މީހަކަށް ﷲ 10 ދަރުމަ ނުވަރަ ސަވާބު ދެއްވާނެކަމަށް އަންގަވާފަ ވަނީ އަދުރޭވިޔަސް ރައީސް މީހާވިޔަސް ނައިބުރައީސްވިޔަސް ހާއްސަކޮށް މިކަހަލަ މުސީބާތުގެ ވަގުތުގައި ﷲ ގެކަލާމްފުޅު ކިޔެވުން ހެއުކަން ބޮޑުވެގެންވޭ ހަޖަމުވިޔަސްނުވިޔަސް މީޙަޤީޤަތަކީ\nމާޗް 31, 2020 21:00\nސޯޝަލް މީޑިއާގެ ޒަރީއާއިން ގުރުއާން އަޑުއަހާ މީހުން މަދެއްނޫން. އެކަމުގެ ސަބަބުން ވެސް ކުރާނީފައިދާ. ގުރުއާން ކިޔަވާމީހާގެ ނިޔަތް ސާފްނަ މައްސަލައެއްނެތް. އެކަން މޮޅަށް ދެނެވޮޑިގެންވަނީ ﷲ.\nމާޗް 31, 2020 22:05\nގުރްއާން ކިޔަވާ އޱު އިވުނީމަ ހަޖަމް ނުވާ މީހުން ވެސްއެބައުލޭ.\nއޭޕްރީލް 1, 2020 04:15\nބަލަ ޝަހީމު ބަރާބަރު ޓިޝޫއިން ބޯޅަކުޅޭތަން ދެއްކުމަކީ ދެއްކުންތެރިމަކަށްނުވެ ޤުރުއާން ކިޔަން މީހަކު ބުނެފިނަމަ އެއީ ދެއްކުންތެރިކަމަކަށް ހަދައި މީހުން އެކިޔުނަނުދިނުމަށް ބާރުއެޅުމަކީ ޝައިތޯނީ ޢަމަލެއް ބަލަ ދީނުގައި އަންގަވާފައިވޭ ހަދާންކޮށްދޭން ވީއިރު މިދަޑިވަޅުގައި ޤުރުއާން ކިޔަވަން ހަދާންކޮށްދިނުމަކީ 100 ގެކަމެއް


T-jetty massala courtah vahdhany\nޓީޖެޓީ މައްސަލަ ކޯޓަށް ވައްދަނީ\nމާލޭގެ ޑެޕިއުޓީ މޭޔަރު އަހުމަދު ނަރީޝް: ޓީޖެޓީ މައްސަލައިގައި އަންނަ ހަފްތާ ކޯޓަށް މައްސަލަ ހުށަހަޅުއްވާނެ ކަމަށް ވިދާޅުވި -- އަވަސް ފޮޓޯ\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން ހިންގާ މާލޭގެ ޓީޖެޓީ، ސިޓީ ކައުންސިލްގެ އިހުތިސޯސްގެ ތެރެއަށް ގެންދަން ކޯޓަށް މައްސަލަ ހުށަހަޅަން ނިންމާފައިވާ ކަމަށް ޑެޕިއުޓީ މޭޔަރު މުހައްމަދު ނަރީޝް ވިދާޅުވެއްޖެ އެވެ.\nކައުންސިލުން މިއަދު ވަނީ ޓީޖެޓީއާ ހަވާލުވުމަށް އެ ސަރަހައްދަށް ވަޑައިގެންފަ އެވެ. ކައުންސިލަރުން ޓީޖެޓީ ސަރަހައްދަށް ވަޑައިގަތީ އެތަން ހަވާލު ކުރުމަށް އެމްޕީއެލަށް ދިން 90 ދުވަހުގެ ނޯޓިސް މި މަހުގެ 12 ވަނަ ދުވަހަށް ހަމަވުމުން އޭގެ ފަހުން އިތުރަށް ދިން ހަތް ދުވަސް ވެސް ހަމަވުމުންނެވެ.\nނަމަވެސް އެތައް އިރެއްވީ އިރުވެސް އެމްޕީއެލްގެ ފަރާތުން އެއްވެސް އިސް ބޭފުޅަކު އެ ސަރަހައްދަށް ވަޑައިގެންފައެއް ނުވެ އެވެ.\nއެސަރަހައްދުގައި ހުންނަވައިގެން ނޫސްވެރިންނާ ބައްދަލު ކުރައްވައި ނަރީޝް ވަނީ މީގެ ކުރިން ކަން ހިނގާފައިވާ ގޮތް ވިދާޅުވެ ދެއްވާފަ އެވެ. އެގޮތުން އެންމެ ފުރަތަމަ އެމްޕީއެލްގެ ސީނިއާ މެނޭޖްމެންޓާ މި މައްސަލައިގައި ބައްދަލު ކުރުމުން، ޓީޖެޓީ އަދި ނޯތު ހާބަރަކީ އެ ކުންފުންޏަށް ބޭނުންތެރި ތަނެއް ނޫން ކަމެއް ބުނެފައިވާ ކަމަށް ނަރީޝް ވިދާޅުވި އެވެ. އަދި އެ ކުންފުނިން ފޯކަސް ކުރަން ބޭނުން ވަނީ މާލޭގެ ވިޔަފާރި ބަންދަރަށް އެކަނި ކަމަށް ވިދާޅުވި ކަމަށެވެ.\nއޭގެ ފަހުން ދެވަނަ މީޓިންގައި އެމްޕީއެލްގެ ބޯޑުން ނިންމާފައި ވަނީ ޓްރާންސްޕޯޓް އަދި ހައުސިން މިނިސްޓްރީއާ ކައުންސިލުން ވާހަކަ ދެއްކުމަށް ކަން ކައުންސިލަށް އެކުންފުނިން އެންގި ކަމަށް ވެސް ނަރީޝް ވިދާޅުވި އެވެ. އެކަމަކު ކައުންސިލްގައި ހުރި އެއްވެސް ލިޔެކިޔުމަކުން އެ ދެ މިނިސްޓްރީއާ ވަހަކަ ދައްކަންޖެހޭ އެއްވެސް ސަބަބެއް ފެންނަން ނެތް ކަމަށް ވިދާޅުވި އެވެ.\nމާލޭ ސިޓީކައުންސިލުން ޓީޖެޓީ ސަރަހައްދުގައި -- އަވަސް ފޮޓޯ\n"އަޅުގަނޑުމެންގެ ކަންބޮޑުވުމަކަށްވީ މާލޭގެ ރައްޔިތުންގެ ދެ ބިމެއް މާލޭގެ ރައްޔިތުންނަށް އެންމެ ލޯ ލާރިއެއްވެސް ނުލިބޭ ގޮތަށް ކުންފުންޏަކުން ހިންގާ ހިންގުމަކީ އަޅުގަނޑުމެން ބަލައިގަންނަ ކަމަކަށް ނުވި. އެ ހިސާބުން އަޅުގަނޑުމެން އެމްޕީއެލްއާ އެކީ ނެގޯޝިއޭޓް ކުރަން މަސައްކަތްކުރިން. ބިމު ކުއްޔަށްވާ ފައިސާ އަޅުގަނޑުމެންނަށް ދައްކައިގެން ނަމަވެސް އެމްޕީއެލުން މިތަން ހިންގަން ބުނިން. އެގޮތަކަށް ވެސް އެމްޕީއެލް އިން ތައްޔާރުވާން ބޭނުންނުވެ އަޅުގަނޑުމެންނާ ރައީސް އޮފީހާ ޖާމިނުކުރުވީ،"\nނަރީޝް ވިދާޅުވީ ރައީސް އޮފީހުގެ ޕޮލިސީ ސެކްރެޓަރީ އަހުމަދު ހަމްދާންއާ ބައްދަލުކުރެއްވި ކަމަށާއި، ޓީޖެޓީ އަދި ނޯތު ހާބަރަކީ ސިޓީ ކައުންސިލްގެ އިހުތިސޯސްގައި އޮންނަތަނެއް ކަމަށް އެ ބޭފުޅާ ވެސް ގަބޫލުކުރެއްވި ކަމަށެވެ. އަދި އެ ބިންތަކާ ގުޅިގެން ނިންމަން ޖެހޭ ކޮންމެ ނިންމުމެއް ނިންމަން ޖެހޭނީ ކައުންސިލާ މަޝްވަރާކޮށްގެން ކަމަށް ހަމްދާން ވެސް ވިދާޅުވި ކަމަށެވެ.\nމައްސަލަ ޖެހިގެން މިއުޅެނީ އެމްޕީއެލް އިން އެތަން ހިންގާތީ ނޫން ކަމަށާއި، އެކަމަކު ރައްޔިތުންނަށް އެތަނުން ލިބެންޖެހޭ ނަފާ ނުލިބޭތީ ކަމަށް ތަކުރާރުކޮށް ނަރީޝް ވިދާޅުވި އެވެ. އަދި ޓީޖެޓީއަކީ މުއްދަތެއް ނެތް ގޮތަށް އެމްޕީއެލްއަށް ދޫކޮށްފައިވާ ތަނެއް ކަމަށް އެކުންފުނިން ބުނެފައިވާތީ، އެ ލިޔެކިޔުން ދެއްކުމަށް ވެސް ނަރީޝް ގޮވައިލެއްވި އެވެ. ނުވަތަ އެބުނާ އެއްބަސްވުން ކޯޓަށް ހުށަހެޅަށް އެމްޕީއެލްގެ އަރިހުން އެދިވަޑައިގަތެވެ.\n"އެމްޕީއެލްއަށް ދިން މުއްދަތު ހަމަވީމަ މިތަނަށް މިއައީ. އައީމަ އެމްޕީއެލްގެ ވެރިންނަކަށް ނުކެރުން މާލެ ސިޓީގެ ރައްޔިތުންގެ ހައްގުގަ ކައުންސިލްއާ ބައްދަލުކުރަން ވަޑައިގަންނަވާކަށެއް. އަދި އެމްޕީއެލްއަކަށް މިވީ 97 ދުވަހުގެ ތެރޭގަ އަޅުގަނޑުމެންނާ ނެގޯޝިއޭޓްކޮށް ވާހަކަ ދައްކާކަށް ވެސް އެމްޕީއެލްއަކަށް ނުކެރުނު މާލެ ސިޓީ ރައްޔިތުންގެ ހައްގުގަ،" ނަރީޝް ވިދާޅުވި އެވެ.\nޓީޖެޓީ، ސިޓީ ކައުންސިލްގެ ދަށަށް ބަދަލު ކުރުމަށް ކައުންސިލުން ވަނީ ރައީސް އޮފީހުގައި ވެސް އެދިފަ އެވެ. އެކަމަކު އެކަން ކޮށްދޭން ޖެހޭ ސަބަބެއް ނެތް ކަމަށް ބުނެ ރައީސް އޮފީހުން ވަނީ ސިޓީ ކައުންސިލަށް ޖަވާބު ދީފަ އެވެ.\nސިޓީ ކައުންސިލްގެ ދަށުގައި ޓީޖެޓީ އޮއްވައި އެތަން އެމްޕީއެލްއާ ހަވާލު ކޮށްފައި ވަނީ ރައީސް އަބްދުﷲ ޔާމީންގެ ސަރުކާރުގަ އެވެ. އޭރު މުއިއްޒު ހުންނެވީ ހައުސިން މިނިސްޓަރު ކަމުގަ އެވެ.\nމޯލްޑިވްސް ޕޯޓްސް ލިމިޓެޑް ޑރ. މުހައްމަދު މުއިއްޒު ސިވިލް ކޯޓް + މާލޭ ސިޓީ ކައުންސިލް\nޓީޖެޓީގެ މައްސަލަ ކޯޓަށް ހުށަހަޅައިފި\nޓީޖެޓީ އަތުލެވޭނީ ހައުސިން މިނިސްޓްރީއަށް: އެމްޕީއެލް\nޓީޖެޓީއާ ސިޓީ ކައުންސިލުން ހަވާލު ވަނީ


Al Ameeraa Aneesa Nooraddeen avahaaravejje | Mihaaru\nއަލްއަމީރާ އަނީސާ ނޫރައްދީން އަވަހާރަވެއްޖެ\n29 ނޮވެމްބަރ 2019 - 15:57 25 comments\nދިވެހިރާއްޖޭގެ ކުރީގެ ރަދުން އައްސުލްތާން ހަސަން ނޫރައްދީން ދެވަނައިގެ ދަރިކަނބަލުން އަލްއަމީރާ އަނީސާ ނޫރައްދީން އުމުރުފުޅުން 87 އަހަރުގައި މިއަދު އަވަހާރަވެއްޖެ އެވެ.\nއެކަމަނާ އަވަހާރަވީ ސްރީ ލަންކާގެ ބައްޓަރަމުއްލާ ހޮސްޕިޓަލުގައި ފަރުވާ ދެމުން އަންނަނިކޮށް މިއަދު މެންދުރު 12 ޖެހިއިރު އެވެ. ސިއްހީ ހާލުކޮޅު ދެރަވުމާ ގުޅިގެން ދަރިކަނބަލަކާ އެކު އަނީސާ ދިރިއުޅުއްވަމުން އައީ ލަންކާގަ އެވެ.\nއަނީސާ އަވަހާރަވުމާ އެކު، މިވަގުތު ރަސްކަލެއްގެ ބޭފުޅުންނަކަށް ދުނިޔޭގައި ތިއްބަވާނީ ދެ ބޭފުޅެކެވެ. އެއީ އަނީސާއާ އެއްބަނޑުއެއްބަފާ އަލްއަމީރު މުހައްމަދު ނޫރައްދީނާއި އެއްބަފާ އަލްއަމީރާ ޒަރީނާ ނޫރައްދީނެވެ.\nއަނީސާ ނޫރައްދީންގެ ބައްޕާފުޅު، ސުލްތާން ހަސަން ނޫރައްދީން. --ފޮޓޯ: ވޮނަދަނަ ރާއްޖެ (ފޭސްބުކް)\nއަނީސާ ތިން ކައިވެންޏެއް ކުރެއްވި އެވެ. އޭގެ ތެރެއިން ކުރީގެ ބޮޑުވަޒީރު އަހުމަދު ޒަކީ އާއި އެކަމަނާގެ ކައިވެންޏަށް ލިބިވަޑައިގަތީ މަރްހޫމް އާމިރު ޒަކީ އެވެ.\nދިވެހި ފުޓްބޯޅައިގެ އެންމެ ކުރީ ދައުރުގެ މަޝްހޫރު ފޯވާޑް ބޮޑުގަލުމާފަތްގޭ ސައްޔިދު އަހުމަދަށް ލިބިވަޑައިގެންނެވި މަރްހޫމް ސައްޔިދު ހަސަން އާއި ސައްޔިދު އަލީ އަކީ ދިވެހި ކުޅިވަރުގައި ވިދުންގަދަވި ދެ ތަރިންނެވެ. ދެބެންނަށް ދިވެހި ސަރުކާރުން މި އަހަރު ވަނީ ކުޅިވަރުގެ ދާއިރާ އިން ޝަރަފްވެރި ކަމުގެ ގައުމީ އިނާމް ދެއްވައިފަ އެވެ.\nމާލޭގައި 70ގެ އަހަރުތަކުގައި ބޭއްވި ހުރިހާ ކުޅިވަރެއްގައި ކަހަލަ ގޮތަކަށް ވާދަކުރައްވައި ކާމިޔާބު ހޯއްދެވި ސައްޔިދު ހަސަނަކީ ދިވެހި ކުޅިވަރު ތާރީހު ދުށް އެންމެ ހުނަރުވެރި އެއް ކުޅުންތެރިޔާ އެވެ. ސައްޔިދު އަލީ އަކީ ފުޓްބޯޅަ އާއި ވޮލީބޯޅައިގައި ކުޅުންތެރިޔެއްގެ ގޮތުގައި ވިދާލައި އަދި މިހާރު ވެސް ކުޅިވަރަށް ހިދުމަތްކުރައްވަމުން އަންނަ ބޭފުޅެކެވެ.\nއަނީސާ އާއި މީދޫ އަބްދުލްއަޒީޒްގެ ކައިވެންޏަށް ކުރީގެ ޕޮލިސް ކޮމިޝަނަރު އަހުމަދު ފަސީހު ލިބިވަޑައިގަތެވެ.\nއަނީސާގެ ދަރިކަލުން ސައްޔިދު އަލީ (ވ) އަށް ރައީސް އިބްރާހިމް މުހައްމަދު ސޯލިހު ޝަރަފްވެރިކަމުގެ ގައުމީ އިނާމް ދެއްވަނީ. --ފޮޓޯ: ރައީސް އޮފީސް\nސައްޔިދު އަލީ މިއަދު "މިހާރު" އަށް ވިދާޅުވީ ދެބެންގެ ކުޅިވަރު ހަޔާތުގައި ވެސް މަންމާފުޅު މުހިއްމު ދައުރެއް އަދާކުރެއްވި ކަމަށާއި އަބަދުވެސް އެކަމުގައި ކުރިއަށް ވަޑައިގަތުމަށް ހިތްވަރު ދެއްވި ކަމަށެވެ.\n"މަންމަގެ ބޭބެ އާއި ބައްޕަ (ރަދުން ނޫރައްދީން) އަކީ ކުޅިވަރުގެ ބޭފުޅުން. ކުޅިވަރުގެ އާއިލާއެއް އާއިލާއަކީ. މަންމަ ކުޅިވަރެއް ނުކުޅުއްވާ. އެކަމަކު މަންމަގެ ސަޕޯޓް އަޅުގަނޑުމެންނަށް އަބަދުވެސް ލިބޭ. އަޅުގަނޑުމެން ކުޅެން ދިއުމުން އިންތިޒާރުގައި ހުންނަވާނެ ވީނުވީއެއް ބަލަން. ގެޔަށް އައުމުން ކަންވީ ގޮތް ސާފުކުރައްވާނެ،" ސައްޔިދު އަލީ ވިދާޅުވި އެވެ.\nކުޅިވަރެއްގައި ބައިވެރިވެވަޑައިގަތުނަސް އިޖްތީމާއީ ކަންކަމުގައި އަނީސާ ހުންނެވީ ކުރީ ސަފުގަ އެވެ. އެގޮތުން އަވަށްތައް ކުރިއެރުވުމަށް އޭރު މާލޭގެ އަންހެނުން ކުރި މަސައްކަތުގައި އޭނާގެ ހިއްސާ އޮތެވެ. އަދި ސަންރައިސް ސްޕޯޓްސް ކްލަބުން 1960ގެ އަހަރުތަކުގައި ބޭއްވި އެސްއެސްސީ ކާނިވަލުގެ ރީތީގެ ރާނީ ހޮވުމުގެ މުބާރާތުގައި ބައިވެރިވެވަޑައިގެން ރީތީގެ ރާނީގެ ތާޖު ހާސިލްކުރެއްވި އެވެ.\nއަނީސާ (މ) ރީތީގެ ރާނީގެ ތާޖު އަޅުއްވައިގެން. --ފޮޓޯ: ނެޝަނަލް އާކައިވްސް\nއެކަމަނާގެ ބައްޕާފުޅު ހަސަން ނޫރައްދީން ރާއްޖޭގެ ތަހުތުގައި ރެދަލިކުރެއްވީ މުހައްމަދު ޝަމްސުއްދީން ރަސްކަމުން އަޒުލުކުރެވުމުން، ފެބްރުއަރީ 21، 1935 އިން އޭޕްރިލް 7، 1943 އަށެވެ. އެމަނިކުފާނަކީ ރާއްޖޭގެ ގާނޫނު އަސާސީގައި ރާއްޖޭގެ ޝާހީ އާއިލާއަކީ ކޮބައިކަން ބަޔާންކުރެވުނު ފަހުން ރަސްކަން ކުރެއްވި ފުރަތަމަ ރަދުންނެވެ. ޝާހީ އާއިލާގެ ގޮތުގައި އޭރު ކަނޑައެޅުނީ އައް ސުލްތާން ގާޒީ ހަސަން އިއްޒުއްދީން (ދޮން ބަންޑާރައިން) ގެ ފިރިހެން ދަރިކޮޅެވެ. ދިވެހި ރަސްކަލުންގެ ތެރެއިން އެންމެ ފަހުން ކޮލިލި ރަދުންގެ ގޮތުގައި ފާހަގަކުރެވުނު ނޫރައްދީން ރަސްކަމުން އިސްތިއުފާ ދެއްވީ ދެ ވަނަ ބޮޑު ހަނގުރާމަ ފެށި، އޭރުގެ މަސްރަހު އޮތްގޮތުން ބާރެއް ނެތި ނަމެއްގައި ރާއްޖޭގެ އެންމެ މަތީ ވެރިޔާގެ ގޮތުގައި ހުންނަވަން ބޭނުންފުޅުނުވުމުންނެވެ. އޭރުގެ ހުރި ބާރެއް އޮތީ ވަޒީރުއްދާހިލިއްޔާ އަލްއަމީރު ހަސަން ފަރީދުގެ އަތްޕުޅުގަ އެވެ. ނޫރައްދީން އަވަހާރަވީ އޭޕްރިލް 15، 1967 ގަ އެވެ.\nއިތުރު ލިޔުންތައް ތާރީހް އޮބިޗުއަރީ


Kamadhoo faru saafukurumuge bodu harakaateh hingaifi\nކަމަދޫ ފަރު ސާފުކުރުމުގެ ބޮޑު ހަރަކާތެއް ހިންގައިފި\nކަމަދޫ ފަރު ސާފުކުރުމަށ ްއިއްޔެ ހިންގި ހަރަކާތުގެ ތެރެއިން\nބ. ކަމަދޫ ޑައިވް އެންޑް ވޯޓަ ސްޕޯޓްސް އާއި ހައިޑްރޯ ޓޯއީސް އިސްނަގައިގެން އެރަށު ގެސްޓު ބީޗާއި ފަރު ސާފު ކުރުމުގެ ބޮޑު ހަރަކާތެއް ހިންގައިފި އެވެ.\n“ސާފު ކަމަދޫ” ގެ ނަމުގައި އިއްޔެ ހިންގި މިޕްރޮގްރާމަކީ އެރަށު ހުރިހާ ގެސްޓުހައުސްތަކާއި މުއައްސަސާތައް އަދި ޖަމިއްޔާތަކާއި ވިޔަފާރިވެރިންގެ ބައިވެރި ވުމާއިއެކު ކުރިއަށް ގެންދިޔަ ޕްރޮގްރާމެކެވެ.\nމި ޕްރޮގްރާމުގައި ހެނދުނު 9:00 އިން 12:00 ކުރިއަށް ގެންދިޔައީ ފަރު ސާފުކުރުމުގެ ހަރަކާތެވެ. އެއަށްފަހު މެންދުރު ފަހު އޮތީ ވޯޓަރ ސްޕޯސްޓްސް އިވެންޓުތަކެވެ.\nމި އިވެންޓު އިންތިޒާމު ކުރުމުގައި ހަރަކާތްތެރިވި ކަމަދޫ ޑައިވް އެންޑު ވޯޓަ ސްޕޯޓްސް އިން ބުނީ ކަމަދޫ ހައުސް ރީފް ސާފު ކުރުމުގެ މިޕްރޮގްރާމު ކޮންމެ3މަހަކުން ކުރިއަށް ގެންދިޔުމަށް ރާވާފައިވާ ކަމަށެވެ. އަދި މިއީ ފަރު ސާފު ކުރުމުގެ މިވަރުގެ ބޮޑު އިވެންޓެއް ކުރިއަށް ގެންދިޔޔަ ފުރަތަމަ ފަހަރުކަމަށާއި މި ޕްރޮގްރާމަށް ކަމަދޫ ރައްޔިތުންގެ ވަރަށްބޮޑު ތަރުހީބެއް ލިބުނުކަމަށް އެތަނުން ބުންޏެވެ.\n“މިކަމަށްޓަކައި ކަމަދޫ ޑައިވް އެންޑް ވޯޓަ ސްޕޯޓްސް އާއު ހައިޑްރޯ ޓޯއީސްގެ މެނޭޖުމަންޓުގެ ނަމުގައި ކަމަދޫގެ މުއައްސަސާތަކާއި ވިޔަފާރިވެރިންނާއި ޖަމިއްޔާ އަދި ރައްޔިތުންގެ ފަރާތުން ލިބުނު އެއްބާރު ލުމަށް ވަރަށް އިޚްލާސްތެރި ޝުކުރެއް ދަންނަވަން،”\nކަމަދޫގައި ވޯޓަރ ސްޕޯޓްސް އަދި ޑައިވް ފެސިލިޓީސް ހިންގަނީ ކަމަދޫގެ ދަރިންނެވެ. މިވަގުތު ކަމަދޫގައި 10 ގެސްޓުހައުސް ހިންގަމުން ދެއެވެ. އަދި އިތުރު ގެސްޓުހައުސްތައް ހުޅުވުމަށް ދަނީ ތައްޔާރުވަމުންނެވެ. އެރަށުގައި ފުޅާ ދާއިރާއެއްގައި ޑައިވިން އަދި މޫދުކުޅިވަރުތައް ވެސް ކުރިއަށް ގެންދެއެވެ.


Irag Bodu vazeerah dhin hamalaa ge zinmaa nagan jeheynee America: Iran\nއިރާގުގެ ބޮޑުވަޒީރަށް ދިން ހަމަލާގެ ޒިންމާ ނަގަން ޖެހޭނީ އެމެރިކާ: އީރާން\nއީރާގުގެ ބޮޑުވަޒީރު މުސްތަފާ އަލްކަޒީމީ: ނުރައްކާތެރި ޓެރަރިސްޓް ހަމަލާއަކުން ސަލާމަތްވެ ވަޑައިގެންނެވި\nއިރާގުގެ ބޮޑުވަޒީރު މުސްތަފާ އަލްކަޒީމީ ދިރިއުޅުއްވާ ގެކޮޅަށް ދިން ޑްރޯން ހަމަލާ އީރާނުން ވަރަށް ބޮޑަށް ކުށްވެރިކޮށްފި އެވެ. އީރާނުން ބުނީ ހަމަލާގެ ޒިންމާ ނަގަން ޖެހޭނީ އެމެރިކާ ކަމަށާއި މުޅި ސަރަހައްދު ޓެރަރިސްޓުންގެ ހާއްޔަކަށް ހެދީ އެމެރިކާ ކަމަށެވެ.\nބަޣްދާދުގައި ހުންނަ ބޮޑުވަޒީރުގެ ގެކޮޅަށް ޑްރޯން ހަމަލާދިނީ އާދީއްތަ ދުވަހު ވަރަށް ހެނދުނާ އެވެ. އެހަމަލާގައި ކަޒީމީއަށް އެއްވެސް ގެއްލުމެއް ލިބިވަޑައިގެންފައި ނުވެ އެވެ. އެހެން ނަމަވެސް ހަށިފާރަވެރިންނަށް އެކިވަރުގެ އެކަމަކު ޖާނަށް ނުރައްކަލެއް ނެތް އަނިޔާ ލިބިފައިވެ އެވެ.\nއީރާގުގެ ވެރިރަށް ބަޣްދާދުގައި ސަލާމަތީ ގޮތުން އެންމެ ރައްކާތެރި ސަރަހައްދުގައި، ގްރީން ޒޯންގައި ހުންނަ ގެކޮޅަށް ޑްރޯން ހަމަލާދިނީ ކޮންބައެއްކަން އަދި ނޭނގެ އެވެ.\nއީރާގުގެ އޮފިޝަލުން ބުނާ ގޮތުން ހަމަލާދިނީ ތިންޑްރޯން ބޭނުންކޮށް ގެންނެވެ. ހަމަލާދިން ވަގުތު އެސަރަހައްދުން އިވުނު ބަޑިގެ އަޑަކީ ފުރާޅު މައްޗަށް ޑްރޯން ވައްޓާލަން ޖެހި ބަޑީގެ އަޑު ކަމަށް ވެސް އޮފިޝަލުން ބުނެ އެވެ.\nއީރާނުގެ ޚާރިޖީ ވުޒާރާގެ ތަރުޖަމާނު ސައީދު ޚަތީބުޒާދާ ވިދާޅުވި ގޮތުގައި ބޮޑުވަޒީރު އަލްކަޒީމީ ދިރިއުޅުއްވާ ގެކޮޅަށް ރޭގަނޑުގެ ވަގުތެއްގައި ދިން ހަމަލާގެ ޒިންމާ އެމެރިކާ އުފުލަން ޖެހެ އެވެ. އޭނާ ވިދާޅުވީ އެމެރިކާ ސިފައިން އެސަރަހައްދަށް އަރާފައި ވަނީ އެއްވެސް ބަޔަކު ދިން ދައުވަތަކަށް ނޫން ކަމަށާއި އެސަރަހައްދުގައި ދޭ ހަމަލާތަކަކީ އެމެރިކާ ދެކެ އަންނަ ރުޅި ކަމަށެވެ.\nއީރާގްގެ ބޮޑުވަޒީރު ޓެރަރިސްޓް ހަމަލާއަށް ފަހު ސެކިޔުރިޓީ ކައުންސިލްއާ ބައްދަލުކުރައްވަނީ\n"މިފަދަ ހާދިސާތަކަކީ ފާއިތުވި 18 އަހަރު ދުވަހުގެ ތެރޭގައި އިރާގުގެ ހަމަޖެހުމާއި، ސަލާމަތާއި، މިނިވަންކަމާއި، ސަރަހައްދީ އިމުގެ މިނިވަންކަމާ ހިލާފުވި ފަރާތްތަކުގެ މަސްލަހަތު ހިމެނޭ ކަމެއް،"\nއާދީއްތަ ދުވަހު ނޫސްވެރިންނާ ވާހަކަ ދައްކަވަމުން ތަރުޖަމާނު ވިދާޅުވީ ފާއިތުވި 18 އަހަރު ދުވަހު އެބަޔަކު އެސަރަހައްދުގައި އެތިބީ އީރާގުގެ ކަރާމަތަަށް އަރައިގަނެ މިނިވަންކަން ހިސޯރުކޮށްގެން ކަމަށާއި އެމީހުންގެ މަސައްކަތަަކީ ސުލްހަ ގާއިމުކުރުން ކަމަށް ބުނުމުން ހުރިހާ ކުށަކުން ބަރިއަވެވުނީ ކަމަށެވެ.\nސައީދު ޚަތީބުޒާދާ ދެއްވި އިންޓަވިއުގައި އެމެރިކާގެ ނަން ބޭނުމުއް ނުކުރައްވަ އެވެ. އެހެން ނަަމަވެސް 2003 ގައި އެމެރިކާ ސިފައިން އީރާގަށް އަރައިގަތް ހާދިސާއަށް ބަސްމަގު އަމާޒުކުރެއްވި އެވެ. އޭނާ ވިދާޅުވީ ހުރިހާ ގޯހެއް ފެށުނު ހިސާބަކީ އެއީ ކަމަށެވެ.\n"އެމީހުން ވަނީ ޓެރަރިސްޓް ޖަމާއަތްތައް އުފައްދައިގެން ބަޣާވާތް ކުރަން މަސައްކަތް ކުރުވާފަ" ޚަތީބު ޒާދާ ވިދާޅުވި އެވެ. އޭނާ ވިދާޅުވީ އެމީހުންގެ ނުބައި ލަނޑުދަނޑިތައް ހާސިލް ކުރުމާއި ސަރަހައްދުން ވައްކަންކުރުން ނޫން ކަމެއް ނުކުރާ ކަމަށެވެ.\nއެމެރިކާ އީރާން އިރާގު + މެދު އިރުމަތި ޓެރަރިސްޓް ހަމަލާ\nބުއްދިވެރީ އެމެރިކާއާ އީރާން ސީދާ މަޝްވަރާ ކުރުން\nއިރާގުގެ ބޮޑުވަޒީރަށް ދިން ހަމަލާއާ އިރާނާ ގުޅުމެއް ނެތް\nއެމެރިކާއިން ދިން ހަމަލާތައް ކުށްވެރިކުރަން: އިރާގު\nހިޒުބުﷲ އަށް ދިން ހަމަލާއިން ނުރައްކާ ވެދާނެ


Budha dhuvahun feshigen COVID fiyavalhuthah varugadha kuran ninmaifi – Iru\nބުދަ ދުވަހުން ފެށިގެން ކޮވިޑް ފިޔަވަޅުތައް ވަރުގަދަ ކުރަން ނިންމައިފި\nކޯވިޑް-19ގެ ބަލިމަޑުކަމާއި ގުޅިގެން ބުދަދުވަހުން ފެށިގެން މާލޭ ސަރަޙައްދުގައި އިތުރު ފިޔަވަޅުތަކެއް އެޅުމަށް ނިންމައިފިއެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާނު މުޙައްމަދު މަބްރޫކް ޢަޒީޒް ވިދާޅުވީ ކޯވިޑް-19ގެ ބަލިމަޑުކަމުން އަރައިގަތުމަށް ސަރުކާރުން ކުރަމުންދާ މަސައްކަތުގެ ތެރެއިން މިމަހުގެ 26ވާ ބުދަ ދުވަހުން ފެށިގެން މާލޭ ސަރަޙައްދުގައި އިތުރު ފިޔަވަޅުތަކެއް އެޅުމަށް ނިންމާފައިވާކަމަށެވެ. އެހެން ނަމަވެސް މާލެ ސަރަޙައްދު ފުރަބަންދުކުރުމަށް ނިންމާފައި ނުވާކަމަށް މަބްރޫކް ވިދާޅުވިއެވެ.\nމާލެ ސަރަޙައްދުގައި ކޯވިޑް-19އަށް ޕޮޒިޓިވްވާ މީހުންގެ ޢަދަދު އިންތިހާއަށް އިތުރުވެ މިބަލީގައި ހާލުބޮޑުވާ މީހުންނާއި ނިޔާވާމީހުން ކަންބޮޑުވާންޖެހޭ މިންވަރަށް އިތުރުވަމުންދާތީ އެޗްއީއޯސީގެ ކަންކަން އިތުރަށް ހަރުދަނާކުރުމަށް ދަނީ މަސައްކަތްކުރަމުންނެވެ. އެގޮތުން މިމަސައްކަތް ހަލުވިކުރުމަށްޓަކައި ވަޒީރުން ހިމެނޭ ޓާސްކްފޯހެއް މިހާރު އެކުލަވާލާފައިވާކަމަށް މަބްރޫކް ވިދާޅުވިއެވެ. އަދި ބުދަ ދުވަހު އަޅާނެ ފިޔަވަޅުތަކާއި ގުޅޭގޮތުން މިހާރު މަޝްވަރާތައް ކުރެވެމުންދާކަމަށް އޭނާ ވިދާޅުވިއެވެ.\nމާލެ ސަރަހައްދުގައި ކޯވިޑް-19އަށް ޕޮޒިޓިވްވާ މީހުން އިންތިހާއަށް އިތުރުވެ މިބަލީގައި ހާލުބޮޑުވާ މީހުންނާއި ނިޔާވާމީހުންވެސް އިތުރުވަމުންދާތީ ބަލީގެ ނުރައްކާ ކުޑަކުރުމަށް މިހާރުވެސްދަނި މުހިންމު ފިޔަވަޅުތަކެއް ތަންފީޒުކުރަމުންނެވެ.\nއެގޮތުން މިހާރުވެސް ކޮންމެ ދުވަހެއްގެ ހަވީރު 16:00އިން ފެށިގެން ފަތިހު 04:00އާ ހަމައަށް މާލެ ސަރަޙައްދުގައި ދަނީ ކާފިއު ހިންގަމުންނެވެ. އެގޮތުން އެވަގުތުތަކުގައި ބޭރަށް ނުކުރުތުމާއި އެއްގަމު އުޅަނދު ދުއްވުންވަނީ މަނާކޮށްފައެވެ. އަދި ކޭފޭ ރެސްޓޯރަންޓުތަކުގައި ތިބެގެން ކެއިންބުއިން ހުއްޓާލުމާއި، ބަލިން ރައްކާތެރިވުމަށް އޭނޫންވެސް ތަފާތު ފިޔަވަޅުތަކެއްދަނީ ތަންފީޒުކުރަމުންނެވެ.


3vana Veterans Badminton mubaaraathuge championkan Cub Static ah 3vana Veterans Badminton mubaaraathuge championkan Cub Static ah\n3ވަނަ ވެޓަރަންސް ބެޑްމިންޓަން މުބާރާތުގެ ޗެންޕިއަންކަން ކުލަބް ސްޓެޓިކްއަށް\n3ވަނަ ވެޓަރަންސް ބެޑްމިންޓަން މުބާރާތުގެ ޗެންޕިއަންކަން ކުލަބް ސްޓެޓިކް ހޯދައިފި. ފަސް ޓީމް ވާދަކުރި މި މުބާރާތުގެ ޗެންޕިއަންކަން ކުލަބް ސްޓެޓިކް ހޯދާފައިވަނީ ޔުނައިޓަޑް ވިކްޓްރީއާއި ވާދަކޮށް ސީދާ ތިން މެޗުންނެވެ.\nމެންސް ޑަބަލްސްގެ ފުރަތަމަ މެޗްގައި ވާދަކޮށްފައިވަނީ އާސިފް އާދަމް މަނިކް އާއި ތޯމަސް އެންތަނީގެ ޕެއާރ އާއި ހުސެއިން ރިޔާޒް އާއި އަހުމަދު ސިރާޖްގެ ޕެއާރއެވެ. މިމެޗް އާސިފް އާއި ތޯމަސްގެ ޕެއަރ ކާމިޔާބުކޮށްފައިވަނީ 15-21، 21-12 އަދި 21-10އަކުންނެވެ.\nދެވަނަ މިކްސް ޑަބަލްސް މެޗްގައި ވާދަކޮށްފައިވަނީ އަލީ އަބްދުﷲ އާއި އާމިނަތު ނަސީމްގެ ޕެއަރ އާއި ހުސެއިން ރިޔާޒް އާއި ހުސެއިނާ އަހުމަދު ރިޔާޒްގެ ޕެއާރއެވެ. މިމެޗްގެ އަލީ އަބްދުﷲ އާއި އާމިނަތު ނަސީމް ކާމިޔާބުކޮށްފައިވަނީ 18-21، 21-18 އަދި 21-19އިންނެވެ.\nސީދާ ތިން މެޗުން ސްޓެޓިކް ޗެންޕިއަންކަން ހޯދާފައިވާއިރު އަންހެން ޑަބަލްސް މެޗްގައި ވާދަކޮށްފައިވަނީ އާމިނަތު ނަސީމް އާއި އައިޝަތު ޝަރީފްގެ ޕެއަރ އާއި ކުލްސަމް ޝަރީފް އާއި ނީޒާ ޝަރީފްގެ ޕެއަރއެވެ. މިމެޗް ސީދާ2ސެޓުން އާމިނަތު ނަސީމް އާއި އައިޝަތު ޝަރީފް ކާމިޔާބުކޮށްފައިވަނި 21-11 އަދި 21-12އިންނެވެ.\nމުބާރާތުގެ ދެވަނަ ޔުނައިޓަޑް ވިކްޓްރީ ހޯދިއިރު، މުބާރާތުގެ ތިންވަނަ ހޯދީ ޓީ ރެކްސްއެވެ.\nމިތިން ޓީމްގެ އިތުރުން މިމުބާރަތުގައި ވާދަކޮށްފައިވަނީ އޮރިސް ސްޕޯޓްސް ކުލަބް އާއި ވީ.އައި.ޕީ ސްޕޯޓްސް ކުލަބެވެ.


ލާދީނީ ޒިންދާބާދު! - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން مارس 9, 2019 0278\nރައީސްކަމުގެ ހުވާ ކުރެއްވިތާ އެއްމަސް ދުވަސްތެރޭ، 16 ޑިސެމްބަރ 2018 ގައި ރައީސް އިބްރާހިމް މުހައްމަދު ސޯލިހް އެންމެ ފުރަތަމަ ރަސްމީ ދަތުރުފުޅެއްގެ ގޮތުގައި ވަޑައިގަތީ އިންޑިއާއަށެވެ. ރައީސްގެ3ދުވަހުގެ ރަސްމީ ދަތުރުފުޅަށްފަހު ފޮރިން މިނިސްޓަރ އަބްދުﷲ ޝާހިދު ވެސް އޭގެ މަދު ދުވަސްކޮޅެއް ފަހުން ވަނީ ރަސްމީ ދަތުރުފުޅެއްގައި އިންޑިއާއަށް ވަޑައިގެންފައެވެ. އަދި ޖެނުއަރީ މަހު ޑިފެންސް މިނިސްޓަރު މާރިޔާ ދީދީ އާއި ޗީފް އޮފް ޑިފެންސް ފޯރސް މޭޖަރ ޖެނެރަލް އަބްދުﷲ ޝަމާލް ވެސް ވަނީ އިންޑިއާ އަށް ރަސްމީ ދަތުރުފުޅެއް ކުރައްވައިފައެވެ. ރާއްޖޭގެ ރައީސުލް ޖުމްހޫރިއްޔާ އާއި ހާރިޖީ ވަޒީރާއި ދިފާއީ ވަޒީރާއި ސިފައިންގެ މޭޖަރ ޖެނެރަލ ޝަމާލް ފުލުފުލުގައި އިންޑިއާއަށް ވަޑައިގެންފި އެވެ. މާލީ ވަޒީރާއި އިގްތިސޯދީ ވަޒީރުވެސް އިންޑިއާއަށް ވަޑައިގެންފިއެވެ. ރައީސް ސޯލިހު މަގާމުގެ ހުވާ ކުރެއްވުމުގެ ރަސްމިއްޔާތަށް ރާއްޖެ ވަޑައިގެންނެވި ބޭރު ޤައުމެއްގެ ހަމައެކަނި ވެރިއަކީ ވެސް އިންޑިއާގެ ބޮޑު ވަޒީރު ނަރެންދުރަ މޯދީ އެވެ! މިވަނީ ކީއްތޯއެވެ؟\nމިދަތުރުފުޅުތަކަށް ފަހު އިންޑިއާއިން ވަނީ ރާއްޖެއަށް އެއް ބިލިއަން ޑޮލަރުގެ ކްރެޑިޓް ފެސިލިޓީ ނުވަތަ ލޯނުދޭން ނިންމައިފައެވެ. ރައީސް ޔާމީނުގެ ވެރިކަމުގައި ޗައިނާގެ ދަރަނީގެ ދަންތުރާގައި ރާއްޖެ ޖެހެނީ ކަމަށްބުނެ ވާހަކަ ދެއްކެވި ސިޔާސީ ބޭފުޅުން މިއަދު ވެރިކަމަށް ވަޑައިގެން މިފެންނަނީ އިންޑިއާގެ ދަރަނީގެ ދަންތުރައަކަށް ރާއްޖެ މަހައިލަން އެއްބަސްވާ ތަނެވެ. 2012 ވަނަ އަހަރުން ފެށިގެން ރާއްޖޭގައި ބޭސް ކޮށްފައިވާ އިންޑިއާގެ ދެ ހެލިކޮޕްޓަރާއި އިންޑިއާގެ 60 ސިފައިންގެ މައްސަލައިގައި ދިވެހީންގެ ގިނަ ބަޔަކު ޝަކުވާ ކުރަމުންދާއިރު ދިފާއީ ވަޒީރު މާރިޔާ ދީދީ އަކީ މި ހެލިކޮޕްޓަރުތައް ރާއްޖޭގައި ބެހެއްޓުމުގެ ދިފާއުގައި ވަރަށް ގިނަ ވާހަކަ ދައްކަވަމުން ގިނަ ގުނަ ޓްވީޓް ތަކެއް ކުރައްވަމުން ގެންދަވާ ބޭފުޅެކެވެ. އެއިން ހެލިކޮޕްޓަރެއްގައި ދިވެހި ބަލި މީހަކު އުފުލައިފި ނަމަ އެކަމުގެ ފޮޓޯއާ އެކު އެވާހަކަ މާރިއާ ޓްވީޓް ކުރައްވަނީ އިންޑިއާ ނޭވީގެ ސްޕޯކްސްޕާސަނެއް ފަދައިންނެވެ. އިންޑިއާއަށް ކުރެއްވި ރަސްމީ ދަތުރުފުޅަށްފަހު ދިފާއީ ވަޒީރު ވިދާޅުވެފައިވަނީ އިންޑިއާ ނޫން އެހެން ޤައުމަކުން އަސްކަރީ އެހީ ރާއްޖެއަށް ބޭނުން ނުވާ ކަމަށެވެ. މިއީ ހަޤީގަތުގައި ވިދާޅުވާން ޖެހޭ އެއްޗެއްވެސް ނޫނެވެ. ދުނިޔޭގެ އެހެން އެއްވެސް ޤައުމެއްގެ ދިފާއީ ވަޒީރަކު މިކަހަލަ ޅައެއްޗެއް ނާޅުއްވާނެކަން ޔަގީނެވެ. މިއީ ބައިންލްއަޤްވާމީ ޑިޕްލޮމެސީ އެނގިވަޑައިގަތަސް، އަމިއްލަ އެޖެންޑާގެ ބޮޑުކަމުން ރަނގަޅަށް ނުވިސްނަވައި ވިދާޅުވެވޭ ކަހަލަ ވާހަކަތަކެވެ.\nމާރިޔާ އާއި ޝަމާލްގެ ދަތުރުފުޅަށްފަހު މިހާރު ހަމަޖެހިފައިވަނީ އިންޑިއާގެ ޑޯނިއާރ މަރުކާގެ މަތިންދާ ބޯޓަކާއި އެބޯޓު އުދުއްސާނެ އިންޑިއާ ސިފައިންވެސް ރާއްޖޭގައި ބައިތިއްބާ ގޮތަށެވެ. އިންޑިއާގެ ހެލިކޮޕްޓަރާއި މަތިންދާ ބޯޓާއި އިންޑިއާ ސިފައިން ރާއްޖޭގައި ބޭސް ކުރުމުން އެކަން އެވަނީ އިންޑިއާގެ މިލިޓަރީ ބޭސްއެއް ރާއްޖޭގައި ހެދުމުގެ ފެށުމަކަށެވެ. އިންޑިއާގެ ރާޑަރ ސިސްޓަމެއް ރާއްޖޭގައި ބެހެއްޓުމުގެ މަޝްވަރާވެސް ދެ ޤައުމުގެ ދެމެދުގައި މިހާރު ހިނގަމުން އެބަދެއެވެ. މިކަންވެސް ވަރަށް އަވަހަށް ކުރުމަށް ދިވެހި ސަރުކާރުން އޮތީ އާނބަސް ދޭގޮތަށެވެ. އެއްބިލިއަން ޑޮލަރުގެ ލޯނު އިންޑިއާއިން ނެގުމުން ދިވެހި ޤައުމު އިންޑިއާއަށް ދަރަނިވެރިވީއެވެ. މިއީ އަޅުވެތިކަމުގެ ފެށުން ކަމުގައި ނުވަނީ ނަމަ ދެން އަޅުވެތިކަމަކީ ކޮބައިތޯއެވެ؟ ދުނިޔޭގެ އެއްވެސް މައްސަލައެއްގައި އިންޑިއާ ނުރުހޭ ބަހެއް ދިވެހި ސަރުކާރަށް މިހާރު ބުނާކަށް ނުކެރޭނެއެވެ. އެއީ އަޅުވެތި ކަމުގެ ފެށުމެވެ!\nއިންޑިއާ ލައްވައި ރާއްޖެ އަޅުވެތި ކުރުވުމުގެ ފަހަތުގައި އޮތީ ސީދާ އެމެރިކާ އެވެ. ހާރިޖީ ވަޒީރު މި ޖެނުއަރީ މަހު އެމެރިކާއަށް ކުރެއްވި ދަތުރުފުޅުގައި އެމެރިކާގެ ސްޓޭޓް ޑިޕާރޓްމެންޓުގެ އިސްވެރީންނާއި ނެޝެނަލް ސެކިއުރިޓީގެ އިސްވެރީންނާއި ބައްދަލު ކުރައްވައި ކުރެއްވި މަޝްވަރާ ތަކަކީ މިކަމުގެ ބިންގާ އެޅުއްވުމެވެ. އާއްމު ދިވެހި ރައްޔިތުންނަކަށް ތަފްސީލެއް ރޭކައެއް ނުލާނެއެވެ. ތަފްސީލު ނުވެސް ދެއްވައެވެ. ދިވެހި ޤައުމު މިދަނީ ސީދާ އެމެރިކާ އާއި އިންޑިއާގެ އަޅުވެތިކަމުގެ ދަށަށެވެ. އެއީ އިންޑިއާ ކަނޑުގައި ޗައިނާގެ ބާރު ކަނޑުވާލައި އެމެރިކާ އާއި އިންޑިއާގެ ބާރު ގަދަކުރުމުގެ ފިނި ހަނގުރާމައިގެ މުހިއްމު ބައެކެވެ. ދިވެހިރާއްޖެ މިވަނީ މިފިނި ހަނގުރާމައިގެ ކުޅިގަނޑުގެ ކުޑަ މަނާ އަކަށެވެ. ބޭނުންގޮތަކަށް ތަޅުވައިލެވޭ ކަހަލަ މަނާ ގަނޑަކަށެވެ!\nމާސްޓަރޕްލޭން ވަރަށް ސާފެވެ. އެމް.ޑީ.ޕީން މިހާރު ހުށަހަޅާފައިވާ އިސްލާހީ ޕްލޭން ފާސްވެ ނިމޭއިރު ސުޕްރީމް ކޯޓުގެ ބާރު، ދަތްނެތް މިނިކާވަގަކާ އެއްވަރުވާނެއެވެ. ސުޕްރީމް ކޯޓުގެ ބާރުތައް ކުޑަކޮށް، ޖުޑިޝަލްއެޑްމިނިސްޓްރޭޓަރުގެ ބާރު ގަދަކޮށް، އޭޕްރިލް މަހު ބާއްވާ އާއްމު އިންތިހާބުން މަޖުލިހުގެ މެޖޯރިޓީ އެމް.ޑީ.ޕީއަށް ލިބުމުން މަޖުލިހުގެ ރައީސް ޤާސިމް އިބްރާހިމްގެ އިތުބާރުނެތްކަމުގެ ވޯޓެއް ނަގައި މަޖުލީހުގެ ރައީސަކަށް މުހައްމަދު ނަޝީދު ލުމަށް ރާވާފައިވާ ކަމަށް އިތުބާރު ހުރި މަސްދަރަކުން މައުލޫމާތު ލިބިފައިވެއެވެ. މަޖުލިހުގެ ރައީސް ކަމާއި މަޖުލިހުގެ ސާފު މެޖޯރިޓީ އެމް.ޑީ.ޕީއަށް ލިބުމުން ޤާނޫނުތައް ބަދަލުކޮށް މަޑުމަޑުން ސެކިއުލަރ ފިކުރާ އެއްގޮތަށް ރާއްޖޭގެ ޤާނޫނުތައް ބަދަލު ކުރުމަކީ ރައީސް ނަޝީދާއި އެމް.ޑީ.ޕީ ގެ އިސް ބައެއް ފަރާތްތަކުގެ ޒަމާންވީ ހުވަފެނެކެވެ.\nއެއާއެކު އިނގެރޭސި ވިލާތާއި އެމެރިކާގެ އެމްބަސީ މާލޭގައި ގާއިމްކޮށް، ވޯލްޑް ބޭންކާއި އައި.އެމް.އެފް ގެ ލޯނުތައް ރާއްޖެއަށް ފަސޭހައިން ލިބޭނެ ގޮތަށް އިންޑިއާއާއި އެމެރިކާގެ ތާއިދާއެކު ހަމަޖެހިގެން ގޮސް، ރާއްޖެ ދުވަސްކޮޅަކުން އޮންނާނީ އިންޑިއާ އަށާއި ވޯލްޑް ބޭންކަށާއި އައި.އެމް.އެފަށް ދަރައި ވިކިފައެވެ. އިންޑިއާގެ ރާޑަރ ސިސްޓަމާއި އިންޑިއާ ސިފައިންނާއި އިންޑިއާ ސިފައިންގެ މަތިންދާ ބޯޓާއި ހެލިކޮޕްޓަރ އޭރު ރާއްޖޭގައި ހުންނާނެއެވެ.\nއައްޑޫ ސިޓީގައި މިހާރު އިމާރާތް ކުރަމުންދާ މިލިޓަރީ ޓްރެއިނިންގް ސެންޓަރަކީވެސް އިންޑިއާގެ ޑިފެންސް މިނިސްޓްރީގެ ބެލުމުގެ ދަށުން ކުރެވޭ މަސައްކަތެކެވެ. ނަޝީދަށާއި އެމް.ޑީ.ޕީއަށް މަޖުލިހުގެ ކޮންޓްރޯލް ލިބުމާއިއެކު އައްޑޫސިޓީގެ ގަން އެއާރޕޯރޓް އިންޑިއާގެ ޖީ.އެމް.އާރަށް 99 އަހަރަށް ކުއްޔަށް ދޭނެއެވެ. ގަން ވެގެންދާނީ އާހިރުގައި އިންޑިއާއާއި އެމެރިކާގެ މިލިޓަރީ ބޭސް އަކަށެވެ. ގަން އެއަރޕޯރޓްގެ އެއް ހިއްސާދާރު ކަމުގައިވާ ޗަމްޕާ އަފީފު ގަމުން ބޭރުކުރުމަކީ ރައީސް ނަޝީދު ފާޅުގައި މިހާރުވެސް ދައްކަވާ ވާހަކަ އެކެވެ. ނަޝީދު ވިޑާޅުވާގޮތުގައި ގަމުގެ ބެލެނިވެރިކަން އޮންނަންޖެހޭނީ ނަޝީދުގެ ގޮންޑިކޮއްކޮ އައްޑޫސިޓީ ކައުންސިލް އަށެވެ. އައްޑުގެ މޭޔަރު ސޯބެމެންނަކީ ނަޝީދު ވިދާޅުވި ޕޮޒިޝަނެއްގައި ވިދާޅުވި ގޮތަކަށް ތިބެ، ވިދާޅުވި ގޮތަކަށް ކަން ކުރައްވާ ބައެކެވެ. މަންޒަރު ވަރަށް ސާފެވެ.\nގަމުގައި އިންޑިއާގެ ބޭސް އެއް ހެދުމުގެ ބޭނުމަކީ ގަމާއި ވަރަށް ކައިރީގައިވާ އެމެރިކާގެ މިލިޓަރީ ބޭސް އެއް ކަމުގައިވާ ޑިއަގޯގާޝިއާގައި ކުރާ މިލިޓަރީ މަސައްކަތާއި ގަމުގެ މަސައްކަތް ގުޅުވާލުމެވެ. މިހުރިހާ ކަމެއް ނިމޭއިރު ދިވެހިރާއްޖެ އޮންނާނީ އެއްވެސް އަތަކަށް އަމިއްލަ އިހުތިޔާރުގައި ހެލި ނުލެވޭ ވަރަށް އިންޑިއާ އަށާއި އެމެރިކާ އަށް އަޅުވެތިވެ، މި ދެޤައުމަށް ދަރައިފައެވެ. ރާއްޖޭގެ މަޖުލިހުގައި އެއިރު އޮންނާނީ ސެކިއުލަރ ހިޔާލުގެ މެޖޯރިޓީ އެވެ. މަޖުލިހުގެ ރައީސަކަށް އިންނަވާނީ ސީދާ ނަޝީދެވެ.\nއޭގެ ފަހުން ރައީސް ސޯލިހުގެ5އަހަރުގެ ދައުރު ނިމި ދެވަނަ ދައުރަކަށް ރައީސް ސޯލިހު ހޮވިވަޑައިގަންނަވާއިރު ރާއްޖޭގެ ސިޔާސީ ނިޒާމް އޮންނާނީ ބަރުލަމާނީ ނިޒާމަކަށް ބަދަލު ކޮށްފައެވެ. ބޮޑުވަޒީރަކަށް އިންނަވާނީ މުހައްމަދު ނަޝީދެވެ. ރައީސް ކަމުގެ މަޤާމު ވާނީ އިންޑިއާގެ ރައީސް ފަދައިން ރަމްޒީ ޝަރަފްވެރި މަގާމަކަށެވެ. ވެރިކަން ކުރައްވާނީ ބޮޑުވަޒީރު ނަޝީދެވެ. ދިވެހި ޖައްވުން އަޑުއިވޭނީ: ލާދީނިއްޔަތު ޒިންދާބާދު! ޖައި ހިންދު ފަދަ ޝިއާރު ތަކެވެ. ދިވެހިން އެއިރު ނުހަނު ތަނަވަސް ވާނެއެވެ. ނަމަވެސް ޤައުމުގެ މިނިވަންކަމެއް، ދީނުގެ އަގެއް މިފަސްގަނޑަކު އެއިރަކު ނޯންނާނެއެވެ. މިއީ މީ ދިވެހި ޤައުމުގެ މިސްރާބު މިހާރު ހުރި ދިމާލެވެ. އެއްބަޔަކު ބުނާނީ ހުރި ހިތާމައެއްގެ ބޮޑުކަމާއެވެ! އަނެއް ބަޔަކު ބުނާނީ ހުރި އުފާވެރިކަމެއްގެ ބޮޑު ކަމާއެވެ! މޮޅަށް ދެނެވޮޑިގެންވަނީ މާތްﷲ އެވެ.\nކޯލިޝަންގެ ކަންކަން ނިމުނީ އުއްމީދުކުރި ގޮތަކަށް ނޫން، އެގޮތަށް ވީ ރައީސް ނަޝީދުގެ ސަބަބުން: އަލްހާން\nރައީސް އިބޫ؟ ރައީސް ސޯލިހު؟ ރައީސް އިބްރާހީމް؟ ކިޔަންވީ


Referee kit thayyaru kuran Jerzia aa havaalu kohfi\nފުޓްބޯޅަ ސީޒަންގެ 2020-2021 ގައި ރެފްރީން ބޭނުން ކުރާނެ ކިޓް ތައްޔާރު ކުރަން ލޯކަލް ސްޕޯޓްސް ވެއާ ބްރޭންޑް "ޖާޒިއާ" އާއެކު އެފްއޭއެމުން އެއްބަސްވުމެއް ހަދައިފި އެވެ.\nޖާޒިއާ އަކީ ދިވެހި ޕްރިމިއާ ލީގްގެ ޕާޓްނަރެއްވެސް މެއެވެ. ލީގްގެ އިތުރުން އެފްއޭ ކަޕް، ޕްރެޒިޑެންޓް ކަޕް އަދި އަންނަ މަހު ފަށާ ތިން ވަނަ ޑިވިޝަނާއި ސީޒަންގެ ފަހު ކޮޅުގައި އޮންނަ ދެ ވަނަ ޑިވިޝަން ފުޓްބޯޅަ މުބާރާތުގެ އިތުރުން އަތޮޅުތަކުގެ ފުޓްބޯޅަ މުބާރާތް، ޖަޒީރާ ޗެމްޕިއަންޝިޕްގައި ވެސް ރެފްރީން ބޭނުން ކުރާ ޖޯޒީ ކިޓް ތައްޔާރު ކޮށް ފޯރުކޮށް ދޭނީ ޖާޒިއާ އިންނެވެ.\nޖާޒިއާ އާއެކު ސޮއި ކުރުމަށް ބޭއްވި ރަސްމިއްޔާތުގެ ތެރެއިން\nޖާޒިއާ އާއެކު އެފްއޭއެމުން ހެދި އެއްބަސްވުގައި، އެފްއޭއެމްގެ ފަރާތުން ސޮއި ކުރީ، އެ އެސޯސިއޭޝަންގެ ޖެނަރަލް ސެކެޓްރީ ހުސައިން ޖަވާޒު އެވެ. ޖާޒިއާގެ ފަރާތުން ސޮއި ކުރީ ހަސަން ދިލްޝާމް އެވެ. ޖާޒިއާ އަކީ އެފްއޭއެމުން އެއްބަސްވުން ހެދި ސްޕޯޓްސް ވެއާ ކުންފުންޏެވެ.\nގައުމީ ފުޓްބޯޅަ ޓީމުތަކުގެ ޖޯޒީ ފޯރުކޮށް ދޭން އެފްއޭއެމުން އެއްބަސްވުން ހަދާފައި ވަނީ، ސްޕެއިންގެ ސްޕޯޓްސް ވެއާ ކުންފުނި "ކެލްމޭ" އާއެކު އެވެ. ފުޓްބޯޅަ ސީޒަނަށް ބޯޅަ ފޯރުކޮށް ދެނީ ޖަޕާންގެ "މޯލްޓަން" ކުންފުނިންނެވެ.\nއެފްއޭއެމްގެ ހިދުމަތުގައި ޑުންގާ 20 އަހަރު\nދިވެހި ލީގްގެ ފުރަތަމަ އަންހެން މެޗު ކޮމިޝަނަރު


ޓްރެވަލް އެންްޑް ޓުވަރިޒަމް\n(ޓްރެވެލް އެންޑް ޓްވަރިޒަމް)\n1. ޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން\n2.1. ދަރިވަރުންގެ މަސައްކަތްތައް ރެގިއުލަރކޮށް ޗެކްކުރުމާއި ބިނާކުރަނިވި ފީޑްބެކް ދިނުން\n2.2. ދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، އެމައޫލޫމާތުތައް ޙިއްސާކުރަންޖެހޭ ފަރާތްތަކާއި ޙިއްސާކުރުން\n3.1. ޙަވާލުކުރެވޭ ޓައިމްޓޭބަލްގައިވާ ގަޑިތަކަށާއި ރިލީފްގަޑިތަކަށް ގަޑިއަށް ހާޒިރުވެ ދަރިވަރުންނަށް ފައިދާހުރިގޮތަކަށް ފިލާވަޅު ކުރިއަށް ގެންދިއުން\n3.2. ޙަވާލުކުރެވިފައިވާ މާއްދާ ކޯޑިނޭޓްކޮށް ބެލެހެއްޓުން\n3.3. ދަރިވަރުންގެ ފެންވަރު ރަނގަޅުކުރުމަށް ކުރަންޖެހޭ ހުރިހާ މަސައްކަތެއް ލަސްނުކޮށް ކުރުން\n3.4. ސިނކުޑީގެ ނުކުޅެދުންތެރިކަން ހުންނަކުދިންފިޔަވައި އެހެންހުރިހާ ކުދިންނަށް ލިޔަންކިޔަން ދަސްކޮށް ދިނުން\n3.5. ދަރިވަރުންގެ ތަޢުލީމާއި ތަރުބިއްޔަތާއިގުޅޭގޮތުން ބެލެނިވެރިންނާއި (ރެގިއުލަރކޮށް) މަޢުލޫމާތު ޙިއްސާކުރުން\n3.6. ފިލާވަޅުތަކާއިގުޅޭގޮތުން ކްލާސްރޫމުގައި ޑިސްޕްލޭކުރުން\n3.7. ސްކޫލަކީ ސާފުތާހިރު ތަނެއްގެގޮތުގައި ދެމެހެއްޓުމަށް ދަރިވަރުން ލައްވާ މަސައްކަތްކުރުވުން\n4.1. ކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން\n4.2. އިސްލާމް ދީނާއި ދިވެހިރާއްޖޭގެ ގާނޫނާއި ގަވާޢިދުތަކާއި ސްކޫލު ކުދިންގެ ގަވާޢިދުތަކާއި ސްކޫލުގެ ގަވާޢިދުތަކަށް ދަރިވަރުން އަހުލުވެރިކުރުމާއި ރީތި އާދަތައް ދަރިވަރުންގެ ކިބައިގައި ހަރުލެއްވުމަށް މަސައްކަތްކުރުން\nޓީޗަރުންގެ ވަޒީފާގެ އޮނިގަނޑުގެ CS15-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS15-2 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-2 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS11-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން އަދި ސެންޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުތު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85%އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS11-2 ރޭންކުގައިމަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު 85% އަށްވުރެ މަތިން މާކްސް ލިބިފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28ޖެނުއަރީ 2020 ވާ އަންގާރަ ދުވަހު ގެ 12:00 ގެ ކުރިން، ހުރަވީ ސްކޫލް/ހުޅުމާލެ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،29 ޖެނުއަރީ 2020 އާއި 01 ފެބުރުއަރީ 2020 އާ ދެމެދު، ހުރަވީ ސްކޫލް، ހުޅުމާލޭ ގައެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށް 19 ނޮވެންބަރު 2020 (އެކަޑަމިކް އަހަރު ނިމެންދެން) އާ ހަމައަށް ނެގުމަށް ހަމަޖެހިފައިވެއެވެ.\nމުއްދަތު: 19 ނޮވެންބަރު 2020 އާ ހަމައަށް\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލު ކުރުން ކަމަށްވާނަމަ\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3350709 އަށެވެ. އީ-މެއިލް ކުރާނީ [email protected] އަށެވެ.


America'in Venezuela'aa dhekolhah dhathi kurumuge fiyavalhu alhaafi\nދުނިޔެ - އެމެރިކާ-ވެނެޒުއޭލާއާ\nއެމެރިކާއިން ވެނެޒުއޭލާއާ ދެކޮޅަށް ދަތިކުރުމުގެ ފިޔަވަޅު އަޅައިފި\nމެރިކާގެ ރައީސް ޑޮނަލްޑް ޓްރަމްޕް ވަނީ އެ ގައުމުގައި ހުރި ވެނެޒުއޭލާގެ އެކައުންޓްތައް ފްރީޒްކޮށްފަ\nފައިސާގެ އެއްވެސް މުއާމަލާތެއް އެމެރިކާއިން ވެނެޒުއޭލާ އާއެކު ނުކުރާނެ ކަމަށް ޓްރަމްޕް ވިދާޅުވި\nކުރިން އެ ގައުމުން އެޅި ފިޔަވަޅު ތަކުން ލިބުނު ގެއްލުމަށް ވުރެ ބޮޑު ގެއްލުން ތަކެއް ވެނެޒުއޭލާގެ ސޯޝަލިސްޓް ސަރުކާރަށް ކުރާނެ\nކ. މާލެ6އޯގަސްޓު 2019 | އަންގާރަ 19:03 3,221\nވެނެޒުއޭލާގެ ރައީސް ނިކޮލަސް މަޑޫރޯ - ބީބީސީ\nއެމެރިކާއިން ވެނެޒުއޭލާގެ ސަރުކާރާ ދެކޮޅަށް ދަތިކުރުމުގެ ފިޔަވަޅުތައް އަޅައިފިއެވެ.\nއެމެރިކާގެ ރައީސް ޑޮނަލްޑް ޓްރަމްޕް ވަނީ އެ ގައުމުގައި ހުރި ވެނެޒުއޭލާ ސަރުކާރުގެ އެކައުންޓްތައް ފްރީޒްކޮށްފައެވެ. އަދި އެ ގައުމުގައި ހުރި ވެނެޒުއޭލާގެ އެއްވެސް މުދަލެއް ބޭރު ނުކުރެވޭނެ ކަމަށާއި ފައިސާގެ އެއްވެސް މުއާމަލާތެއްވެސް އެމެރިކާއިން ވެނެޒުއޭލާ އާއެކު ނުކުރާނެ ކަމަށް ވިދާޅުވެ ޓްރަމްޕަ ވަނީ ރިޔާސީ އަމުރެއް ކުރައްވާފައެވެ.\nމި އަމުރުގައި ވެނެޒުއޭލާގެ އެއްވެސް ކަމާއިބެހޭ އިދާރާއަކަށް ނުވަތަ ފަރާތަކަށް ފައިސާގެ އެއްވެސް އެހީއެއްް ނުވަތަ މުދަލުގެ އެއްވެސް އެހީއެއް އެމެރިކާއިން ވެނެޒުއޭލާއަށް ނުދޭނެކަމަށް ވެސް ހިމަނާފައިވެއެވެ.\nއެމެރިކާއިން އެޅި ދަތިކުރުމުގެ ފިޔަވަޅުތަކުގެ ސަބަބުން ކުރިން އެ ގައުމުން އެޅި ފިޔަވަޅު ތަކުން ލިބުނު ގެއްލުމަށް ވުރެ ބޮޑު ގެއްލުންތަކެއް ވެނެޒުއޭލާގެ ސޯޝަލިސްޓް ސަރުކާރަށް ލިބިގެންދާނެއެވެ. މިއީ އެ ގައުމުގެ ސޯޝަލިސްޓް ރައީސް ނިކޮލަސް މަޑޫރޯ ވެރިކަމުން އިސްތިއުފާ ދިނުމަށް ބާރު އެޅުމުގެ ގޮތުން އެޅުނު ފިޔަވަޅެކެވެ.\nއެމެރިކާ އަކީ މަޑޫރޯގެ ސަރުކާރު ގަބޫލުނުކުރާ 50 ގައުމުގެ ތެރެއިން އެއް ގައުމެވެ. އެ ގައުމުން ވަނީ މިއަހަރުގެ ޖެނުއަރީ މަހު ވެނެޒުއޭލާގެ ރައީސް ކަމަށް އިއުލާން ކުރި އެ ގައުމުގެ "ނެޝަނަލް އެސެމްބްލީ"ގެ ލީޑަރު ހުއާން ގައިޑޯ އަށް އެ ގައުމުގެ ތާއީދު އޮތްކަން ހާމަކުރައްވާފައެވެ.


Oman in Syria ah alun ambassador eh fonuvaifi\nއޮމާން އެމްބެސެޑަރުގެ ފަތްކޮޅު އަރުވަނީ\nއޮމާނުން ސީރިއާއަށް އަލުން އެމްބެސެޑަރަކު ފޮނުވައިފި އެވެ. އޮމާން ވެފައި މިވަނީ ސީރިއާގެ ދާހިލީ ހަނގުރާމަ 2011 ގައި ފެށުމާއި ގުޅިގެން އެމްބެސެޑަރުން އަނބުރާ ގައުމަށް ގެންދިޔުމަށް ފަހު އަލުން އެމްބެސެޑަރަކު ސީރިއާއަށް ފޮނުވާ މެދުއިރުމަތީގެ ފުރަތަމަ ގައުމަށެވެ.\nއޮމާނަކީ 2011 ވަނަ އަހަރު ސީރިއާގައި ހަމަނުޖެހުން ފެށުމާއި ގުޅިގެން އެމެރިކާ އާއި ގަލްފުގެ ގައުމުތަކުގެ ފިއްތުން ތަކަށް ބޯ ނުލަނބާ އަރަބި ގައުމުތަކުގެ ތެރެއިން ސީރިއާ އާއި ޑިޕްލޮމެޓިކް ގުޅުން ބާއްވަމުންދާ މަދު ގައުމުތަކުގެ ތެރެއިން ގައުމެކެވެ.\nއޮމާންގެ ކުރީގެ ފޮރިން މިނިސްޓާ ޔޫސުފް ބިން އަލަވީ ވަނީ ސީރިއާ ގައި ހަމަނުޖެހުންތައް ފެށުނު ފަހުން ދެ ފަހަރެއްގެ މަތިން ސީރިއާއަށް ވަޑައިގެންފަ އެވެ. މި ދަތުރުފުޅުގެ ބޭނުމަކީ ސީރިއާގެ މައްސަލައަށް ހައްލު ގެނައުމުގެ ގޮތުުން މަސައްކަތް ކުރެއްވުމެވެ.\nއޮމާންގެ ކުރީގެ ރަސްގެފާނު ސުލްތާން ގާބޫސް ބިން ސައީދު ވަނީ އަވައްޓެރި ގައުމު ތަކުގެ ދާހިލީ މައްސަލަތަކުގެ ތެރެއަށް ނުވަނުމުގެ ސިޔާސަތެއް ގެންގުޅުއްވާފަ އެވެ. ސީރިއާގެ އަހުލީ ހަމަނުޖެހުން ދާހިލީ ހަނގުރާމަ އަކަށް ބަދަލުވުމުން ވެސް އޮމާނުން ބުނީ އެ ގައުމުގެ ރޯލަކަށް ވާނީ އިންސާ އެހީ ސީރިއާއަށް ފޯރުކޮށް ދިނުން ކަމަށެވެ.\nއަރަބި ބައެއް ގައުމުތަކުން މިހާރު ބޭނުންވަނީ ސީރިއާ އާއި އަލުން ގުޅުން ބަދަހި ކުރާށެވެ. ސަބަބަކަށް ވެފައި ވަނީ ސީރިއާގެ ސަރުކާރަށް ހަނގުރާމައިގައި މިހާރު ލިބެމުންދާ ކާމިޔާބީ ތަކާއި ގުޅިިގެން ސީރިއާގައި ނުފޫޒު ގަދަ ކުރުމެވެ. އަދި ސީރިއާ ސަރުކާރަށް ތާއީދު ކުރާ ތުރުކީ އާއި އީރާންގެ ނުފޫޒު ސީރިއާގައި ކުޑަ ކުރުމުގެ ބޭނުން ވެސް ހިމެނެ އެވެ.\nޔޫއޭއީ ވަނީ އެ ގައުމުގެ ޑިޕްލޮމެޓިކް މިޝަނެއް 2018 ވަނަ އަހަަރު އަލުން ސީރިއާ ގައި ހުޅުވައިފަ އެވެ. މިއީ ބައްޝާރުގެ ސަރުކާރަށް ސިޔާސީ ގޮތުން ލިބުނު ކާމިޔާބެކެވެ. ޔޫއޭއަކީ ސީރިއާ ސަރުކާރާއި ދެކޮޅަށް ހަނގުރާމަ ކުރާ ފަރާތްތަކަށް އެހީވާ އަވަށްޓެރި ގައުމުތަކުގެ ތެރެއިން ގައުމެކެވެ. ޔޫއޭއީ އަކީ ސައުދީ އާއި ގަތަރަށް ވުރެ ސީރިއާ އާއި ގުޅުން ހީނަރު ގައުމަކަށް ވިއަސް ޔޫއޭއީ ސީރިއާ އާއި އަލުން ގުޅުން ގާއިމް ކޮށްފައިވާއިރު ސައުދީ އާއި ގަތަރު އަދި ސީރިއާ އާއި އަލުން ގުޅުން ގާއިމް ނުކުރެ އެވެ. ކުވެއިތުން ބުނީ އެ ގައުމުން ސީރިއާ ގައި އެމްބަސީ އެއް އަލުން ހުޅުވާނީ އަރަބި ލީގުގައި އެއްބަސްވުމަކަށް އާދެވިގެން ކަމަށެވެ. އަރބި ލީގުން ވަނީ އެ ޖަމާއަތުގެ މެމްބަރު ކަމުން ސީރިއާ 2011 ވަނަ އަހަރު ސަސްޕެންޑް ކޮށްފަ އެވެ.\nބައްޝާރު އަލް އަސަދު ވަނީ ރަޝިއާ އާއި އީރާންގެ އިތުރުން ލުބުނާންގެ ހިޒްބުﷲ ގެ މަދަދާއެކު ސީރިއާގެ ބޮޑު ބައެއްގެ ކޮންޓްރޯލް އަލުން އަތުލައިފަ އެވެ. އީރާނަކީ މުސްލިމް ގައުމަކަށް ވިއަސް ސައުދީ އާއި ޔުއޭއީ އާއި ވަރަށް ދުޝްމަން ގައުމެކެވެ.\nއެމެރިކާއިން ވަނީ އަލުން ސީރިއާއަށް ދަތިކުރުމުގެ ފިޔަވަޅުތައް އަޅާފަ އެވެ. އޭގެ ބޭނުމަކީ ސީރިއާއަށް މާލީ އެހީ ލިބުން ހުއްޓުވުމެވެ. އަދި އެމެރިކާއިން ވަނީ އެގައުމުގެ އެންގުންތަކަށް ބޯނުލަނބައި ސީރިއާ އާއި އެކީ ވިޔަފާރި ކުރާ ފަރާތްތަކާއި ދެކޮޅަށްވެސް ފިޔަވަޅު އަޅާނެ ކަމަށް ބުނެފަ އެވެ.\nމެދު އިރުމަތި ސީރިޔާ އޮމޮން\nއިންޑިއާ - އޮމާނުގެ އެއާބަބްލް ދެމި އޮންނާނެ\nތުރުކީއާއެކު ގާތްގުޅުމަކަށް އުންމީދު ކުރަން: އިޒްރޭލް


SunOnline: Bidheysee meehaa maruvi, goiy kan hingi thanun\nނަޖާހު މަސްއޫދު 11 Jul 2019, 13:53\nއިއްޔެ ބިދޭސީ މީހާ މަރުވި ހާދިސާ ހިނގި ތަން: އޭނާ މަރުވީ ތިން ވަރަކަށް ފޫޓު މަތިން ޖަމްބޯ ބަސްތާއެއް ކަނދުރާ މައްޗަށް ވެއްޓުމުން -- ސަން ފޮޓޯ/ މުޒައްޔިން ނާޒިމް\nހުޅުމާލޭގައި ޖާހް އިންވެސްޓްމެންޓްސްއިން މަސައްކަތް ކުރަމުންދާ ކޮންސްޓްރަކްޝަން ސައިޓެއްގައި އިއްޔެ ހަވީރު ސިމެންތި ބަސްތާއެއް ވެއްޓި މީހަކު މަރުވި ކަމަށް ފުލުހުން ވަނީ ބުނެފަ އެވެ. އެކަމަކު، މިއަދު އެކަމާ ގުޅިގެން ފުލުހުން ބުނެފައި ވަނީ އެކަން ހިނގީ ބަސްތާތަކެއް އަޅާފައި ހުރި ޖަމްބޯ ބޭގެއް ބިދޭސީ މީހާގެ ބޯ މައްޗަށް ވެއްޓި، އޭގެ ދަށުވެގެން ކަމަށެވެ. އެ ހާދިސާ ހިނގި ގޮތާ މެދު އެތައް އޮޅުންތަކެއް އަރައި، އެ ކޮންސްޓްރަކްޝަން ސައިޓްގެ ސަލާމަތްތެރިކަމާ މެދުވެސް ސުވާލު އުފެދުނީ އެވެ.\n"ސަން"އިން މިއަދު އެ ކޮންސްޓްރަޝަން ސައިޓަށް ޒިޔާރަތް ކުރުމުން ބައްދަލުވީ، ޖާހް އިންވެސްޓްމެންޓުގެ އޮޕަރޭޝަންސް ޑިރެކްޓަރު މުހައްމަދު ޝައްމޫން އާ އެވެ. އޭނާ ވަނީ ހާދިސާ ހިނގައި ދިޔަ ތަނާއި، ކަން ހިނގައި ދިޔަ ގޮތް ސާފުކޮށްދީފަ އެވެ.\nއެ ހާދިސާ އިއްޔެ ހިނގީ މަރުވި އުމުރުން 24 އަހަރުގެ ބަންގްލަދޭޝްގެ މީހާ ސިމެންތި ގަށާ މެޝިނަކަށް ސިމެންތި އެޅުމުގެ މަސައްކަތް ކުރަމުން ދަނިކޮށެވެ. އެ ވަގުތު އެ ސައިޓްގެ މަސައްކަތްތައް ބަހާލައިގެން ދެތިން ބިދޭސީން މަސައްކަތް ކުރަމުން ދިޔަ އެވެ. އެކަކު ޖަމްބޯ ބޭގުން ބަސްތާތައް ނަގައި އެހެން މީހަކާ ހަވާލު ކުރުމުން، އެ މީހާ ގޮސް މެޝިނަށް ސިމެންތި އަޅައި މީހާއާ ހަވާލު ކުރަމުން ދިޔަ އެވެ. އެތަނުން މަރުވީ ސިމެންތި ބަސްތާތައް ޖަމްބޯ ބޭގުން ނަގަން ހުރި މީހާ އެވެ.\nއިއްޔެ ބިދޭސީ މީހާ މަރުވި ހާދިސާ ހިނގި ކޮންސްޓްރަކްޝަން ސައިޓު -- ސަން ފޮޓޯ/ މުޒައްޔިން ނާޒިމް\nސިމެންތި ބަސްތާތައް އަޅާފައި ހުރި ބޮޑު ޖަމްބޯ ބޭގެއްގައި ވިއްސަކަށް ސިމެންތި ބަސްތާ އޮތެވެ. ޖުމްލަ 20 ބަސްތާއާ އެކު އޭގެ ޖަމްބޯ ބޭގެއްގެ ބަރުދަނުގައި ގާތްގަނޑަކަށް ޓަނެއް ހުންނާނެއެވެ. ބައެއް ޖަމްބޯ ބޭގު އެކަތި އަނެކަތި މަތީގައި ބަހައްޓާފައި ހުއްޓެވެ.\nބިދޭސީ މީހާ މަރުވި ހާދިސާ ހިނގީ ޝައްމޫން ވިދާޅުވި ގޮތުގައި ޖަމްބޯ ބޭގު ފުންޏަކުން އޭގެ ބަސްތާއެއް ނަގަން އުޅުމުގެ ތެރޭގަ އެވެ. ބިދޭސީ މީހާ އިށީނދެ އިނދެ، އެ ބަސްތާ ފުނިން ބަސްތާއެއް ދަމައިގަތް ވަގުތު ޖަމްބޯ ބޭގެއް ކަހާލައި އޭނާގެ ކަނދުރާގެ މައްޗަށް ވެއްޓުނީ އެވެ. ޖަމްބޯ ބޭގު އޭނާގެ ކަނދުރާ މައްޗަށް ވެއްޓުނީ ގާތްގަނޑަކަށް ތިން ފޫޓު މަތިންނެވެ. އެ ބަސްތާތަކުގެ ދަށުވެ އޭނާގެ ކަނދުރާ ބިނދުނީ އެވެ. އަޅައިގެން ހުރި ހާޑް ހެޓުން އެއްވެސް ރައްކާތެރިކަމެއް ނުލިބުނީ އެވެ.\nއިއްޔެ ބިދޭސީ މީހާ މަރުވި ހާދިސާ ހިނގި ތަން: އޭނާ މަރުވި ހާދިސާ ހިނގި ގޮތް ޝައްމޫން ކިޔައިދެއްވަނީ -- ސަން ފޮޓޯ/ މުޒައްޔިން ނާޒިމް\n"އެ މީހުން [އެތަނުގައި އެވަގުތު މަސައްކަތް ކުރަމުން ދިޔަ މީހުން] ހަޅޭއްލަވަން ފެށީ. ސުޕަވައިޒަރު ހީކުރީ ތަޅައިގަތީ ކަމަށް. އޭނަ ގައި މަތިން ބަސްތާތައް ނަގާފައި ފަސް މިނެޓުގެ ތެރޭގައި ގޮދަޑިއެއްގައި ބާއްވައިގެން އޭނަ ޕިކަޕަކަށް އެރުވީ. ޕިކަޕުން މާ ގިނަ އިރެއް ނުވަނީސް ހޮސްޕިޓަލަށް ގެންދިޔައީ [ހުޅުމާލެ ހޮސްޕިޓަލަށް]،" ޝަމްއޫން ވިދާޅުވި އެވެ. "ބަސްތާތައް ނެގި އިރު އޭނާގެ އަނގައާއި ނޭފަތުން ހުރީ ލޭ އައިސްފައި،"\nބަސްތާއެއް ވެއްޓި ބިދޭސީ މީހާ މަރުވި ކަމަށް ބުނުމުން، އިމާރާތުގެ މަތިން ބަސްތާއެއް ވެއްޓި މީހަކު މަރުވީ ކަމަށް ދޭހަވާތީ ޝައްމޫން ވަނީ ކަންބޮޑުވުން ފާޅުކުރައްވައިފަ އެވެ. އެކަމުގެ ސަބަބުން އާންމުންގެ މެދުގައި ވެސް ބިރުވެރިކަން އުފެދިފައިވާ ކަމަށް އޭނާ ވިދާޅުވި އެވެ.\nއެ ހާދިސާ ހިނގައި ދިޔުމުގައި ކުންފުނީގެ އިހުމާލެއް އޮތް ކަމަށް ޝައްމޫން ގަބޫލެއް ނުކުރައްވަ އެވެ.\nމަރުވި ބިދޭސީ މީހާގެ މައްޗަށް ވެއްޓުުނު ޖަމްބޯ ބޭގު: އޭގައި ވަނީ ބިދޭސީ މީހާގެ ލޭ ހޭއްކިފައި -- ސަން ފޮޓޯ/ ނަޖާހު މަސްއޫދު\nއެޗްޑީސީގެ މެނޭޖިން ޑިރެކްޓަރު ސުހެއިލް އަހުމަދު "ސަން"އަށް ވިދާޅުވީ، ޖަމްބޯ ބޭގު ވެއްޓުނު ހާދިސާ އަކީ އެއްވެސް ވަރަކަށް ކޮންޓްރެކްޓަރު ފަރުވާކުޑަ ވުމާ ގުޅުން ހުރި ކަމެއް ކަމަށް ގަބޫލު ނުކުރެވޭ ކަމަށެވެ.\nސުހެއިލް ވިދާޅުވީ، އެޗްޑީސީއިން އެކަހަލަ ކަންކަމުގައި ބަލަނީ ސޭފްޓީ މިންގަނޑުތަކަށް ފެތޭތޯ ކަމަށެވެ. އެހެން ބެލި ބެލުމުގައި ސައިޓުން އެއްވެސް މައްސަލައެއް ފާހަގަ ނުކުރެވޭ ކަމަށް އޭނާ ވިދާޅުވި އެވެ.\nއެ ސައިޓުގައި ލިފްޓެއް ނުވެއްޓޭ\nއިއްޔެ ބިދޭސީ މީހާ މަރުވި ސައިޓުގައި މީގެ ހަފްތާއެއްހާ ދުވަސް ކުރިން "ލިފްޓެއް" ކަނޑައިގެން ގޮސް ބިދޭސީއަކަށް އަނިޔާވި ކަމަށް ވެސް ވަނީ ހަބަރު ފެތުރިފަ އެވެ. އެކަމަކު، އެއީ ނުބައި މައުލޫމާތެއް ކަމަށް ޝައްމޫން މިއަދު ވިދާޅުވި އެވެ.\nއޭނާ ވިދާޅުވި ގޮތުގައި ވެއްޓުނީ އިމާރާތުގެ ފަންގިފިލާތަކަށް އެޅިގަލާއި، ހޮޅި ފަދަ ތަކެތި އަރުވަން ބޭނުން ކުރާ ވިންޗެކެވެ. އެއީ މީހުން އަރާ ހަދާ އެއްޗެއް ނޫން ކަމަށް ވިދާޅުވި އެވެ.\nހަތްވަނަ ފަންގިފިލާއިން ވެއްޓުނު ވިންޗަކީ، ރިމޯޓު ކޮންޓްރޯލު ވިންޗެކެވެ. އޭތި އޮޕަރޭޓު ކުރަން މީހަކު ހުރެ އެވެ. އެކަމަކު އެ ވިންޗަށް ވެސް ވަކި މިންވަރަކަށް ވުރެ ބަރުކޮށް އެއްޗެއްސެއް ނުއުފެއްލޭނެ އެވެ.\nބިދޭސީ މީހާ ވެއްޓި އަނިޔާވި ހާދިސާ ހިނގީ ވިންޗުގައި ހުރި އެއްޗެހިތަކެއް، ހަތްވަނަ ފަންގިފިލާއަށް ބޭލުމަށް ޓަކައި އޭނާ ވިންޗަށް އެރުމުން، އޭގެ ބަރުދަން ނުހިފެހެއްޓި، ވެއްޓިގެންނެވެ.\nމި މަހުގެ ހަ ވަނަ ދުވަހު އެ ސައިޓުގައި ވެއްޓުނު ވިންޗު: ވިއްޓުނު ގޮތް ޝައްމޫން (ވ) ކިޔައިދެއްވަނީ -- ސަން ފޮޓޯ/ މުޒައްޔިން ނާޒމް\nޝައްމޫން ވިދާޅުވީ އަނިޔާވީ ބިދޭސީމީހާގެ ބުރަކައްޓަށް ކަމަށެވެ. އޭނާގެ ބުރަކަށިން ޑިސްކެއް ގުޑީއެވެ. އެކަމަކު މިހާރު އޭނާގެ ބުރަކަށި އޮޕަރޭޝަންކޮށްފައިވާ އިރު ހާލު ރަނގަޅު ކަމަށް ޝައްމޫން ބުންޏެވެ.\n"ކޮންޓްރޯލްކޮށް ވެއްޓުނީ، އެކަމަކު ބާރަށް ވެއްޓުނީ. ސީދާ އެ ހުރި ގޮތައް ވެއްޓުނު ނަމަ އަދި މާ ބޮޑު އަނިޔާއެއްވީސް،" ޝަމްއޫން ވިދާޅުވި އެވެ.\nއެ ދެ ހާދިސާ ވެސް ހިނގީ މީގެ މަހެއްހާ ދުވަސް ކުރިން ކުންފުންޏަށް މަސައްކަތް ކުރަން ގެނައި ބިދޭސީންގެ ތެރެއިން ދެ ބިދޭސީންނަށެވެ.\nޖަމްބޯ ބޭގު ވެއްޓުނު މައްސަލައާއި ވިންޗު ވެއްޓުނު މައްސަލަ ފުލުހުން ދަނީ ބަލަމުންނެވެ. ބިދޭސީ މީހާ މަރުވުމުން، ރޭ ރައީސް އޮފީހުން ވެސް ވަނީ އެ ސައިޓަށް ޒިޔާރަތްކޮށްފަ އެވެ. އަދި އެތަނުގެ ސަލާމަތީ ކަންކަން ހުރި ގޮތް ބެލި އެވެ.\nމަރުވި ބިދޭސީ މީހާގެ ހަށިގަނޑު ގައުމަށް ފޮނުވައި އާއިލާއަށް އެހީތެރިކަން ފޯރުކޮށްދޭން ޖާހް އިންވެސްޓްމެންޓްސް އިން މިހާރު ވަނީ ނިންމައިފަ އެވެ.


Dhadimaguge farivalheh MTCC ah\nދަޑިމަގުގެ ފަރިވަޅެއް އެމްޓީސީސީން މަގުހެދުމުގެ މަސައްކްތް ކުރާ މީހުންނަށް2ނޮވެމްބަރ 2019 ގައި\nދަޑިމަގުގެ ‘ފަރިވަޅެއް’ އެމްޓީސީސީއަށް\n3 ނޮވެމްބަރ 2019, 21:55 |\nފުވައްމުލައް ސިޓީ މަގުގައި ތާރުއެޅުމުގެ މަސައްކަތް ކުރަމުންދާ އެމްޓީސީސީ މީހުންނަށް ދަޑިމަގު އަވަށު އަންހެނުން ފަރިވަޅެއް ދީފިއެވެ. އިއްޔެގެ މެންދުރު ކެމުގެ ވަގުތަށް ދިން މިފަރިވަޅު އެމްޓީސީސީ އިން މަސައްކަތް ކުރާ ސައިޓަށް ހިފައިގެން ގޮސް ހަވާލުކުރީ ދަޑިމަގު އަވަށުގެ އަންހެނުންގެ ގުރޫޕަކުންނެވެ.\nއިއްޔެގެ ފަރިވަޅުގައި ވެސް މައިގަނޑުކޮށް އެކުލެވެނީ ބޮނޑިބަތް ކަމަށްވެއެވެ. ބޮނޑިބަތުގެ އިތުރުން ބިރިޔާނިއާއި އެހެނިހެން ކެއުމުގެ ބާވަތްތައް ވެސް ހިމެނެއެވެ. އެމްޓީސީސީގެ މަސައްކަތު ސައިޓް ގާއިމުކުރެވިފައި ވަނީ ދަޑިމަގު އަވަށުގައެވެ.\nމިފަރިވަޅު ދިނީ ދަޑިމަގު ސަރަހައްދުން މަގުގެ ފެށުން ފާހަގަކުރުމުގެ ގޮތުން ކަމަށް މިކަމުގައި އިސްކޮށް އުޅުނު ޝާހީނު މައުލޫމާތު ދެއްވިއެވެ. މި ފަރިވަޅު ދިނުމުގައި އިސްވެ އުޅުން އަންހުންގެ ގުރޫޕުން މިކަމުގައި އެހީތެރިވެދިން އެންމެހާ ފަރާތްތަކަށް ޝުކުރުވެރިކަމާއެކު ފާހަގަ ކުރެއެވެ. މިހަރަކާތުގައި އިސްކޮށް އުޅުނު މީހުންނަށް އަވަށުގެ އެހެން މީހުންގެ ފަރާތުން ވަރަށް ފުރިހަމަ އެއްބާރުލުމެއް ލިބިގެންދިޔަކަން އެމީހުން ފާހަގަ ކުރެއެވެ.\nތާރުއެޅުުމުގެ މިފޭސްގައި ފުވައްމުލައް ސިޓީ ތުނޑީ ރެސްޓޯރެންޓާއި ހަމަޔަށް ތާރު އެޅުުމަމަށް ހަމަޖެހިފައި ވާ ކަމަށް މިކަލް ނޫހަށް މައުލޫމާތު ލިބިފައިވެއެވެ.\nނާއިބު ތުއްތު މަގުގައި އަލަށް ތާރު އަޅާބައިގެ ބޮޑު ސަރަހައްދަަކީ ދަޑިމަގު އަވަށުގެ ސަރަހައްދުގެ ބައެވެ. ފުވައްމުލައް ސިޓީ ރިންގްރޯޑުގެ މިބައިގައި ތާރު އެޅިގެން ދިއުމުން މިކަމުގެ އެންމެ ބޮޑު ފަސޭހައެއް ލިބިގެން ދާނެ އެއްބަޔަކީ ދަޑިމަގު އަވަށުގެ މީހުންނެއެވެ. ވުމާއެކު ތާރުމަގުގެ މަސައްކަތް ކުރާ މީހުންނަށް ހިތްވަރު ދިނުމުގެ ގޮތުން ދަޑިމަގު އަވަށުގެ އަންހެނުންގެ ފަރާތުން ކުރިޔަށް ގެންދިޔަ މިހަރަކާތުން ފުވައްމުލަކުގެ ކުރީގެ ސަގާފަތާއި އާދަ އަދި ރޫހު ވެސް ދިރިގެން ދިޔަކަމަށް ގަބޫލުކުރެވެއެވެ.\nފަރިވަޅު ދިނުމަކީ ވެސް ކުރީ ޒަމާނުގައި ރާއްޖޭގެ އެހެން ރަށްރަށެކޭ އެއްގޮތަށް ފުވައްމުލަކުގައި ވެސް ކޮށް އުޅުނު ކަމެކެވެ. ފަރިވަޅު ދިނުމަކީ އެސަރަހައްދެއްގައި ކުރެވޭ ބޮޑެތި ކަންކަމާއި ގުޅިގެން އެކްމަށް ހިތްވަރު ދިނުމުގެ ގޮތުން އެތަނަކަށް ގެންގޮސްދޭ ކެއުމެކެވެ. ނުވަތަ ކެއެމުގެ ބާވަތްތަކެވެ.\nދެކުމާއި ފަރިވަޅުގެ ތަފާތަށް ބަލާއިރު ދެކުން ދިނުމުގައި ގިނަ ބަޔަކު އެކުލެވުމާއި ގިނަ ފަހަރާ ރަށުފެންވަރުގައި ނުވަތަ އަވަށުފެންވަރުގައި ދެކުން ދެއެވެ. މަދުންމަދުން އާއިލީ ފެންވަރުގައި ވެސް ދެކުންދީފައި ހުރެއެވެ. ދެކުމުގައި ދޭ ތަކެތީގެ ބާވަތްތައް ގިނައެވެ. ކެއުމުގެ ބާވަތްތަކުގެ އިތުރުން އެހެނިހެން ބާވަތްތައް ވެސް ހިމެނެއެވެ.\nފަރިވަޅު ގައި އާއްމުކޮށް އެކުލެވެނީ ބޮނޑިބަތް ކެއުމެކެވެ. ފަރިވަޅު ޚާއްސަ ކުރެވެނީ ތަފާތު ކެއުމުގެ ބާވަތްތައްކަށެވެ. ފަރިވަޅު ދެނީ މަސައްކަތުގެ ވަކި ހިސާބަކުންނެވެ. ފެށުމުން ނޫނީ ނިމުމަކުން ނޫނެވެ.\nހުސެން3ނޮވެމްބަރ 2019 22:11\nތިއީ ވ ރަނގަޅު ކަމެއް. ތި އަވަށުން ދައްކައި ތިދިނީ އާދަކާދައާ ރީތި ނަމޫނާއެއް.\nޙަސަން4ނޮވެމްބަރ 2019 21:11\nޠުގާ7ނޮވެމްބަރ 2019 17:11


Actress Sridevi ge marah eh aharu: Bollywood fannaanunge shu'ooruthah!\nސްރީދޭވީ ގެ މަރަށް އެއް އަހަރު: ބޮލީވުޑް ފަންނާނުންގެ ޝުޢޫރުތައް!\nމީގެ އެއް އަހަރު ކުރިން ކުއްލި ގޮތަކަށް މި ދުނިޔެ ދޫކޮށް ދިޔައީ ބޮލީވުޑް ދުވަހަކުވެސް ނުދެކޭ ވަރުގެ ކުޅަދާނަ އަންހެން ބަޠަލާއެކެވެ. އުމުރުން4އަހަރުންސުރެ ފިލްމުތަކުން ފެނިގެންދިޔަ އެކްޓްރެސް ސްރީދޭވީ ވަނީ، ކާމިޔާބު އަދި ދިގު ކެރިއަރަކަށްފަހު މިދިޔަ އަހަރު، އޭނާ މަޑުކުރަމުން އައި ދުބާއިގެ ހޮޓަލެއްގައި ގެނބިގެން މަރުވެފައެވެ. އިންޑިއާގެ ފުރަތަމަ އަންހެން ސުޕާރސްޓާރ ގެ ލަޤަބް ހާސިލްކުރި ސްރީދޭވީ ގެ މަރަށް 1 އަހަރު ފުރިގެންދާއިރު، ބޮލީވުޑް ގެ ގިނަ ފަންނާނުންނެއް ވަނީ އޭނަގެ ހުނަރާއި އާދަޔާ ޚިލާފު ދިރިއުޅުމުގެ ހަނދާންތައް އާކޮށްފައެވެ.\nސްރިދޭވީ އާއި ގާތް ފަރާތްތަކުން ދަނީ، މީގެ ކުރިން ނުފެންނަ އެތައް ފޮޓޯތަކާއި ވާހަކަތަކެއް މެދުވެރިކޮށް ސްރީދޭވީގެ ހަނދާނުގައި މީސްމީޑިއާގައި ޕޯސްޓުތަކެއް ހިއްސާކުރަމުންނެވެ. އެގޮތުން ކަޕޫރް އާއިލާގެ ގިނަ މެމްބަރުންނެއްގެ އިތުރުން މަޝްޙޫރު ކޮރިއޯގްރަފާރ ފަރާހް ޚާން ވެސް ވަނީ ސްރީދޭވީގެ ހަނދާނުގައި އެމީހުންގެ އިހުސާސްތައް ފޭނުންނާއި ހިއްސާކޮށްފައެވެ.\nސްރީދޭވީގެ އަންހެން ދަރިފުޅު ޖާންވީ ވެސް ވަނީ، އޭނާގެ މަންމަގެ ހަނދާނުގައި އަސަރުގަދަ ޕޯސްޓެއް އިންސްޓަގްރާމް މެދުވެރިކޮށް ފޭނުންނާ ހިއްސާކޮށްފަކަން ފާހަގަކޮށްލެވެއެވެ. ޖާންވީ ލިޔެފައިވަނީ، މަންމަ ނިޔާވުމުން އަބަދުވެސް ހިތް ބަރުވާނެކަމާއި، އެހެންނަމަވެސް މަންމަ ހިތުގައި ބަހައްޓައިގެން އަބަދުވެސް އޭނާ ހިނިތުންވާނެކަމަށެވެ.\nމީގެ އިތުރުންވެސް ސޯނަމް ކަޕޫރް، ޝަބާނާ އަޒްމީ އަދި އަނުޕަމް ޚޭރް ފަދަ ފުންނާބު އުސް ފަންނާނުންތަކެއް ވަނީ ސްރީދޭވީގެ އާދަޔާ ޚިލާފު ހުނަރަށް ތަޢުރީފުކޮށް ޝުޢޫރުތައް ފާހަގަކޮށްފައެވެ.\nސްރީދޭވީ އަކީ އޭނާގެ ދިގު ކެރިއަރުގައި ބޮލީވުޑްގެ އެތައް ލަޤަބަކާއި އެވޯޑުތަކެއް ހާސިލްކޮށްފައިވާ، ގިނަ ތަރިންތަކަކާއި އެކު މޮޅެތި އުފެއްދުންތަކެއްގައި ހިއްސާދާރުވެފައިވާ އަންހެން ފަންނާނެކެވެ. އޭނާއަކީ އިހުގެ ބޮލީވުޑް އަށް ލޯބިކުރާ ފަރާތްތަކުގެ ހިތްތަކުގައި ވަރަށް ޙާއްސަ ޖާގައެއް ލިބިފައިވާ އެކްޓްރެސް އެއްކަން ފާހަގަކޮށްލެވެއެވެ. އަދި އޭނާގެ މަރާއި ގުޅިގެން ދުނިޔޭގެ އެކި ކަންކޮޅުތަކުގައި މިއަދު ދަނީ ސްރީދޭވީގެ ދިރިއުޅުމާއި ހުނަރުތަކާއި ގުޅިފައިވާ އެތައް ވާހަކަތައް ދެކެވެމުންނެވެ.


Bathala Mouni Roy Kaiveni Kurany Tha? - Vaguthu\n2020 ވަނަ އަހަރު ކައިވެނީގެ ގޮށް ޖެހުމަށް ތައްޔާރު ވެފައިވީ ނަމަވެސް ކޮރޯނާ ވައިރަސްގެ ސަބަބުން ކައިވެނި ނުކުރެވިތިބި އެތައް ފަންނާނުންގެ ކައިވެނި 2021 ވަނަ އަހަރު ފެށުމާއި އެކު އިޢުލާނު ކުރެވެން ފަށައިފިއެވެ.\nހިންދާ ޑްރާމާ ''ދޭވޯން ކާ ދޭވް، މަހާދޭވް''ގެ ބަތަލާ މޯނީ ރޯއީގެ ވެސް ކައިވެނި ވަރަށް އަވަހަށް ކުރުމަށް ހަމަޖެހިފައިވާ ކަމަށް ރިޕޯޓްތައް ބުނެއެވެ.\nދުބާއީގެ ބޭންކެއްގެ މެނޭޖަރު ކަމަށްވާ ސޫރަޖު ނާމްބިއާ ނަމަކަށް ކިޔާ މީހަކާއި އެކު ކައިވެނީގެ ގޮށް ޖެހުމަށް މޯނީ ރޯއީ ތައްޔާރުވަމުން އަންނަ ކަމަށް އިންޑިއާގެ މީޑިއާތަކުން ބުނެއެވެ.\nމިދިޔަ ފުރަބަންދު ދުބާއީގައި ދައްތައާއި އެކު ހޭދަ ކޮށްފައިވާ މޯނީ ރޯއީއާއި ސޫރަޖުގެ އާއިލާއާއި ވެސް ވަރަށް ގާތް ގުޅުމެއް އޮންނަ ކަމަށް އިންޑިޔާގެ ނޫހެއް ކަމަށްވާ ޓައިމްސް އޮފް އިންޑިޔާގައި ލިޔެފައިވެއެވެ. މޯނީއާއި ސޫރަޖުގެ އާއިލާއާއި އޮންނަ ގާތް ގުޅުމުގެ އަސްލަކީ މޯނީއާއި ސޫރަޖުގެ ގުޅުން ކައިވެންޏަށް ތައްޔާރު ވެފައިވާ ކަމުގެ ހެއްކެއް ކަމަށް ވެސް އިންޑިޔާގެ ނޫހެއް ކަމަށްވާ ލީޑިން ޑެއިލީ ނިއުސްގައި ވެއެވެ.\nމޯނީއާއި ސޫރަޖު އެއްކޮށް ދުބާއީއިން ވަރަށް ގިނައިން ފެނިފައިވާ ކަމަށާއި މޯނީ އޭނާގެ މި ގުޅުން އާއްމު ކޮށްފައިނުވާ ކަމަށް ވެސް ރިޕޯޓްތައް ބުނެއެވެ.\nސޫރަޖުއާއި މޯނީގެ ގުޅުމުގެ ޚަބަރުތައް 2019 ވަނަ އަހަރު ފެތުރުމުން މޯނީ ބުނެފައިވަނީ ކޮންމެ ކޮންމެ މީހަކާއި އެކު ޑޭޓް ނުކުރެވޭނެ ކަމަށާއި އެންމެ ރަނގަޅު ބައިވެރިއެއް ހޯދުމަށް އޭނާ ވެސް ބޭނުންވާ ކަމަށެވެ.\nމޯނީގެ ފިލުމީ މަސައްކަތަށް ބަލާއިރު އޭނާ ދެން އެންމެ އަވަހަށް ފެނިގެންދާނީ ''ބްރަހްމަސްތުރާ'' އިން ރަންބީރު ކަޕޫރާއި އާލިއާ ބަޓްއާއި އެކުގައެވެ.\nޒާހިދު ގެ އެކުވެރިޔާ\nޖެނުއަރީ 17, 2021 09:32\nތިކަހަލަ ކަންތައް ބަލާ ރައްޓެއްސެއް އުޅޭނެ. ދިހާޒް. އޭނަ ކައިރިން އަހާލަން ޖެހޭނީ


SunOnline: Gaumee team aa eku dhiumah Victory in Naahil ah release nudhin\nގައުމީ ޓީމާއެކު ދިއުމަށް ވިކްޓަރީން ނާހިލްއަށް ރިލީޒް ނުދިން\nޢަބްދުﷲ އައިމަން 27 Oct 2019, 20:47\nގައުމީ ޓީމުގެ ޒުވާން ޑިފެންޑަރު އަހުމަދު ނާހިލް އިބްރާހިމް --- ފޮޓޯ// އެފްއޭއެމް\nގައުމީ 19 އަހަރުން ދަށުގެ ޓީމުން ސީނިއާ ސްކޮޑަށް ނެގި ވިކްޓަރީ ސްޕޯޓްސް ކުލަބުގެ ޑިފެންޑަރު އަހްމަދު ނާހިލް އިބްރާހިމްއަށް ކުލަބުން ރިލީޒް ނުދިނުމުން އޭނާ ނުލައި ގައުމީ ޓީމު ކޭމްޕް ކުރުމަށް މެލޭޝިޔާއަށް ފުރައިފި އެވެ.\nމިދިޔަ މަހު ބޭއްވި 18 އަހަރުން ދަށުގެ ސާފް ޗެމްޕިއަންޝިޕާއި އޭޝިއާގެ 19 އަހަރުން ދަށުގެ ކޮލިފިކޭޝަންގައި އޭނާ ވަނީ 19 އަހަރުން ދަށުގެ ޓީމާއެކު ނާހިލް ދެއްކި މޮޅު ކުޅުމާ އެކު ގައުމީ ޓީމުގެ ސީނިއާ ސްކޮޑަށް އެ ޓީމުތަކުން ނެގި ތިން ކުޅުންތެރިންގެ ތެރޭގައި އޭނާ ވަނީ ހިމަނާފައެވެ. ނަމަވެސް ވިކްޓަރީން އިއްޔެ ލީގުގައި ކުޅެން އޮތް މެޗަށް އޭނާ ދަނޑަށް ހާޒިރުނުވުމުން އަދަބެއްގެ ގޮތުގައި އެކުލަބުން ވަނީ ނާހިލްއަށް ގައުމީ ޓީމާއެކު ދިއުމަށް ރިލީޒް ނުދޭނެކަން އެފްއޭއެމްއަށް އަންގައިފައެވެ.\nނާހިލް، ވިކްޓަރީގެ މެޗަށް ނުދިޔައީ ހަތަރު މަސް ވަންދެން ކްލަބުން ކުޅުންތެރީންނަށް މުސާރަ ދީފައި ނުވާތީއެވެ. ނާހިލްގެ އިތުރުން ވިކްޓަރީގެ އިތުރު ކުޅުންތެރިންވެސް ވިކްޓަރީގެ މެޗުތަކަށް ހާޒިރެއް ނުވެއެވެ.\nޓީމާއެކު މެލޭޝިޔާއަށް ނުދެވުނު ނަމަވެސް ނާހިލް ވަނީ އެންމެ ފަހު ވަގުތުވެސް ގައުމީ ޓީމާއެކު ހަރަކާތްތެރިވެފަ އެވެ އެގޮތުން އޭނާ ވަނީ ޓީމު ފުރަން ދިއުމުގެ ކުރިން އެފްއޭއެމް ހައުސްގައި މިރޭ ބޭއްވި ބައްދަލުވުމުގައި ޓީމާއެކު ބައިވެރިވެފައެވެ.\nއެ ބައްދަލުވުމުގައި އެ ވާހަކައަށް އަލިއަޅުވާލަމުން ޓީމުގެ ކޯޗު ޕީޓަރ ސެގާރްޓް ބުނީ ނާހިލްއަކީވެސް ޓީމަށް މުހިންމު ކުޅުންތެރިޔެއް ކަމަށެވެ. އަދި އޭނާއަށް ކުލަބުން ރިލީޒް ނުދިނުމުން ވަރަށް ބޮޑަށް ހިތާމަކުރާ ކަމަށެވެ.\n"އަހަރެން މިހުރީ ވަރަށް ބޮޑަށް މާޔޫސްވެފައި. ޓްރެއިނިންގްއަށް ދާން 27 ކުޅުންތެރިން ސްކޮޑު އަހަރެން ނެގި އިރު ދެ ކުޅުންތެރިންނަށް ނުދެވޭ. އެއީ ވަރަށް ބޮޑު ގެއްލުމެއް. ޓީމު ފުރިހަމަ ވާނީ އެ 27 ކުޅުންތެރިންނާ ވެސް އެކު،"\nކޯޗު ބުނީ މިއަދު ނާހިލްއަށް ޓީމާ އެކު ނެދުވުނު ނަމަވެސް އަވަސް މުސްތަގުބަލެއްގައި ވިކްޓަރީއާއި އެފްއޭއެމްއާ ދެމެދު އެކަމަށް އެއްބަސްވުމަކަށް އައިސް ނާހިލް ޓްރެއިނިންގް ކޭމްޕައަށް އާދެވޭ ގޮތް ވާނެ ކަމަށެވެ.\nނާހިލްގެ އިތުރުން ގައުމީ ޓީމާ އެކު މިރޭ ދަތުރުކޮށްފައި ނުވަނީ ގްރީން ސްޓްރީޓްސްގެ އިބްރާހިމް ލަބާން ޝަރީފްއެވެ. ނަމަވެސް އޭނާގެ ބަދަލުގައި ޔުނައިޓެޑް ވިކްޓަރީގެ ހަސަން ތޮލާލްއަށް ވަނީ ޓީމުން ޖާގަދީފައެވެ.\nގައުމީ ސްކޮޑުގައި ވިކްޓަރީ ސްޕޯޓްސް ކްލަބުން ހިމެނެނީ ނާހިލް އެކަންޏެވެ.\nސިރިއާއާ ދެކޮޅަށް ކުޅެން އެކުލަވާލި ސްކޮޑުން ސީނިއާ ޓީމަށް ނެގި 19 އަހަރުން ދަށުގެ ޓީމުގެ އަނެއް ކުޅުންތެރިޔަކީ އީގަލްސްގެ ސްކޮޑުގައި ލިސްޓްކޮށްފައިވާ ސާވީ އިބްރާހިމްއާއި ފޯކައިދޫގެ ފޯވާޑް ހަސަން ނަޒީމް (ޗޯޓު)އެވެ. މި ދެ ކުޅުންތެރިން ވެސް ވަނީ ގައުމީ ޓީމާއެކު މިރޭ މެލޭޝިޔާއަށް ފުރާފައެވެ.\nކުޅުންތެރިންގެ ފިޓްނަސްއާ ދޭތެރޭ ހިތްހަމަޖެހޭ: ކޫޕްމަން\nރިޒޯޓުން ރިލީޒް ނުލިބުމުން ކިތުނާގެ ހުވަފެން އޮޔާދަނީ


Manzaru dhuh meehehge lolun: "Baaru adaa eku alifaangandu nukuthee lonsi eh hen" | ThePress\nމަންޒަރު ދުށް މީހެއްގެ ދުލުން: "ބާރު އަޑާއެކު އަލިފާންގަނޑު ނުކުތީ ލޮންސިއެއް ހެން"\n21 September 2019, 15:29\nޝައުނާގެ އެންމެ ފަހު ބަހަކަށް ވީ 'ހިތް ހެޔޮ ކުރާތި'!\nއަލިފާނުގެ ހާދިސާ އެންމެ ފުރަތަމަ ލޮލުން ދުށް އެކަކު ކަމުގައި ވާ ޝަމީމު ހަސަން (ސަންމު) ދަ ޕްރެސް އަށް އިންޓަވިއު ދެނީ\nހ. ތިލަފުށި ގޭގައި ރޭ ރޯވި އަލިފާން ފެތުރި ކައިރީގައި ހުރި އިތުރު ގެތަކާއި މަގުގެ އަނެއް ފަރާތުގައި ހުރި ދެ ގެއެއް އަނދާ ހުލުވި ހާދިސާ ފުރަތަމަ ފެނުނު ދެމީހުންގެ ތެރޭގައި ޝަމީމު ހަސަން (ސަންމު) އާއި އޭނާގެ ރައްޓެއްސަކު ހިމެނެއެވެ.\n'ދަޕްރެސް' އަށް ހާދިސާ ހިނގައި ދިޔަކޮށް ކިޔައިދެމުން ސަންމު ބުނީ އޭނާއާއި ރަހުމަތްތެރިޔާ ރޭ އިރާކޮޅު ދިޔައީ 'އަތްބަޅޭ ކަޑައަށް' ކާން ވެގެން ހީނާމާގޭ ޕާކިންގައި ސައިކަލު ޕާކު ކުރަން ކަމަށެވެ. އެތާނގައި ސައިކަލު ޕާކުކޮށް ނުކުތް ވަގުތު ބާރުގަދަ ގޮވުމެއްގެ އަޑު އޭނާއަށް އިވުނެއެވެ.\n"ސައިކަލު ޕާކުކޮށްފައި ނުކުތް ތަނުން ބާރުގަދަ އަޑެއް އިވުނު. ފުރަތަމަ ހީކުރީ ހަވާ އަރުވަނީ ކަމަށް، ނަމަވެސް މަގަށް ނުކުމެވުނު އިރު ފެނިއްޖެ ހުޅުގަނޑު" މަންޒަރު ސިފަކޮށްދެމުން އޭނާ ބުންޏެވެ.\nސަންމު ކިޔައިދިން ގޮތުގައި އެއާއެކު އޭނާ ދުއްވައިގަތީ އެ ދިމާއަށެވެ. ސަބަބަކީ ހުޅުގަނޑު ނުކުމެފައި ހުރި ހ. ތިލަފުށި ގެ ކުރިމަތިން ހުންނަ ހ. ރަދުވާނިއާގެ އަކީ އޭނާގެ ތިމާގެ ބައެއް ކަމަށް ވާ ރައްޔިތުންގެ މަޖިލިހުގެ އިސްދޫ ދާއިރާގެ ކުރީގެ މެމްބަރު އަހުމަދު ރަޝީދު އިބްރާހިމް (ގާރީ) ދިރިއުޅުއްވާ ގެ ކަމަށް ވުމެވެ.\n"އޭރު އަލިފާންގަނޑު އެ ގުދަން (ހ.ތިލަފުށިގެ) ފަޅާލައިފައި ނުކުމެއްޖެ. ގާތްގަނޑަކަށް ފަންސާހަކަށް ފޫޓަށް ނުކުމެފައި ހުރި، މައްޗައްވެސް އެހާ ޕްރެޝަރުގައި އަަރަމުން ދިޔަ، އެ އަލިފާނުގެ ހޫނު ހުރި 100 ވަރަކަށް ފޫޓަށް" އޭނާ ކިޔައިދިނެވެ.\nއޭނާ ބުނީ ވާ ހޫނުން އެސަރަަހައްދަށް ވަދެވޭ ގޮތް ނުވި ކަމަށާ ނަމަވެސް އަލިފާން ރޯވި ހ. އިވާއު ހުންނަ ހިސާބާ ގާތަށް ކަންމައްޗަށް ދިޔަ ކަމަށެވެ. އަދި ބާރު ބާރަށް ހަޅޭއްލަވާ، ކައިރި ގެތަކުގައި އުޅޭ މީހުންނަށް 'އަލިފާން ރޯވެފައި ހުރި ކަމަށާ ފައިބަން ބުނެ' އިންޒާރު ދެމުން ދިޔަ ކަމަށެވެ.\nއިސާހިތަކު މުޅި ސަރަހައްދު ބޯ ދުމުން ފުރައިލި އިރު، ދުން ގަނޑުގެ ތެރެއިން ރޯވެ އަނދަމުންދާ އަލިފާންގަނޑު ފެތުރެމުން ދިޔައެވެ. އޭނާ ބުނި ގޮތުން ކަމާބެހޭ ފަރާތްތަކަށް ފުރަތަަ ގުޅާފައި އެކަން އެންގި އެކަކީ އޭނާގެ ރައްޓެއްސެކެވެ.\nއަލިފާން ނިއްވުމަށް ފެންޖަހާ ހޮޅި އާންމުންނާއި ފުލުހުން ފެންހޮޅި އުފުލައިގެން / ފޮޓޯ: އައިޝަތު ޝާޒުލީން | ދަޕްރެސް\n"ތެދެއް އެންގިތާ އިރުކޮޅެއްގެ ތެރޭގައި ފަޔާ ވެހިކަލް އައި، އެކަމަކު އޭގައި ތިބީ3މީހުން، އަޅައިގެން ތިބީ އެމްޕީއެލް ސަރަހައްދުގައި އުޅޭ މީހުން އަޅާ ކަހަލަ ހެލްމެޓެއް، އަލިފާން ނިއްވާ އެއްވެސް އާލާތެއް އެއިން މީހެއްގެ އަތުގައި ނެތް. އައީވެސް ކަންބަލަން ދުއްވާ އެ ކުޑަ ފެން ލޮރީ. އޭގެ ހޮޅިން ފެނެއް ޖެހޭ ވަރެއް ނުވި، ފެން ދޫކޮށްލިތަނާ ތެމުނީ ހޮޅީގައި ހިފައިގެން ތިބި މީހުން" އެ ހާދިސާގައި އަލިފާން ނިއްވަން ދިޔަ އެމްއެންޑީއެފްގެ ފަޔާ ލޮރީގެ ހާލަތު ކިޔައިދެމުން އޭނާ ބުންޏެވެ.\nއޭނާ އިތުރަށް ބުނީ، އޭރުވެސް އެ ސަރަހައްދުގެ ގޭގެއިން މީހުން ފައިބައިގެން ސަލާމަތްވާން ދުވަމުން ދިޔަ ކަމަށެވެ. ނަމަވެސް އޭރު އަދި އޭނާގެ ބޭބެ (ގާރީ ރަޝީދު) ގެ އާއިލާ ނުނުކުމެއެވެ.\n"މަ ބުނިން ސިފައިން ކައިރީ އެގޭގައި މަގޭ ބޭބޭމެން ވެއްޖޭ، އަރާށޭ. ސިފައިން ނާރާ. އަނެއްކާ މަބުނެފިން އަރާށޭ، ނޫނީ މަ މިއަރަނީއޭ. ބުނީމަ އެމީހުން އެރީ" އެހާދިސާގައި ކަން ހިނގިގޮތް ކަމަށް ސަންމު ކިޔައިދިނެވެ.\nއެކަކު ނިޔާވެ އެތައް ބައެއްގެ ދިރިއުޅުން ވެއްޔާ މޮޑެވިގެން ދިޔަ ހިތާމަވެރި ހާދިސާގައި ގާރީގެ އާއިލާގެ5މީހުނަށް ނުމުކެވުނީ އަލިފާންގަނޑު ރޯވިތާ ދޮޅުގަޑިއިރެއްހާ އިރު ފަހުންނެވެ. އެމީހުން ނުކުތީ ސިފައިންގެ އެހީތެރިކަމާއެކު ވައިގޮޅިންނެވެ.\n"އޭރުވެސް މަ ހުރިން ބޭރުގައި، މަ ބުނިން އަދިވެސް މީހަކު ވެއްޖޭ. އޭނާގެ މީހަކު އެބަބުނެއޭ ތިމަންނާއަށް ގުޅާފަ ބުންޏޭ ސަލާމަތް ކޮށްދޭށޭ، އެކަމަކު ސިފައިން އެގޭ މައްޗަކަށް ނަރާ" އޭނާ އިޝާރާތް ކުރީ ހ. ރަދުވާނިއާގޭގެ3ވަބަ ބުރީގައި ނިޔާވި ތ. ބުރުނީ އައިޝަތު ޝައުނާގެ ވާހަކައަށެވެ. ސަންމު ބުނީ، އޭނާއަށް އިތުރު މީހަކު އެ އިމާރާތުގައި ވާ ކަން އެނގުނީ މަގުމަތީގައި ހުރި މީހަކު ރޮއެ ހޭރެމުން އޭނާގެ ދައްތަ އެ އިމާރާތުގައި ވެއްޖެ ކަމަށް ބުނުމާއި، ސަލާމަތް ކޮށްދޭން އެދުމާއެކު ފޯނު ކެނޑުނު ވާހަކަ ބުނީމައި ކަމަށެވެ.\n"ނޭނގެ ކާކު ކަމެއް، އެކަމަކު އޭނާ ރޮއެގަންފައި ބުނީ މަގޭ ދައްތަ ވެއްޖޭ" ސަންމު ބުންޏެވެ.\nސަންމުގެ އިތުރުން، ނިޔާވި ޝައުނާގެ ބޭބެ ސިރާޖުގެ ފަރާތުން އެނގުނު ގޮތުގައި ޝައުނާ ސިރާޖަށްވެސް ގުޅިއެވެ. އަދި އޭނާ އެތެރޭގައި ތާށިވެފައި ހުރި ކަމަށާއި، ނުކުމެވޭނެ ގޮތެއް ނެތް ކަމަށް ބުނިކަމަށް އޭނާ ކިޔައިދީފައި ވެއެވެ. އަދި ޝައުނާގެ އެންމެ ފަހު ބަހަކަށް ވީ 'ހިތް ހެޔޮ ކުރާތި' ކަމަށްވެސް ސިރާޖު ވަނީ 'ދަޕްރެސް' ގެ ނޫސްވެރިންގެ ގާތުގައި ބުނެފައެވެ.\nއަލިފާނުގެ ހާދިސާ ހިނގި ސަރަހައްދުގައި ހުރި ގެއަކުން އުމުރުން ދުވަސްވީ މީހަކު ބަޔަކު ނެރެނީ\nއަލިފާން ނިންވަން އެމްއެންޑީއެފް އުޅުން\nހާދިސާ ހިނގިތާ ކުޑަ ވަގުތުކޮޅެއްގެ ތެރޭގައި އެމްއެންޑީއެފުން އެސަރަހައްދަށް ދިޔައެވެ. ވީޑިއޯއާއި ފޮޓޯތަކުން ފެންނަ ގޮތުގައި ފުރަތަމަ ހަރަކާތްތެރިވީ ފެންޖަހަން ގެންގުޅޭ ކުޑަ ލޮރީގައެވެ. އޭގެ ހޮޅި ހިމަކަމާއި ޕްރެޝަރެއް ނެތްކަން ފާހަގަ ކުރެވުނެވެ.\n"އެއްވެސް ޕްރެޝަރެއް އެއަކު ނެތް، މިބުނީނު ފުރަތަމަ ފެން ދޫކޮށްލުމާއެކު އައީ ގަޔަށޭ، އިރުކޮޅެއް ނުވެ ހޮޅި އެލިއްޖެ، އެއިން ފެން ހުސްވީ" ސަންމު ކިޔައިދިނެެވެ.\nފެން ޖަހަން ގެންގުޅޭ ބޮޑެތި ލޮރީތައް އެސަރަހައްދަށް ދިޔަ އިރު އަލިފާންގަނޑު ވަނީ މުޅި ސަރަހައްދަށް ފެތުރި މަގުމަތީގައި ހުރި ސައިކަލުތަކާއި ހ. އަލްފާގެ އިތުރުން އެގޭގެ ބިއްދޮށުގައި ހުރި ބައެއް ގެތަކަށްވެސް ފެތުރިފައެވެ.\n"ވަރަށް މަސައްކަތުން މަގުމަތިން ސައިކަލުތައްވެސް ހުސްކޮށްލެވުނީ، އެހެން ނޫންނަމަ އެތައް ސަތޭކަ ސައިކަލެއް ދިޔައިސް. އެހާ ވަރު ވަމުން ދިޔަ އިރުވެސް ސިފައިން ނުބުނޭ އާންމުން ކައިރީ ސައިކަލުތައްވެސް ދުރައް ޖައްސަން. މާ ފަހުން ބުނަނީ" ކަން ހިނގަމުން ދިޔަ ގޮތް ރުޅިވެރިކަމާއެކު ސަންމު ކިޔައިދިނެވެ.\nއަލިފާން ނިއްވަން ފެންޖަހާ ބޮޑެތި ލޮރީތައް އައިއިރު ރޯވެފައި ހުރި އަލިފާން ކޮންޓްރޯލް ނުވެ ގަދަވަމުން ދިޔައީ އެ މަންޒަރު ބަލަން ތިބި ބައެއްގެ ހިތަށް ބިރުވެރިކަން ވައްދަމުންނެވެ. އެހާވެސް ގަދަޔަށް ރުޅިވެރިކަމާއެކު އަނދަމުން ދިޔައެވެ. އިމާރާތް ކުރަމުން ދިޔަ ގޭގޭގެ ބޭރުން ޖަހާފައި ހުރި ބިއްގަނޑުތަކުގެ ދަގަނޑުތައް ވިރިގެން ވެއްޓެމުން ދިޔައެވެ.\n"އެ އައި ލޮރީގެ ހޮޅީގައި ހިފި އެންމެންވެސް ތެމުނީ، ހޮޅި މުރަނަވެގެން ގޮސް ފަޅަފަޅައިގެން ގޮސްފަ އެ އޮތީ" ފެންޖަހަން އައި ބޮޑެތި ލޮރީތަކުގެ ވާހަކައަށް އިޝާރާތް ކޮށް ސަންމު ބުންޏެވެ.\nރޯވި އަލިފާންގަނޑު ނިއްވުމުގައި ގޮން ޖެހުންތައް ކުރިމަތިވަމުން ގޮސް އަލިފާންގަނޑު އިތުރަށް ފެތުރުނަ ނުދިނުމަށް އޭރުވެސް އެމްއެންޑީއެފުން ދިޔައީ 'ހެސްކިޔާފަ' މަސައްކަތް ކުރަމުންނެވެ. ފުލުހުންނާއި އާންމުން އަދި ޑޮކްޓަރުންނާއި އެހީތެރިން އަވަދި ނެތި އެހީތެރިކަން ފޯރުކޮށްދެމުން ގެންދިޔައެވެ.\nއަލިފާން ރޯވީ ކެމިކަލް ހުރި ގުދަނެއްގައި ކަމަށް ވުމުން، ރޯވެ ފެތުރެމުން ދިޔަ އަލިފާންގަނޑު ވަރުގަދަ ވެގެން ދިޔައީ ގޮވުމާއެކު މުޅިތަނަށް ކެމިކަލް ފެތުރެމުން ދިޔުމުންނެވެ. ގޭގޭގެ ފާރާއި، ކޮންކްރީޓް ސީލިން ފޫއަޅުވަމުން އަލިފާންގަނޑު އަރަމުން ދިޔަ އިރު މަގުމައްޗަށް އެޅިފައި ހުރި ކެމިކަލްގައި ރޯވެ އަނދަމުން ދިޔަލެއްވެސް މަޑެއް ނޫނެވެ.\nއެމްއެންޑީއެފްގެ ލޮރީތަކުން ހުއްޓުމެއް ނެތި މަސައްކަތް ކުރަމުން ދިޔަ އިރު އެއާޕޯޓުގައި، މަތިންދާބޯޓު ފަހަރުގައި ހިނގާ އަލިފާނުގެ ހާދިސާތައް ކޮންޓްރޯލް ކުރުމަށް ހާއްސަ ޓީމާއި ލޮރީ އައިސް ގުޅުނީ އެހާ ހިސާބުންނެވެ. އެ ލޮރީން ފޮގް ޖަހަން ފެށުމާއެކު އަލިފާންގަނޑު ކޮންޓްރޯލް ވަމުން ދިޔައެވެ. މާ ގިނަ އިރެއް ނުވެ އަލިފާން އެއްކޮށް ނިއްވާލައި ރޯވި ސަރަހައްދަށް ވަދެވޭ ވަރު ކުރިއެވެ.\nރޭގެ އަލިފާނުގެ ހާދިސާގައި ނިޔާވި އައިޝަތު ޝައުނާގެ މަހާނަ\nނިޔާވި އައިޝަތު ޝައުނާ ފެނުން\nއޭރުވެސް ގެއްލިފައި ވި ޝައުނާގެ ހަބަރެއް ނުވެއެވެ. އެމްއެންޑީއެފުން އޭނާ ހޯދުމުގެ މަސައްކަތް ހުއްޓާލީ ހޯދާފައެވެ. އެތައް ބުރަކަށް، އެތައް ފަހަރަކު އޭނާ ފެނޭތޯ އެ ބޯ ދުމާއި އަލިފާނުގައި މަސައްކަތް ކުރި ކަމަށް އެމްއެންޑީއެފުން ވަނީ ބުނެފައެވެ.\n"ކުރަންވާ ވަރަށް ކުރި ކަމަކަށް މަ ގަބޫލެއް ނުކުރަން، ދުން ބޮލިއްޔާ ދުން ފަޅާފައި ވަދެވޭ ވަރު ލައިޓު އެމީހުންގެ އަތުގައި ހުންނަން ވާނެ، އަލިފާންގަނޑުގެ ތެރޭގައި ހަރަކާތްތެރިވާނެ ގޮތް އެނގެންވާނެ، އެކަމަކަށް ނޫންތަ ޓްރޭނިން ހަދާފަ ތިބެނީ. މަ ހީކުރީ އެމީހުން ޓްރޭނިން ހަދާފައި ތިބެނީ ކަންކަން ވެ ނިމުނީމައި ސާފުކުރަން ތިބޭ ބަޔަކަށް ވުރެ ބޮޑަށް މީހުންވެސް ސަލާމަތް ކުރަން ކަމަށް" ހިތްހަމަ ނުޖެހުމާއެކު ސަންމު ބުންޏެވެ.\nރޭގެ އެ ހާދިސާގައި ނިޔާވި އައިޝަތު ޝައުނާ، 46 ފެނުނީ، އަލިފާން ނިއްވާލެވުނު ފަހުން ހ. ރަދުވާނިއާގޭ3ވަނަ ފަންގެފިލާގައި ނިޔާވެފައި އޮއްވައެވެ. މަރުހޫމާގެ މައްޗަށް ކަށުނަމާދު ކޮށްފައި ވަނީ މިއަދު މެންދުރު ނަމާދަށް ފަހު އިސްލާމީ މަރުކަޒުގައެވެ.\nކަލާފާނު ސްކޫލުގައި ތިބި މީހުންނަށް ހަދިޔާކުރި ތަކެތި / ފޮޓޯ: އާއިޝަތު ޝާޒްލީން | ދަ ޕްރެސް\nހާލުގައި ޖެހުނު މީހުންނަށް އެހީވުން\nރޭގެ އަލިފާނުގެ ހާދިސާފައި އެކިވަރުގެ އަސަރުތައް ކޮށްގެން 400 އެތައް މީހަކަށް އެހީތެރިކަން ފޯރުކޮށްދީފައި ވެއެވެ. ވަގުތީ ހިޔާ ހަދައި އެތަންތާނގައި ކާބޯތަކެއްޗާއި އަންނައުނު ދީފައި ވެއެވެ. އަދި ނިދޭނެ އިންތިޒާމުތައްވެސް ހަމަޖެއްސިއެވެ. ރޭގެ އެހާދިސާގައި އަލިފާނުގެ އަސަރު ކުރި މީހުންގެ ތެރޭގައި ބޭރު މީހުންވެސް ހިމެނުނެވެ. އެމީހުންނަށް އަޅާލުން ކުޑަ ވާހަކަ ބައެއް ފަރާތްތަކުން ދައްކަމުން ދިޔަ ނަމަވެސް އެމީހުންނަށްވެސް އެކިފަރާތްތަކުން އެހީތެރިކަން ފޯރުކޮށްދީފައި ވާކަން 'ދަޕްރެސް' އަށް ވަނީ އެނގިފައެވެ.\nއަލިފާން ހިފާ ޒާތުގެ އެއްޗެހި މީހުން ދިރިއުޅޭ ސަރަހައްދުގައި ގެން ގުޅުން\nއެމްއެންޑީއެފުން ބުނީ މާލޭގައި 126 ގުދަނެއް ހުރިކަން ފާހަގަ ކުރެވިފައިވާ ކަމަށާއި އޭގެ ތެރެއިން 82 ގުދަނެއް ހުރީ މީހުން ދިރިއުޅޭ ސަރަހައްދުގައި ކަމަށެވެ. އަދި އެ ގުދަންތަކަކީ އެކިއެކި ޒާތުގެ އެއްޗެހި ރައްކާ ކޮށްފައި ހުންނަ ގުދަން ކަމަށް ވާއިރު ބައެއް ގުދަންތަކުގައި އަލިފާން ހިފާ ޒާތުގެ ތަކެތި ހުރިކަން ފާހަގަ ވެފައި ވާކަމަށް ކަމާބެހޭ ފަރާތްތަކުން ބުނެފައި ވެއެވެ.\n'ހައިލީ ފްލޭމަބަލް ލިކްއިޑް' ނުވަތަ އަލިފާން ހިފާ ޒާތުގެ ތަކެއްޗަކީ މީހުން ދިރިއުޅޭ ސަރަހައްދުތަކާ ދުރަށް، ކޮންމެހެންވެސް ގެންދަން ޖެހޭ ތަކެއްޗެވެ.\nމާލޭގެ ކާރޫބާރު ބޮޑު މަގުތަކާއި ތޮއްޖެހިފައި ހުންނަ ގެ ތަކަކީ، އަލިފާނުގެ ހާދިސާއެއްފަދަ ނުރައްކާތެރި ކަމެއް ހިނގައި ހާލަތެއްގައި އޭގެ ގެއްލުން ގިނަބަޔަކަށް ފޯރުމުގެ ފުރުސަތު އޮތް ތަންތަނެވެ. 'ރައްކާވެ ތިބިއްޔާ ދަތުރެވެ'.\nރިޕޯޓް އަލިފާނުގެ ހާދިސާ އެކްސިޑެންޓް އެމްއެންޑީއެފް ޕޮލިސް\nދެން ގޮސް އައްބަޅޭ ކަޑައިން ކާލާ\nޝައްމުވެސް ރަނގަޅު ވާހަކަ ބުނެފަ އެބަހުރި، މިސާލަކަށް، ފުރަތަމަ ފެންޖެހި ހޮޅި ހިމަކަން، ދެން ސައިކަލްތައް ދުރަށްލާން އާއްމުންގެ ކައިރީ އެވަގުތު ނޭދުނުކަން، ރަނގަޅު ލައިޓް ނެތްކަން، އަސްލު އެމް، އެން،ޑީ އެފް އަކީ މި ޤައުުގައި އޮތް އެންމެ އިޙްތިރާމް ލިބިގެންވާ ޕްރޮފެޝަނަލް މުއައްސަސާގެ ގޮތުގައި ގިނަބަޔަކު ޤަބޫލުކުރޭ، އެހެން ވީމަ ސަންމުވެސް އެ ދެކުނީ އެހެން. ސަންމުވެސް ވާޖިބު އަދާކޮށްފި، ކައިރީގޭގެ މީހުންނަށް ގޮވާ ގޭން ނެރުމަށް މަސައްކަތް ކޮށްފި. އެހެނަސް ފަސްޓް އެޓެންޑް ހީނަރުވާހަކަ ސަންމު އެދައްކަނީ. ދެން. ސިފައިންނަކީ ޤަުމުގެ ބަތަލުން. އެދުވަހު އެ ދެއްކީ ވަރަށްވެސް ހިއްވަރު. އެކަމަކު ސައް\nފަޔަރ ފައިޓަރުން އެއީވެސް އިންސާނުން، އެމީހުން އަނދާ އަޅިއަށް ނުވާނެތަ؟ އަލީފާނަށް ފުންމާލީމަ.\nއަލިފާން ގަނޑުގެ ހޫނުމިނާ ބޮޑު މިނާ ބުނެފަ ފަހަތުން ކީކޭ މިކިޔަނީ....\nސިފައިންނާއި ފުލުހުން އަދި އެއަރޕޯޓް މުވައްޒަފުންނާއި އާއްމުން އެދުވަހު ކުރީ ބުރަމަސައްކަތައް ތައުރީފްކުރަން. އެ ބޮޑު އަލިފާންގަޑުން ގިނަ ބަޔަކު ސަލާމަތްކުރީ މި ދެންނެވި މީހުން. ސަމްމޫ ހުރީ ކުޅިބަލަން. ހަމައެކަނި މަސައްކަތް ކުރެވިފަހުރީ ތިމާގެ މީހާ (ގާރީ އާއި އޭނާގެ އަނބިދަރިން) ސަލާމަތްކުރަން. ސަމްމޫ ރައްޔަތުން ރުޅިއަރުވަން މަސައްކަތް ނުކުރޭ.\nފަޔަރ ފައިޓަރުން ދިޔައީ އެމްޕީއެލް މީހުން އަޅާ ކަހަލަ ހެލްމެޓް އަޅައިގެނެއްނޫން، ދިޔައީ އެކަމަށް ޚާއްސަ ހެލްމެޓްގައި އަލިފާންނިއްވަން ބޭނުންވާ އެއްޗެހި ހިފައިގެން. ވާނުވާގަ ހުރެ އަނގަ ނުހުޅުވާ.\nއަޅެދެން ސައްމު މީހުން ސަލާމަތްކުރަން އަލިފާންގަނޑު ތެރެއަށް ވަތް ނަމައެއްނު ކަމެއް ވާކަހަލަ މީހެއްހެނެއް ހިއެއްނުވޭ.\nއަލިފާން ނިވާ މީހާ\nތިކިޔާ ސަންމު ގެ ހިޔާލީ ވާހަކަ އެއް ދެއްތޮ ލިޔެފަ މިއޮތީ. ކޮންއިރަކުން ދެވަނަ ބައި ނުކުންނާނީ\nސަންމު ތީ ފަޔާފައިޓިން އެއްވެސް ވަރަކަށް އިނގިފަ ހުރި މީހެއް ނޫން.. ސްޓާޕްލަސް ޑްރާމާ ބަލައިގެން ވާނުވާ ނޭނގި ހުރެ ފިތުނަ އުފައްދާއިރު ނޭނގޭތަ ކިތަށް މީހުންގެ ފުރާނަކަމެއް އެބޭފުޅުން އަމިއްލަ ފުރާނަ އަތްމައްޗަށް ލައިގެން ސަލާމަތް ކުރީ\nތި ޝަމީމު އަށް ހީވަނީ އެމްއެންޑީއެފް އޭ ބުނީމަ އެއީ ދަގަނޑު ކަމަށްތަ. ބަލަ އެމީހުންގެ ބުރަ މަސައްކަތުންނޭ ގިނަ ބައެއްގެ ފުރާނަ ސަލާމަތް އެވީ. ރުޅި އަންނަ ކަހަލަ ވާހަކަ ނުދައްކާ ހުރޭ.\nޝައްމު ކީއްވެބާ ބަލަނހުރީ....މީހުންގެ ހިތުގައި ފިތުނަ އުފައްދަން މަސައްކަތް ކިރަނީ\nފަޔަރ ފައިޓަރުންނަށް ތިބެނީވެސް ހަމަ އިންސާނުންކަން ތިމީހާ އަށް ނޭގުނީމަ ދެރައީ. ޢަލިފާނަށް ވަންނަ އިރު އަމިއްލަ މަރު އަތްމަތީގަ ކަން ނޭގޭ މީހުން ތިކަހަލަ ވާހަކަ ދައްކާނީ\nސަބަހޭ ޝައްމު..ދަނބިދޫ އަށް އުފަން ގަދަ ފަހުލަވާނެއް ތީ\n5 68 REPLY\nތި ސައްމު އަށް އަލިފާނަކީ ކޯއްޗެއްކަން އެއްވެސް ވަރަކަށް އެގިފައެއް ނެތް.... އަލިފާން ގަނޑު ތެރޭގައި މަސައްކަތް ކުރެވޭ ވަރުގެ އެއްވެސް އިންސާނެއް މިދުނިޔެއަކު ނެތް އަދި އަލިފާން ގަނޑުގެ ތެރޭގައި މަސައްކަތް ކުރެވޭ ވަރުގެ އާލާތެއްވެސް އަދި އުފެއްދިފައެއް ނުވޭ... ހަމަ ޒާތީ ހަސަދަ\n1077REPLY


އަރަބިއްޔާ ސްކޫލް އުވާލަން މަސައްކަތް ނުކުރައްވާ ކަަމަށް މިނިސްޓަރ އޮފް އެޑިއުކޭޝަން ޑރ. އައިޝަތު އަލީ ވިދާޅުވެއްޖެއެވެ.\nއެޑިއުކޭޝަން މިނިސްޓަރ މިހެން ވިދާޅުވިއިރު އަރަބިއްޔާ ސްކޫލްގެ ދަރިވަރުން އިއްޒުއްދީން ސްކޫލަށް ބަދަލުކުރަން އެޑިއުކޭޝަން މިނިސްޓްރީން ނިންމި ނިންމުމާއި ދެކޮޅަށް އެސްކޫލްގެ ބެލެނިވެރިން ގެންދަނީ މުޒާހަރާ ކުރަމުންނެވެ.\nއަރަބިއްޔާ ސްކޫލުގެ ޕީޓީއޭއިން މިއަދު މިނިސްޓަރާ ބައްދަލުކުރައްވާ ބެލެނިވެރިންގެ ހުރި ކަންބޮޑުވުންތައް ވަނީ ހިއްސާ ކޮށްފައެވެ.\nއެޑިއުކޭޝަން މިނިސްޓަރ ޑރ. އާއިޝަތު އަލީ މިއަދު ހަވީރު ވަނީ އަރަބިއްޔާ ސްކޫލަށް ވަޑައިގެން ސްކޫލްގެ ވެރިންނާވެސް ބައްދަލު ކުރައްވާފައެވެ.\nޕީޓީއޭ އަދި ސްކޫލްގެ ވެރިންނާ ވަކިވަކިން ބައްދަލު ކުރެއްވުމަށްފަހު ނޫސްވެރިންނާ ބައްދަލުކުރައްވާ ވާހަކަފުޅު ދައްކަވަމުން މިނިސްޓަރ ވިދާޅުވީ، ސްކޫލްގެ ބެލެނިވެރިން އެ ސްކޫލް "ސޭވް" ކުރަން ނުޖެހޭނެ ކަމަށާއި ޕީޓީއޭއެކު މިނިސްޓްރީގެ ޕްލޭން މިއަދު ވާނީ ހިއްސާކުރައްވާފައި ކަމަށެވެ.\nމިނިސްޓަރ ވިދާޅުވީ އަދި އޮތް ނިންމުމަކީ ޢިއްޒުއްދީން ސްކޫލަށް އަރަބިއްޔާގެ ދަރިވަރުން ބަދަލުކުރުން ކަމަށާއި އަރަބިއްޔާ ސްކޫލަށް ޚާއްސަ ބިމެއް ހުޅުމާލެއިން ދިނުމަށް މިހާރު ވާނީ ހަމަޖައްސަވާފައި ކަމަށެވެ.\nމިނިސްޓަރ ވިދާޅުވީ އަބަދުވެސް މަސައްކަތް ކުރައްވަނީ ރާއްޖޭގައި އިސްލާމީ އަރަބި ތައުލީމު ބާއްވަން ކަމަށާއި ކުދިންގެ ކިޔެވުން ހުއްޓުނަނުދީ ކުރިއަށްގެންދަން ރާވާފަ އޮތް އޮތުމަކީ އެކަމުގެ ރަމްޒެއް ކަމަށެވެ.\nއަދި ހުޅުމާލެއިން ފަސްދޮޅަސްހާސް އަކަފޫޓްގެ ބިމެއް އަރަބިއްޔާއަށް ޚާއްސަ ކުރައްވާފައިވާކަން ފާހަގަކުރައްވާ މިނިސްޓަރ ވަނީ މާލެއިން ބިމެއް ލިބޭތޯވެސް ވަރަށް މަސައްކަތް ކުރައްވާ ކަމަށެވެ.\nމިނިސްޓަރާއެކު މިއަދު ބޭއްވި މަޝްވަރާގެ ބައްދަލުވުމަށް ފަހު މީޑިއާ ވާހަކަ ދައްކަވަމުން ޕީޓީއޭގެ ޚަޒާންދާރު އަދި ޕީޓީއޭގެ ކުރީގެ ނައިބުރައީސް ޔޫސުފް ވިދާޅުވީ، އެޑިއެކޭޝަން މިނިސްޓަރ ތަކުރާރުކޮށް ވިދާޅުވީ އިއްޒުއްދީން ސްކޫލް ނޫން އެހެން ޗޮއިސްއެއް ނެތްކަމަށެވެ.\nބެލެނިވެރިން ވަނީ މީގެކުރިންވެސް ވަރަށް ހިތި ތަޖުރިބާއެއް ކޮށްފައި ކަމަށާއި އެކަން ތަކުރާރު ކުރަން ބެލެނިވެރިން ބޭނުން ނުވާ ކަމަށްވެސް ޔޫސުފް ވިދާޅުވިއެވެ.\nއިއްޒުދީން ސްކޫލަށް އަރަބިއްޔާ ސްކޫލްގެ ދަރިވަރުން ބަދަލުކުރަން އެޑިއުކޭޝަން މިނިސްޓްރީން ނިންމާފައިވާއިރު، އެތަނުގައި އެ ސްކޫލްގެ ދަރިވަރުންނަށް ކޭޓަރ ނުކުރެވޭނެކަން މެނޭޖްމެންޓުން އަންގާފަައިވާކަންވެސް ޕީޓީއޭއިން ފާހަގަކުރެއެވެ.\nއަރަބއިްޔާގެ ދަރިވަރުން ވަގުތީގޮތުން އިއްޒުއްދީން ސްކޫލަށް ބަދަލުކުރަން އެޑިއުކޭޝަނުން ނިންމާފައިވާ ނިންމުން ޕީޓީއޭއިން ކުށްވެރިކޮށް ނެރުނު ބަޔާނެއްގައި ބުނެފައިވަނީ، މިނިސްޓްރީގެ ނިންމުމަށް އަމަލު ނުކުރާނެ ކަމަށެވެ.\nއަރުޝީފަށް ނެގީ 19/12/2021 19:30\nއެންމެފަހުން އަޕްޑޭޓްކުރީ 19/12/2021 19:30\nއާމިނަތު ޝާޒިޔާ 19 މިނެޓު ކުރިން